
(Redni zakonodajni postopek: prva obravnava)

Sprememba		1

Predlog uredbe
Uvodna izjava 1
	

	Besedilo, ki ga predlaga Komisija
	Sprememba

	(1)	Žive živali, vključno z mačkami in psi, so zajete v Prilogi I k Pogodbi o delovanju Evropske unije in so del skupne kmetijske politike Unije. V Uniji obstaja trg za te živali, vključno z znatnim čezmejnim trgovanjem. Številne države članice so podpisnice Evropske konvencije o zaščiti hišnih živali. Obstajajo številni dokazi o neoptimalnem delovanju notranjega trga za pse in mačke v Uniji ter o nezakoniti trgovini s temi živalmi znotraj Unije in pri uvozu v Unijo. Zato je treba določiti minimalne zahteve za dobrobit psov in mačk, vzrejenih in rejenih v obratih, ter strožje zahteve glede sledljivosti psov in mačk, ki se dobavljajo v Uniji.
	(1)	Žive živali, vključno z mačkami in psi, so zajete v Prilogi I k Pogodbi o delovanju Evropske unije in so del skupne kmetijske politike Unije, njihovo dobrobit pa bi bilo treba zaščititi. V Uniji obstaja trg za te živali, vključno z znatnim čezmejnim trgovanjem. Številne države članice so podpisnice Evropske konvencije o zaščiti hišnih živali. Obstajajo številni dokazi o neoptimalnem delovanju notranjega trga za pse in mačke v Uniji ter o nezakoniti trgovini s temi živalmi znotraj Unije in pri uvozu v Unijo. Zato je treba glede na ugotovitve o živalih, ki priznavajo njihovo zmožnost za doživljanje čustev, bolečino in socialne interakcije, določiti minimalne zahteve za dobrobit psov in mačk, ki se vzrejajo in redijo v obratih, ter strožje zahteve glede sledljivosti psov in mačk, danih na trg Unije.



Sprememba		2

Predlog uredbe
Uvodna izjava 2
	

	Besedilo, ki ga predlaga Komisija
	Sprememba

	(2)	Zaradi neobstoja določb Unije o dobrobiti v zvezi z vzrejo, rejo in dajanjem na trg psov in mačk ter različnih nacionalnih pravil, kadar ta obstajajo, so te živali zelo pogosto skotene, vzrejene in prodane ali brezplačno posvojene v okoliščinah, ki škodijo njihovi dobrobiti. Konkurenca med komercialnimi rejci psov in mačk v različnih državah članicah se ne izvaja pod enakimi konkurenčnimi pogoji, saj so pogoji za dobrobit živali eden od glavnih elementov konkurenčnosti teh izvajalcev dejavnosti in se med državami članicami zelo razlikujejo. Posledično je konkurenca izkrivljena, zlasti za rejce in skrbnike z visokimi standardi, ki pri čezmejnem trgovanju ne morejo unovčiti svojih naložb v dobrobit živali, saj se srečujejo z izvajalci dejavnosti, ki izkoriščajo podstandardne pogoje za dobrobit živali, da bi izvajali konkurenco ter znižali cene in standarde.
	(2)	Psi in mačke, ki imajo edinstvene biološke in vedenjske potrebe, se v Uniji tržijo in redijo kot hišne živali. Zaradi neobstoja določb Unije o dobrobiti v zvezi z vzrejo, rejo in dajanjem na trg psov in mačk ter različnih nacionalnih pravil, kadar ta obstajajo, so te živali včasih skotene, vzrejene in prodane ali brezplačno posvojene v okoliščinah, ki bi lahko imele resne posledice, ki škodijo njihovi dobrobiti. Konkurenca med komercialnimi rejci psov in mačk v različnih državah članicah se ne izvaja pod enakimi konkurenčnimi pogoji, saj so pogoji za dobrobit živali eden od glavnih elementov konkurenčnosti teh izvajalcev dejavnosti in se med državami članicami zelo razlikujejo. Posledično je konkurenca izkrivljena, zlasti za rejce in skrbnike z visokimi standardi, ki pri čezmejnem trgovanju ne morejo unovčiti svojih naložb v dobrobit živali, saj se srečujejo z izvajalci dejavnosti, ki izkoriščajo podstandardne pogoje za dobrobit živali, da bi izvajali konkurenco ter znižali cene in standarde.



Sprememba		3

Predlog uredbe
Uvodna izjava 3
	

	Besedilo, ki ga predlaga Komisija
	Sprememba

	(3)	Poleg tega potrošniki niso dovolj zaščiteni, saj se pri nakupu psa ali mačke pogosto srečujejo z negativnimi posledicami slabih razmer za dobrobit živali v obratih, v katerih so bile vzrejene in rejene, kot so zdravstvene težave, vedenjske težave ali genetske napake kupljenega ali pridobljenega psa ali mačke.
	(3)	Poleg tega potrošniki niso dovolj zaščiteni, saj se pri nakupu psa ali mačke pogosto srečujejo z negativnimi posledicami slabih razmer za dobrobit živali v obratih, v katerih so bile vzrejene in rejene, kot so zdravstvene težave, vedenjske težave ali genetske napake kupljenega ali pridobljenega psa ali mačke. Da bi podpirali informirano izbiro potrošnikov in spodbujali spoštovanje pravil Unije, je bistveno, da se obvešča javnost ter ozavešča o razliki med odgovornimi in neskladnimi ali nezakonitimi vzrejnimi praksami.


Spremembi		280 in 307
Predlog uredbe
Uvodna izjava 3 a (novo)
	

	Besedilo, ki ga predlaga Komisija
	Sprememba

	
	(3a)	Več držav članic je že uvedlo nacionalne pozitivne sezname za urejanje zasebnega lastništva živali, vendar zaradi neobstoja enotnega okvira EU za določbe Unije o dobrobiti v zvezi z vzrejo, rejo hišnih živali, ki niso psi in mačke, in njihovim dajanjem na trg ter zaradi različnih nacionalnih pravil prihaja do nedoslednosti, vrzeli pri izvrševanju in zmede za potrošnike, pogosto pa prihaja tudi do resnih posledic za dobrobit tistih vrst živali, ki niso primerne za rejo kot hišne živali, in tudi do tveganj za biotsko raznovrstnost, zdravje in varnost ljudi ter ohranjanje narave.



Sprememba		308
Predlog uredbe
Uvodna izjava 3 b (novo)
	

	Besedilo, ki ga predlaga Komisija
	Sprememba

	
	(3b)	V preteklosti je že prihajalo do pozivov k pripravi vseevropskega znanstveno utemeljenega seznama živali, ocenjenih kot primernih za rejo kot hišne živali v razmerah, ki so ustrezne za njihovo dobrobit, ne da bi to škodovalo prostoživečim populacijam in s tem evropski biotski raznovrstnosti ter zdravju in varnosti ljudi. Pri tem je bistveno zagotoviti oceno učinka na živali, tudi na njihovo dobrobit, vedenje, prehranske potrebe in veterinarsko oskrbo, da bi preprečili razmere, ki bi lahko povzročile nepotrebno trpljenje, neprimerne življenjske pogoje ali ogrozile vrste.



Sprememba		4

Predlog uredbe
Uvodna izjava 4 a (novo)
	

	Besedilo, ki ga predlaga Komisija
	Sprememba

	
	(4a)	Izboljšati bi bilo treba sodelovanje med državami članicami, da bi odkrili nezakonite vzrejne obrate, razbili s tem povezane mreže in zagotovili, da se veljavna pravila učinkovito izvršujejo. Krepitev čezmejnega sodelovanja, izmenjave informacij in usklajenih inšpekcijskih pregledov je bistvena, da se obravnava nadnacionalna narava nekaterih nezakonitih dejavnosti ter zaščitijo dobrobit živali in interesi potrošnikov po vsej Uniji.



Sprememba		5

Predlog uredbe
Uvodna izjava 4 b (novo)
	

	Besedilo, ki ga predlaga Komisija
	Sprememba

	
	(4b)	Število hišnih živali v Uniji se je v zadnjih letih znatno povečalo, kar odraža, da so državljani Unije zelo zavezani dobrobiti psov in mačk. Glede na razvoj znanosti o dobrobiti živali bi bilo treba Unijo in njene države članice spodbujati, naj podpirajo pravni pristop, ki ne bo odražal le statusa živali kot lastnine, temveč tudi etično odgovornost ljudi do njihove dobrobiti in zaščite.



Sprememba		6

Predlog uredbe
Uvodna izjava 6
	

	Besedilo, ki ga predlaga Komisija
	Sprememba

	(6)	Nezakonita trgovina s psi in mačkami se je razvila deloma zaradi pomanjkanja sledljivosti teh živali do prvotnega zaroda. Nezakonite trgovinske prakse pa so povezane s trpljenjem psov in mačk zaradi nenadzorovanih vzrejnih praks. Brez zanesljivih sredstev za sledenje živalim do njihovega izvora ni mogoče zagotoviti, da izvajalci dejavnosti spoštujejo enake standarde dobrobiti živali, in vzpostaviti enotnih konkurenčnih pogojev na notranjem trgu v zvezi z dobavo psov in mačk. Zato je ključno, da se zagotovi sledljivost psov in mačk s sistemom za identifikacijo in registracijo psov in mačk pred njihovo prvo dobavo v Uniji ter vsakič, ko se spremeni lastništvo živali.
	(6)	Nezakonita trgovina s psi in mačkami se je razvila deloma zaradi pomanjkanja sledljivosti teh živali do prvotnega zaroda in navdušenja potrošnikov nad njimi, olajšal pa jo je razvoj spletnega nakupovanja. Nezakonite trgovinske prakse pa so povezane s trpljenjem psov in mačk zaradi nenadzorovanih vzrejnih praks. Brez zanesljivih sredstev za sledenje živalim do njihovega izvora ni mogoče zagotoviti, da izvajalci dejavnosti spoštujejo enake standarde dobrobiti živali, in vzpostaviti enotnih konkurenčnih pogojev na notranjem trgu v zvezi z dajanjem na trg psov in mačk. Zato je ključno, da se zagotovi sledljivost psov in mačk s sistemom za identifikacijo in registracijo psov in mačk, preden so prvič dani na trg Unije ter vsakič, ko se spremeni lastništvo živali.


Sprememba		309
Predlog uredbe
Uvodna izjava 6 a (novo)
	

	Besedilo, ki ga predlaga Komisija
	Sprememba

	
	(6a)	S to uredbo se uvajajo obvezna registracija, okrepljen nadzor spletne prodaje ter boljša sledljivost psov in mačk, s prehodnimi obdobji do desetih let, da se ustreznim organom omogoči priprava. Še dodatno je poudarjen pomen vseunijskih standardov za odgovorno rejo, da se preprečijo škodljivi vplivi na zdravje in dobrobit psov in mačk. Ta uredba obravnava ta vprašanja z določitvijo jasnih zahtev glede dobrobiti živali in zagotavljanjem, da se pri vzreji spoštujejo najvišji standardi.




Sprememba		7

Predlog uredbe
Uvodna izjava 7
	

	Besedilo, ki ga predlaga Komisija
	Sprememba

	(7)	Nezakonita trgovina z mačkami in psi iz držav zunaj EU se povečuje. Sedanja pravila EU o premikih psov in mačk v EU, kot so določbe Uredbe (EU) št. 576/2013 in pravil o zdravju živali, ne zajemajo zadostnih orodij za preprečevanje te nezakonite trgovine. To pomeni, da so potrebna dodatna pravila za boj proti nezakoniti trgovini s psi in mačkami. Obstoječa pravila o zdravju živali določajo, da morajo biti psi in mačke pri trgovskih in netrgovskih premikih v Unijo identificirani z mikročipom. Za okrepitev teh določb o sledljivosti bi morali lastniki psov in mačk, ki vstopajo v Unijo, zagotoviti njihovo registracijo v eni od podatkovnih zbirk držav članic v namembnem kraju. S tem bo zagotovljen večji nadzor nad premiki navedenih živali.
	(7)	Nezakonita trgovina z mačkami in psi iz držav zunaj EU se povečuje. Sedanja pravila EU o premikih psov in mačk v EU, kot so določbe Uredbe (EU) št. 576/2013 in pravil o zdravju živali, ne zajemajo zadostnih orodij za preprečevanje te nezakonite trgovine. To pomeni, da so potrebna dodatna pravila za boj proti nezakoniti trgovini s psi in mačkami. Obstoječa pravila o zdravju živali določajo, da morajo biti psi in mačke pri trgovskih in netrgovskih premikih v Unijo identificirani z mikročipom. Za okrepitev teh določb o sledljivosti bi morali lastniki psov in mačk, ki vstopajo v Unijo, ali osebe, odgovorne zanje, zagotoviti njihovo registracijo v eni od podatkovnih zbirk držav članic v namembnem kraju. S tem bo zagotovljen večji nadzor nad premiki navedenih živali.



Sprememba		8

Predlog uredbe
Uvodna izjava 8
	

	Besedilo, ki ga predlaga Komisija
	Sprememba

	(8)	Določbe o sledljivosti iz tega predloga prispevajo tudi k varovanju javnega zdravja, saj zagotavljajo boljšo dobrobit živali, boljše zdravje živali in boljši nadzor nad morebitnim prenosom živalskih bolezni (pri čemer so nekatere zoonotske narave), in sicer v skladu s pristopom „eno zdravje“.
	(8)	Določbe o sledljivosti iz tega predloga prispevajo tudi k varovanju javnega zdravja, saj zagotavljajo boljšo dobrobit živali, boljše zdravje živali in boljši nadzor nad morebitnim prenosom živalskih bolezni (pri čemer so nekatere zoonotske narave, nekatere pa se prenašajo na prostoživeče živali), in sicer v skladu s pristopom „eno zdravje“.




Sprememba		9

Predlog uredbe
Uvodna izjava 8 a (novo)
	

	Besedilo, ki ga predlaga Komisija
	Sprememba

	
	(8a)	Uredba (EU) 2016/429 Evropskega parlamenta in Sveta ureja prenosljive bolezni živali za preprečevanje širjenja takih bolezni v Uniji. Zdravje živali je eno od petih področij dobrobiti živali in je zato obravnavano v tej uredbi. Vendar ta uredba ne obravnava bolezni iz Uredbe (EU) 2016/429, temveč zdravstveno stanje psov in mačk, ki je posledica nenalezljivih bolezni (na primer poškodbe) ali bolezni, ki niso na seznamu (na primer nekateri zajedavci). Pravila iz te uredbe zato dopolnjujejo Uredbo (EU) 2016/429 in ne podvajajo pravil iz navedene uredbe ali se prekrivajo z njimi.




Sprememba		10

Predlog uredbe
Uvodna izjava 10
	

	Besedilo, ki ga predlaga Komisija
	Sprememba

	(10)	Z Uredbo (EU) 2016/429 se zahteva identifikacija psov in mačk s transponderjem, vendar le v primeru premikov med državami članicami ali vstopa v Unijo. Identifikacija, ki se zahteva z navedeno uredbo, ni v celoti harmonizirana, saj ne vključuje natančnih standardov v zvezi s transponderji. Poleg tega navedena uredba od držav članic ne zahteva vodenja podatkovnih zbirk o psih in mačkah. Zato bi bilo treba od držav članic zahtevati, da vzpostavijo in vzdržujejo podatkovne zbirke o psih in mačkah, ki se dobavljajo na trgu Unije, da se zagotovi sledljivost teh živali. Prav tako je treba zagotoviti interoperabilnost teh podatkovnih zbirk. To bo olajšalo iskanje informacij o psih in mačkah po vsej Uniji ter pristojnim organom omogočilo izvajanje uradnega nadzora za zagotovitev skladnosti s pravili o dobrobiti živali.
	(10)	Z Uredbo (EU) 2016/429 se zahteva identifikacija psov in mačk s transponderjem, vendar le v primeru premikov med državami članicami ali vstopa v Unijo. Identifikacija, ki se zahteva z navedeno uredbo, ni v celoti harmonizirana, saj ne vključuje natančnih standardov v zvezi s transponderji. Poleg tega navedena uredba od držav članic ne zahteva vodenja podatkovnih zbirk o psih in mačkah. Zato bi bilo treba od držav članic zahtevati, da vzpostavijo in vzdržujejo podatkovne zbirke o psih in mačkah, danih na trg Unije, da se zagotovi sledljivost teh živali. Prav tako je treba zagotoviti interoperabilnost teh podatkovnih zbirk. To bo olajšalo iskanje informacij o psih in mačkah po vsej Uniji ter pristojnim organom omogočilo izvajanje uradnega nadzora za zagotovitev skladnosti s pravili o dobrobiti živali.



Sprememba		11

Predlog uredbe
Uvodna izjava 11
	

	Besedilo, ki ga predlaga Komisija
	Sprememba

	(11)	Dobava psov in mačk bodisi za plačilo bodisi brezplačno vpliva na notranji trg. Zato bi bilo treba za preprečevanje goljufij zagotoviti sledljivost vseh živali, s katerimi se trguje na trgu Unije, za rejo živali v vzrejnih obratih, trgovinah s hišnimi živalmi ali zavetiščih za živali pa bi morala veljati podrobna pravila.
	(11)	Dajanje na trg psov in mačk bodisi za plačilo bodisi brezplačno vpliva na notranji trg. Zato bi bilo treba za preprečevanje goljufij zagotoviti sledljivost vseh živali, s katerimi se trguje na trgu Unije, za rejo živali v vzrejnih in prodajnih obratih, nadomestnih domovih za hišne živali ali zavetiščih za živali pa bi morala veljati podrobna pravila. Vojaške, policijske ali carinske službe, ki vzrejajo ali redijo pse za lastne potrebe, niso v tem položaju, saj dejavnosti vzreje ali reje ne izvajajo za trg.



Sprememba		12

Predlog uredbe
Uvodna izjava 11 a (novo)
	

	Besedilo, ki ga predlaga Komisija
	Sprememba

	
	(11a)	Občasna dobava pasjih in mačjih mladičev s strani njihovih lastnikov, ki redijo pse ali mačke zaradi osebnega ali družinskega užitka in druženja ter brez kakršnega koli komercialnega namena ali namere, nima znatnega vpliva na notranji trg, zato je upravičeno, da se te dejavnosti dobave izključijo s področja uporabe te uredbe.



Sprememba		13

Predlog uredbe
Uvodna izjava 13
	

	Besedilo, ki ga predlaga Komisija
	Sprememba

	(13)	Direktiva 2010/63/EU Evropskega parlamenta in Sveta4 ureja rejo, vzrejo in dobavo živali, rejenih v znanstvene namene, vključno s psi in mačkami. Pse in mačke, ki se uporabljajo v znanstvene namene, bi bilo zato treba izključiti s področja uporabe te uredbe.
	(13)	Direktiva 2010/63/EU Evropskega parlamenta in Sveta4 ureja rejo, vzrejo in dobavo živali, rejenih v znanstvene namene, vključno s psi in mačkami. Uredba (EU) 2019/6 Evropskega parlamenta in Sveta ureja klinična preskušanja zdravil za uporabo v veterinarski medicini, pri katerih se uporabljajo živali, vključno s psi in mačkami. Pse in mačke, ki so namenjeni ali se uporabljajo v znanstvene namene, ter pse in mačke, ki se uporabljajo v kliničnih preskušanjih, potrebnih za pridobitev dovoljenja za promet z zdravili za uporabo v veterinarski medicini, bi bilo zato treba izključiti s področja uporabe te uredbe.

	__________________
	__________________

	4 Direktiva 2010/63/EU Evropskega parlamenta in Sveta z dne 22. septembra 2010 o zaščiti živali, ki se uporabljajo v znanstvene namene (UL L 276, 20.10.2010, str. 33).
	4 Direktiva 2010/63/EU Evropskega parlamenta in Sveta z dne 22. septembra 2010 o zaščiti živali, ki se uporabljajo v znanstvene namene (UL L 276, 20.10.2010, str. 33).



Sprememba		14

Predlog uredbe
Uvodna izjava 14
	

	Besedilo, ki ga predlaga Komisija
	Sprememba

	(14)	Podrobna pravila o dobrobiti živali bodo prvič zajemala veliko število psov in mačk, s čimer jim bodo zagotovljene boljše življenjske razmere. Vendar glede na to, da v nekaterih primerih obstajajo praktične težave pri ugotavljanju, ali so psi in mačke rejeni kot hišne živali ali za dajanje na trg ali za dobavo, bi bilo treba s to uredbo iz izvajanja nekaterih obveznosti izvzeti lastnike hišnih živali, ki redijo več psov in mačk, pri čemer je število legel, ki jih vzredijo, pod določenim pragom. V nasprotnem primeru bi za navedene lastnike hišnih živali veljale ustrezne zahteve iz te uredbe, ki ne bi bile sorazmerne.
	(14)	Podrobna pravila o dobrobiti živali bodo prvič zajemala veliko število psov in mačk, s čimer jim bodo zagotovljene boljše življenjske razmere. Vendar glede na to, da v nekaterih primerih obstajajo praktične težave pri ugotavljanju, ali so psi in mačke rejeni kot hišne živali ali pa se uporabljajo v kmetijske namene, kot so gonjenje in varovanje čred ter zaščita kmetij, ali za dajanje na trg ali za dobavo, bi bilo treba s to uredbo izvzeti lastnike hišnih živali, ki redijo več psov in mačk, pri čemer je število legel, ki jih vzredijo, pod določenim pragom. V nasprotnem primeru bi za navedene lastnike hišnih živali veljale ustrezne zahteve iz te uredbe, ki ne bi bile sorazmerne. Potepuške mačke, ki se prosto gibljejo in držijo populacije glodavcev pod kontrolo, so že dolgo del tega podeželskega ravnovesja ter imajo funkcionalno in simbiotično vlogo na kmetijskih gospodarstvih. Ustrezno bi bilo treba upoštevati podeželska in oddaljena območja, kjer je lahko dostop do veterinarskih storitev in infrastrukture za zagotavljanje skladnosti omejen, ter to, da je treba preprečiti nesorazmerno breme za kmete in male rejce.



Sprememba		15

Predlog uredbe
Uvodna izjava 17
	

	Besedilo, ki ga predlaga Komisija
	Sprememba

	(17)	Poleg tega pse in mačke na trgu Unije dobavljajo različne vrste izvajalcev dejavnosti, ki opravljajo različne vrste dejavnosti. Poleg komercialnih rejcev obstajajo trgovine s hišnimi živalmi, kjer se za prodajo redijo psi in mačke, ki so običajno skoteni in vzrejeni v drugih obratih. Zaščita teh živali morda ni optimalna, saj tem obratom ni treba upoštevati skupnih standardov dobrobiti živali. Ker so trgovine s hišnimi živalmi komercialni izvajalci dejavnosti, ki dajejo na trg pse in mačke, je treba za te obrate uporabljati zahteve iz te uredbe.
	(17)	Poleg tega pse in mačke na trg Unije dajejo različne vrste izvajalcev dejavnosti, ki opravljajo različne vrste dejavnosti. Poleg komercialnih rejcev obstajajo prodajni obrati, kjer se za prodajo redijo psi in mačke, ki so običajno skoteni in vzrejeni v drugih obratih. Zaščita teh živali morda ni optimalna, saj tem obratom ni treba upoštevati skupnih standardov dobrobiti živali. Ker so prodajni obrati komercialni izvajalci dejavnosti, ki dajejo na trg pse in mačke, je treba za te obrate uporabljati zahteve iz te uredbe.



Sprememba		16

Predlog uredbe
Uvodna izjava 19
	

	Besedilo, ki ga predlaga Komisija
	Sprememba

	(19)	Kljub razlikam v dejavnostih, ki jih izvajajo komercialni rejci in trgovine s hišnimi živalmi na eni strani ter zavetišča za živali na drugi strani, vsi dobavljajo pse in mačke na trgu Unije, tako da so med njimi nekatera prekrivanja, zlasti na ravni povpraševanja. Potrošniki, ki želijo psa ali mačko, izbirajo med nakupom živali pri rejcu (neposredno ali prek trgovine s hišnimi živalmi ali posrednika) in posvojitvijo živali iz zavetišča. Pridobivanje psov ali mačk neposredno od lastnikov hišnih živali je neznatno. Pomemben dejavnik pri izbiri psa ali mačke so morebitne vedenjske ali druge težave, ki jih lahko ima žival zaradi bivanja v slabih razmerah za njeno dobrobit in zaradi katerih je lahko manj primerna za hišno žival, ne glede na to, ali je bila žival rejena v komercialnem vzrejnem obratu, v trgovini s hišnimi živalmi ali v zavetišču. Poleg tega potrošniki pred nakupom psa ali mačke morda ne vedo, ali žival prihaja iz zavetišča, od rejca ali iz trgovine s hišnimi živalmi, saj trgovino opravljajo tudi posredniki in večinoma prek spleta. Obstajajo dokazi, da je število živali, ki jih na trg Unije dobavljajo zavetišča, znatno, zlasti kar zadeva mačke. Obstajajo tudi dokazi, da se živali iz zavetišč v nekaterih državah članicah dobavljajo potencialnim lastnikom hišnih živali v drugih državah članicah, zlasti kar zadeva pse. Za zagotovitev doseganja cilja te uredbe, tj. nemotenega delovanja notranjega trga s psi in mačkami, ter racionalnega razvoja sektorja ob hkratnem zagotavljanju visoke ravni dobrobiti živali je treba nekatere zahteve iz te uredbe uporabiti za zavetišča, v katerih je določeno minimalno število živali, ne glede na to, ali prodajajo živali proti plačilu ali pa živali dobavljajo samo brezplačno ali po povračilu razumnih stroškov. Vendar bi se morale zaradi sorazmernosti in glede na to, da se dejavnosti zavetišč razlikujejo od dejavnosti drugih izvajalcev dejavnosti in da lahko izpolnjujejo funkcijo javnega interesa, za zavetišča uporabljati le nekatere zahteve iz te uredbe, zlasti v zvezi s številom in usposobljenostjo skrbnikov živali, namestitvijo, hrano in vodo, vedenjskimi potrebami in bolečimi praksami ter svetovalnimi obiski veterinarja.
	(19)	Kljub razlikam v dejavnostih, ki jih izvajajo komercialni rejci in prodajni obrati na eni strani ter zavetišča za živali na drugi strani, vsi dajejo pse in mačke na trg Unije, tako da so med njimi nekatera prekrivanja, zlasti na ravni povpraševanja. Potrošniki, ki želijo psa ali mačko, izbirajo med nakupom živali pri rejcu (neposredno ali prek prodajnega obrata ali posrednika) in posvojitvijo živali iz zavetišča. Pridobivanje psov ali mačk neposredno od lastnikov hišnih živali je neznatno. Pomemben dejavnik pri izbiri psa ali mačke so morebitne vedenjske ali druge težave, ki jih lahko ima žival zaradi bivanja v slabih razmerah za njeno dobrobit in zaradi katerih je lahko manj primerna za hišno žival, ne glede na to, ali je bila žival rejena v komercialnem vzrejnem obratu, prodajnem obratu ali v zavetišču. Poleg tega potrošniki pred nakupom psa ali mačke morda ne vedo, ali žival prihaja iz zavetišča, od rejca ali iz prodajnega obrata, saj trgovino opravljajo tudi posredniki in večinoma prek spleta. Posredovanje teh informacij bi lahko kupcem pomagalo pri sprejemanju informiranih in odgovornih odločitev. Obstajajo dokazi, da je število živali, ki jih na trg Unije dajejo zavetišča, znatno, zlasti kar zadeva mačke. Obstajajo tudi dokazi, da se živali iz zavetišč v nekaterih državah članicah dajejo na trg potencialnim lastnikom hišnih živali v drugih državah članicah, zlasti kar zadeva pse. Za zagotovitev doseganja cilja te uredbe, tj. nemotenega delovanja notranjega trga s psi in mačkami, ter racionalnega razvoja sektorja ob hkratnem zagotavljanju visoke ravni dobrobiti živali je treba nekatere zahteve iz te uredbe uporabiti za zavetišča, v katerih je določeno minimalno število živali, ne glede na to, ali dajejo pse ali mačke na trg Unije proti plačilu, brezplačno ali po povračilu razumnih stroškov. Vendar bi se morale zaradi sorazmernosti in glede na to, da se dejavnosti zavetišč razlikujejo od dejavnosti drugih izvajalcev dejavnosti in da lahko izpolnjujejo funkcijo javnega interesa, za zavetišča uporabljati le nekatere zahteve iz te uredbe, zlasti v zvezi s številom in usposobljenostjo skrbnikov živali, namestitvijo, hrano in vodo, vedenjskimi potrebami in bolečimi praksami ter svetovalnimi obiski veterinarja.



Sprememba		17

Predlog uredbe
Uvodna izjava 19 a (novo)
	

	Besedilo, ki ga predlaga Komisija
	Sprememba

	
	(19a)	Države članice opažajo, da izvajalci dejavnosti, odgovorni za neželene, zapuščene, potepuške, izgubljene ali zasežene pse ali mačke, vse pogosteje uporabljajo nadomestne domove. Ker lahko število psov in mačk, rejenih v nadomestnih domovih, vpliva na trg teh živali, bi morala ta uredba zajemati nadomestne domove. V takih primerih bi morali biti izvajalci dejavnosti, ki pse ali mačke namestijo v nadomestne domove, odgovorni za zagotavljanje, da so v teh nadomestnih domovih izpolnjene zahteve iz te uredbe. To bi bilo med drugim mogoče doseči tako, da se vzpostavi pogodbeno razmerje med izvajalcem dejavnosti in nadomestno družino.



Sprememba		18

Predlog uredbe
Uvodna izjava 20
	

	Besedilo, ki ga predlaga Komisija
	Sprememba

	(20)	Poleg tega bi se morale glede na veliko število živali, ki jih v Uniji dobavljajo zavetišča, in potrebo po zagotovitvi doseganja ciljev te uredbe v zvezi s sledljivostjo in preprečevanjem nezakonite trgovine tudi za zavetišča uporabljati zahteve iz te uredbe v zvezi z identifikacijo in registracijo psov in mačk, ne glede na to, ali se njihova dejavnost lahko šteje za gospodarsko ali ne.
	(20)	Poleg tega bi se morale glede na veliko število živali, ki jih na trg Unije dajejo zavetišča, in potrebo po zagotovitvi doseganja ciljev te uredbe v zvezi s sledljivostjo in preprečevanjem nezakonite trgovine tudi za zavetišča uporabljati zahteve iz te uredbe v zvezi z identifikacijo in registracijo psov in mačk, ne glede na to, ali se njihova dejavnost lahko šteje za gospodarsko ali ne. Izvajalce dejavnosti, odgovorne za zavetišča, bi bilo treba spodbujati, da sprejmejo ustrezne ukrepe za preprečevanje razmnoževanja psov ali mačk v zavetiščih.



Sprememba		19

Predlog uredbe
Uvodna izjava 23
	

	Besedilo, ki ga predlaga Komisija
	Sprememba

	(23)	Za zagotovitev ustreznega izvrševanja te uredbe je ključno, da lahko pristojni organi opredelijo obrate, ki so predmet njihovega uradnega nadzora. Zato morajo izvajalci dejavnosti, ki redijo pse in mačke v obratih, o svojih dejavnostih obvestiti pristojne organe.
	(23)	Za zagotovitev ustreznega izvrševanja te uredbe je ključno, da lahko pristojni organi opredelijo obrate, ki so predmet njihovega uradnega nadzora. Zato morajo izvajalci dejavnosti, ki redijo pse in mačke v obratih, o svojih dejavnostih obvestiti pristojne organe, ti pa morajo voditi posodobljen register teh obratov. Da bi čim bolj zmanjšali upravno breme za izvajalce dejavnosti, bi morali imeti pristojni organi možnost, da v ta namen uporabijo informacije ali podatke, zbrane v registru obratov za pse in mačke na podlagi Uredbe (EU) 2016/429.



Sprememba		278
Predlog uredbe
Uvodna izjava 24
	

	Besedilo, ki ga predlaga Komisija
	Sprememba

	(24)	Dobro usposobljeno in izkušeno osebje je ključno za izboljšanje razmer za dobrobit živali. Za kompetence na področju dobrobiti živali je potrebno poznavanje osnovnih vedenjskih vzorcev in potreb zadevne vrste. Skrbniki živali bi morali imeti kompetence na področju dobrobiti živali, ki so pomembne za njihove naloge in za živali, za katere skrbijo, da bi preprečili bolečine, stisko in trpljenje psov in mačk.
	(24)	Stiska in trpljenje psov in mačk med urjenjem, ki ga izvajajo neusposobljeni ali slabo usposobljeni vodniki, lahko škodljivo vplivata na vedenjske vzorce živali, kar ustvarja morebitna tveganja za zdravje in varnost ljudi ter okolje. Zato je dobro usposobljeno in izkušeno osebje ključno za izboljšanje razmer za dobrobit živali, tudi pri vzreji, reji in ravnanju s psi, namenjenimi vojaškim, policijskim in carinskim službam. Za kompetence na področju dobrobiti živali je potrebno poznavanje osnovnih vedenjskih vzorcev in potreb zadevne vrste. Skrbniki živali bi morali imeti kompetence na področju dobrobiti živali, ki so pomembne za njihove naloge in za živali, za katere skrbijo, da bi preprečili bolečine, stisko in trpljenje psov in mačk. Skrbniki živali in ustrezni organi, vključno z vladnimi agencijami, bi morali svoje kompetence redno posodabljati s programi usposabljanja, ki spodbujajo metode urjenja, kot je „instrumentalno pogojevanje“, pri čemer naj dajejo prednost pozitivni podkrepitvi namesto metodam, ki temeljijo na kaznovanju.



Sprememba		21

Predlog uredbe
Uvodna izjava 25
	

	Besedilo, ki ga predlaga Komisija
	Sprememba

	(25)	Ker dobrobit živali vključuje zdravje živali, so veterinarji najprimernejši za svetovanje izvajalcem dejavnosti, da bi se izboljšalo stanje dobrobiti živali v obratih. Veterinarji bi morali imeti dejavno vlogo pri ozaveščanju o medsebojni povezavi med zdravjem in dobrobitjo teh živali. Obrate, ki redijo pse in mačke, bi zato moral redno obiskovati veterinar, ki bi preverjal dobrobit živali.
	(25)	Ker dobrobit živali vključuje zdravje živali, so veterinarji najprimernejši za svetovanje izvajalcem dejavnosti, da bi se izboljšalo stanje dobrobiti živali v obratih. Veterinarji bi morali imeti dejavno vlogo pri ozaveščanju o medsebojni povezavi med zdravjem in dobrobitjo teh živali. Obrate, ki redijo večje število psov in mačk, kot ga določa prag, bi zato moral v prvem letu od datuma začetka uporabe te uredbe ali v prvem letu od datuma obvestila o novem obratu obiskati veterinar, ki bi preveril dobrobit živali, nato pa se obiski veterinarja opravijo, kadar je to primerno, na podlagi analize tveganja, ki jo opravijo pristojni organi.



Sprememba		22

Predlog uredbe
Uvodna izjava 25 a (novo)
	

	Besedilo, ki ga predlaga Komisija
	Sprememba

	
	(25a)	Da se zagotovi visoka raven dobrobiti živali, veterinarji ohranjajo ustrezno stopnjo strokovne neodvisnosti od izvajalca dejavnosti ter se celovito izobražujejo in stalno usposabljajo, da sledijo znanstvenemu in strokovnemu napredku. To usposabljanje lahko po potrebi vključuje tudi elemente, povezane s prepoznavanjem nasilja in zlorabe živali.



Sprememba		23

Predlog uredbe
Uvodna izjava 25 b (novo)
	

	Besedilo, ki ga predlaga Komisija
	Sprememba

	
	(25b)	Kadar veterinarji med obiski za preverjanje zdravja in dobrobiti živali naletijo na okoliščine, ki bi lahko resno vplivale na dobrobit psov ali mačk, se spodbujajo, da po potrebi obvestijo ustrezne organe ali razmislijo o izvedbi nadaljnjega obiska za oceno razmer.



Sprememba		24

Predlog uredbe
Uvodna izjava 25 c (novo)
	

	Besedilo, ki ga predlaga Komisija
	Sprememba

	
	(25c)	Pri končanju življenja psov in mačk bi moral po možnosti sodelovati veterinar, ki bi uporabil metode, ki zmanjšujejo bolečino in stisko. V izjemnih primerih, kot je huda poškodba lovskega ali pastirskega psa na oddaljeni lokaciji, kjer veterinarska pomoč ni dostopna, se lahko uporabijo druge metode, če čim bolj zmanjšajo trpljenje.



Sprememba		25

Predlog uredbe
Uvodna izjava 26
	

	Besedilo, ki ga predlaga Komisija
	Sprememba

	(26)	Nekatere vzrejne strategije lahko poslabšajo dobrobit psov in mačk. Z izbiro nekaterih genetskih lastnosti iz estetskih ali drugih tržnih razlogov se lahko ustvarijo in na prihodnje generacije prenesejo tudi nezaželene lastnosti z vidika dobrobiti živali. Zato bi morali izvajalci dejavnosti sprejeti ukrepe za zagotovitev, da njihove vzrejne strategije ne bodo imele takšnih negativnih posledic za dobrobit psov in mačk.
	(26)	Nekatere vzrejne strategije lahko poslabšajo dobrobit psov in mačk. Z izbiro nekaterih genetskih lastnosti iz estetskih ali drugih tržnih razlogov se lahko ustvarijo in na prihodnje generacije prenesejo tudi nezaželene lastnosti z vidika dobrobiti živali. Zato bi morali izvajalci dejavnosti sprejeti ukrepe za zagotovitev, da njihove vzrejne strategije ne bodo imele takšnih negativnih posledic za dobrobit psov in mačk. Zlasti zaradi vzrejnih strategij, ki temeljijo na tržnih ciljih, lahko nekatere vrste psov in mačk razvijejo „čezmerne konformacijske lastnosti“. Ker lahko takšne čezmerne konformacijske lastnosti zadevnim psom in mačkam povzročijo resne zdravstvene težave, bi jih morali rejci izključiti iz programov vzreje.



Sprememba		26

Predlog uredbe
Uvodna izjava 26 a (novo)
	

	Besedilo, ki ga predlaga Komisija
	Sprememba

	
	(26a)	Estetski šovi, razstave in tekmovanja psov ali mačk vplivajo na tržne priložnosti in ceno za prodajo psov in mačk. Pohabljanje in nekatere vzrejne strategije, zaradi katerih imajo psi ali mačke čezmerne konformacijske lastnosti, so lahko koristni za rejce, ki tekmujejo v estetskih šovih, na razstavah in tekmovanjih psov ali mačk. Na organizacijo takih dogodkov in sodelovanje na njih lahko vplivajo dejavniki, ki niso povezani z dobrobitjo živali, kot so estetski standardi, z namenom oglaševanja nekaterih pasem in fizičnih značilnosti. Da bi zagotovili, da rejci dajejo prednost dobrobiti psov in mačk, ki jih vzrejajo, ter zlasti, da psi in mačke ne razvijejo čezmernih konformacijskih lastnosti in da rejci ne izvajajo pohabljanja za dosego nezdravih estetskih standardov, izvajalci dejavnosti v vzrejnih in prodajnih obratih ter organizatorji takih šovov, razstav in tekmovanj ne bi smeli uporabljati ali vključevati psov ali mačk s čezmernimi konformacijskimi lastnostmi ali tistih, ki so bili pohabljeni za te šove, razstave in tekmovanja.



Sprememba		27

Predlog uredbe
Uvodna izjava 27
	

	Besedilo, ki ga predlaga Komisija
	Sprememba

	(27)	Znanstveni dokazi kažejo, da ima parjenje v ožjem sorodstvu znatne negativne učinke na zdravje in dobrobit živali. Zato bi bilo treba prepovedati parjenje psov in mačk v ožjem sorodstvu, vključno s parjenjem v prvem in drugem kolenu, saj se s tem poveča pogostost prirojenih napak in ogrozi delovanje imunskega sistema, oboje pa negativno vpliva na zdravje in dobrobit psov in mačk.
	(27)	Znanstveni dokazi kažejo, da ima parjenje v ožjem sorodstvu znatne negativne učinke na zdravje in dobrobit živali. Zato bi bilo treba prepovedati parjenje psov in mačk v ožjem sorodstvu, in sicer med starši in potomci, brati in sestrami, polbrati in polsestrami ter starimi starši in vnuki, saj se s tem poveča pogostost prirojenih napak in ogrozi delovanje imunskega sistema, oboje pa negativno vpliva na zdravje in dobrobit psov in mačk. Parjenje v ožjem sorodstvu pa bi moralo biti kljub temu mogoče, kadar je to potrebno za ohranitev lokalnih pasem z omejenim genskim bazenom, če ga iz tega razloga odobri pristojni organ.



Sprememba		28

Predlog uredbe
Uvodna izjava 29 a (novo)
	

	Besedilo, ki ga predlaga Komisija
	Sprememba

	
	(29a)	Znanstveni dokazi potrjujejo, da je stalen dostop do ustrezne prehrane in hidracije bistven za dobrobit psov in mačk. Zato je primerno, da se v zvezi s tem določijo minimalne zahteve za izvajalce dejavnosti. Prostori za oskrbo s hrano in vodo bi morali biti čisti ter zasnovani, zgrajeni in nameščeni tako, da zagotavljajo enak dostop za vse živali, da se čim bolj zmanjša tekmovanje med njimi in prepreči napadalno vedenje. Ti prostori bi morali biti zasnovani tudi tako, da čim bolj zmanjšujejo razlitje, preprečujejo kontaminacijo hrane in vode s škodljivimi snovmi ter preprečujejo vsakršno tveganje nevarnosti za pse in mačke.



Sprememba		29

Predlog uredbe
Uvodna izjava 30
	

	Besedilo, ki ga predlaga Komisija
	Sprememba

	(30)	Glede na znanstvene dokaze je očitno, da morajo imeti psi in mačke dovolj prostora za izražanje svojega naravnega vedenja in normalno socialno interakcijo. To ni mogoče, če se živali redijo v zaprtem prostoru in kletkah. Zato bi bilo treba rejo psov in mačk v kletkah prepovedati.
	(30)	Glede na znanstvene dokaze je očitno, da morajo imeti psi in mačke dovolj prostora za izražanje svojega naravnega vedenja in normalno socialno interakcijo. To ni mogoče, če se živali dlje časa redijo v zaprtem prostoru in zabojnikih. Zato bi bilo treba dolgotrajno rejo psov in mačk v zabojnikih prepovedati, razen če je to potrebno za prevoz in začasno, kratkoročno izolacijo posameznih psov ali mačk ter med sodelovanjem v šovih, razstavah in tekmovanjih, v primeru pasjih ali mačjih mladičev, ki imajo zmanjšano sposobnost uravnavanja temperature, ali pasjih ali mačjih mladičev skupaj z njihovimi materami, če se čim bolj zmanjša stres in prepreči trpljenje zaradi ekstremnih temperatur ter če lahko psi in mačke stojijo in ležijo v naravnem položaju.



Sprememba		30

Predlog uredbe
Uvodna izjava 33
	

	Besedilo, ki ga predlaga Komisija
	Sprememba

	(33)	Da bi preprečili zaplete pri brejosti psic in mačk za razplod ter ogrožanje njihove dobrobiti, bi se te morale pariti šele, ko dosežejo skeletno in spolno zrelost. Da bi si lahko psice in mačke za razplod po brejosti in dojenju fizično opomogle, bi jim bilo treba pred ponovnim razmnoževanjem zagotoviti dovolj časa. Da pa bi se pri psicah in mačkah za razplod preprečila nekatera patološka reproduktivna stanja, kot je piometra, bi bilo treba dovoliti do tri zaporedne brejosti, ki bi jim sledilo ustrezno obdobje okrevanja. Pri starejših psicah in mačkah za razplod bi bilo treba razmnoževanje postopno opustiti.
	(33)	Da bi preprečili zaplete pri brejosti psic in mačk za razplod ter ogrožanje njihove dobrobiti, se te ne bi smele pariti, dokler ne dosežejo ustrezne zrelosti. Da bi si lahko psice in mačke za razplod po brejosti in dojenju fizično opomogle, bi jim bilo treba pred ponovnim razmnoževanjem zagotoviti dovolj časa. Da pa bi se pri psicah in mačkah za razplod preprečila nekatera patološka reproduktivna stanja, kot je piometra, bi bilo treba v obdobju dveh let dovoliti do tri legla, ki bi jim sledilo ustrezno obdobje okrevanja, ki ne bi smelo biti krajše od enega leta za psice in mačke, ki so v obdobju dveh let povrgle tri legla, vključno z mrtvorojenimi mladiči. Pri starejših psicah in mačkah za razplod ter pri vseh tistih, ki so imele dva carska reza, bi bilo treba razmnoževanje opustiti, saj ni mogoče izključiti, da bo še ena brejost škodila njihovi dobrobiti. Vse samice, ki se uporabljajo za razmnoževanje, bi moral redno spremljati veterinar.



Sprememba		31

Predlog uredbe
Uvodna izjava 34 a (novo)
	

	Besedilo, ki ga predlaga Komisija
	Sprememba

	
	(34a)	Države članice bi morale določiti pravila o učinkovitih, sorazmernih in odvračilnih sankcijah za neizpolnjevanje te uredbe, vključno s primeri, ko izvajalci dejavnosti zapustijo pse in mačke. Zlasti za vzrejne obrate, ki izvajajo zlorabe, ki ogrožajo dobrobit živali, bi morale veljati stroge in odvračilne kazni. Take prakse bi bilo treba nedvoumno obsoditi, odgovornim osebam pa preprečiti, da bi nadaljevale svoje dejavnosti v kateri koli državi članici. Pristojni organi bi morali poskrbeti, da se živali, ki se redijo v takih obratih, nemudoma odstranijo ter da se jim zagotovita ustrezna oskrba in zaščita.



Sprememba		32

Predlog uredbe
Uvodna izjava 36
	

	Besedilo, ki ga predlaga Komisija
	Sprememba

	(36)	Postopki, katerih namen je spremeniti videz ali preprečiti določeno vedenje mačk in psov, kot so rezanje ušes, krajšanje repa, odstranjevanje krempljev in resekcija glasilk, močno negativno vplivajo na dobrobit mačk in psov. Ti postopki so boleči ter mačkam in psom preprečujejo izražanje prirojenega vedenja. Zato bi jih bilo treba dovoliti le, če jih opravi veterinar, in samo, kadar je to potrebno iz zdravstvenih razlogov.
	(36)	Postopki, katerih namen je spremeniti videz ali preprečiti določeno vedenje mačk in psov, kot so rezanje ušes, krajšanje repa, odstranjevanje krempljev in resekcija glasilk, močno negativno vplivajo na dobrobit mačk in psov. Ti postopki so boleči ter mačkam in psom preprečujejo izražanje prirojenega vedenja. Zato jih je mogoče dovoliti le, če jih opravi veterinar, in samo, kadar je to potrebno iz zdravstvenih razlogov. Vendar se lahko za nekatere pasme, npr. za lovske pse, ti postopki dovolijo iz profilaktičnih, diagnostičnih in/ali terapevtskih razlogov in samo, če jih opravi veterinar. V posebnih okoliščinah in evropskih regijah je krajšanje repa lahko upravičeno tudi, da se preprečijo poškodbe repa, če temelji na popolni in temeljiti zdravniški oceni.



Sprememba		33

Predlog uredbe
Uvodna izjava 36 a (novo)
	

	Besedilo, ki ga predlaga Komisija
	Sprememba

	
	(36a)	Psi, ki se uporabljajo v vojaških, policijskih in carinskih službah, običajno opravijo zelo specifično vrsto usposabljanja, ki se pripravi v interesu nacionalne varnosti. Za zagotovitev najustreznejšega usposabljanja bi morale imeti države članice možnost, da odobrijo odstopanja za pse, ki se redijo v vzrejnih ali prodajnih obratih ter so namenjeni za vojaške, policijske ali carinske pse.



Sprememba		34

Predlog uredbe
Uvodna izjava 37
	

	Besedilo, ki ga predlaga Komisija
	Sprememba

	(37)	Razmere v vzrejnih obratih so še posebej pomembne za zagotovitev ustrezne reje psov in mačk ter ravnanja z njimi pred dajanjem na trg. Zato je pomembno, da navedene obrate odobrijo pristojni organi in da se pred odobritvijo izvedejo predhodni inšpekcijski pregledi na kraju samem. Pomembno je tudi, da je seznam teh odobrenih obratov javno dostopen, da lahko potencialni kupci preverijo status svojih dobaviteljev. Ker imajo vsi obrati podaljšan rok za izpolnjevanje zahtev glede nastanitve in zdravja, mora obveznost vzrejnih obratov, da pridobijo odobritev, začeti veljati na isti datum kot zahteve glede nastanitve in zdravja.
	(37)	Predhodni inšpekcijski pregled obratov, ki ga opravijo uradni veterinarji ali drugi strokovnjaki, če je bila naloga uradnega nadzora prenesena, in posledična odobritev obratov sta učinkovit način za zagotovitev, da obrati izpolnjujejo zahteve iz te uredbe. Ker pa je razpoložljivost uradnih veterinarjev v državah članicah omejena, ni sorazmerno, da se predhodni inšpekcijski pregled na kraju samem in odobritev zahtevata za vse obrate, temveč bi se morali uradni veterinarji osredotočiti na obrate, ki pomenijo večje tveganje z vidika dobrobiti živali. Razmere v vzrejnih obratih so še posebej pomembne za zagotovitev ustrezne vzreje, reje psov in mačk ter ravnanja z njimi pred dajanjem na trg, zlasti zaradi posledic, ki jih lahko imajo slabe razmere za dobrobit psov in mačk v zgodnjem otroštvu. Zato je pomembno, da navedene obrate odobrijo pristojni organi in da se pred odobritvijo izvedejo predhodni inšpekcijski pregledi na kraju samem. Pomembno je tudi, da je seznam teh odobrenih obratov javno dostopen, da lahko potencialni kupci preverijo status vzrejnih obratov, s čimer se krepita javni nadzor in ozaveščenost državljanov.



Sprememba		35

Predlog uredbe
Uvodna izjava 38
	

	Besedilo, ki ga predlaga Komisija
	Sprememba

	(38)	Nekateri izvajalci dejavnosti, ki dajejo na trg pse in mačke, ali zavetišča, ki dobavljajo pse in mačke, potencialne stranke spodbujajo k nakupu za vsako ceno, pri čemer uporabljajo čustvene argumente, ne da bi jim omenili posledice lastništva hišne živali. Drugi izvajalci dejavnosti ali zavetišča poudarjajo odgovornost, povezano z lastništvom hišne živali, kar omejuje njihovo zmožnost prodaje živali. Zaradi teh razlik v odnosu izvajalcev dejavnosti imajo prednost manj odgovorni izvajalci dejavnosti, kar izkrivlja konkurenco kljub pomembnosti obveščanja strank o njihovi odgovornosti pri nakupu psa ali mačke za dobrobit živali in javni red. Zato je upravičeno zahtevati, da vsi dobavitelji na trgu Unije, ki ponujajo pse in mačke kot hišne živali, seznanijo prihodnje lastnike z njihovo odgovornostjo. Poleg tega, kadar se dobava psa ali mačke oglašuje prek spleta, bi moralo biti za učinkovit prenos sporočila o odgovornem lastništvu ob spletnemu oglasu navedeno ustrezno opozorilo.
	(38)	Nekateri izvajalci dejavnosti, ki dajejo na trg pse in mačke, potencialne stranke spodbujajo k nakupu za vsako ceno, pri čemer uporabljajo čustvene argumente, ne da bi jim omenili posledice lastništva hišne živali. Drugi izvajalci dejavnosti ali zavetišča poudarjajo odgovornost, povezano z lastništvom hišne živali, kar omejuje njihovo zmožnost prodaje živali. Zaradi teh razlik v odnosu izvajalcev dejavnosti imajo prednost manj odgovorni izvajalci dejavnosti, kar izkrivlja konkurenco kljub pomembnosti obveščanja strank o njihovi odgovornosti pri nakupu psa ali mačke za dobrobit živali in javni red. Zato je upravičeno zahtevati, da vsi izvajalci dejavnosti, ki dajejo pse in mačke na trg Unije kot hišne živali, seznanijo prihodnje lastnike z njihovo odgovornostjo. Poleg tega, kadar se dajanje na trg psa ali mačke oglašuje prek spleta, bi moralo biti za učinkovit prenos sporočila o odgovornem lastništvu ob spletnem oglasu navedeno ustrezno opozorilo.



Sprememba		36

Predlog uredbe
Uvodna izjava 39
	

	Besedilo, ki ga predlaga Komisija
	Sprememba

	(39)	Nezakonito trgovino in goljufive prakse v zvezi s prodajo ali prenosom psov in mačk za posvojitev olajšuje neobstoj sledljivosti zaradi pomanjkanja zahtev za identifikacijo in registracijo navedenih živali. Poleg tega se lahko goljufive prakse pojavijo, kadar sistemi za identifikacijo in registracijo psov in mačk niso harmonizirani ali jih ni mogoče enostavno upravljati, ker tehnični sistemi niso interoperabilni. Zato je ključno harmonizirati standarde o sredstvih za identifikacijo in registracijo ter zagotoviti, da se identifikacija in registracija psov in mačk opravita, preden se žival prvič dobavi v Uniji. Dobavitelji psov in mačk bi morali pred prvim dajanjem živali na trg v Uniji predložiti dokazilo o identifikaciji in registraciji v eni od podatkovnih zbirk, ki so jih v ta namen vzpostavile države članice. Nato mora dobavitelj ob vsaki spremembi lastništva ali odgovornosti za žival predložiti dokazilo o identifikaciji in registraciji živali v eni od podatkovnih zbirk. Zaradi sorazmernosti se ta obveznost ne bi smela uporabljati za fizične osebe, ki pse in mačke občasno dobavljajo na načine, ki ne vključujejo spletnih platform.
	(39)	Nezakonito trgovino in goljufive prakse v zvezi s prodajo ali prenosom psov in mačk za posvojitev olajšuje neobstoj sledljivosti zaradi pomanjkanja zahtev za identifikacijo in registracijo navedenih živali. Poleg tega se lahko goljufive prakse pojavijo, kadar sistemi za identifikacijo in registracijo psov in mačk niso harmonizirani ali jih ni mogoče enostavno upravljati, ker tehnični sistemi niso interoperabilni. Zato je ključno harmonizirati standarde o sredstvih za identifikacijo in registracijo ter zagotoviti, da se identifikacija in registracija psov in mačk opravita, preden se žival prvič da na trg Unije. Fizične ali pravne osebe, ki dajejo pse in mačke na trg, bi morale pred prvim dajanjem živali na trg v Uniji predložiti dokazilo o identifikaciji in registraciji v eni od podatkovnih zbirk, ki so jih v ta namen vzpostavile države članice. Nato je treba ob vsaki spremembi lastništva ali odgovornosti za žival spremembo ustrezno evidentirati v eni od podatkovnih zbirk. Zaradi sorazmernosti se ta obveznost ne bi smela uporabljati za fizične osebe, ki pse in mačke občasno dobavljajo na načine, ki ne vključujejo spletnih platform.



Sprememba		37

Predlog uredbe
Uvodna izjava 40
	

	Besedilo, ki ga predlaga Komisija
	Sprememba

	(40)	Dobavitelji psov in mačk bi morali predložiti dokazilo o identifikaciji, ki vključuje dokument, ki se nanaša na kodo transponderja, vsajenega v žival, pa tudi dokazilo o registraciji te živali v uradni podatkovni zbirki. To omogoča posredovanje ključnih informacij o živali novemu lastniku in zagotavlja sledljivost.
	(40)	Fizične ali pravne osebe, ki dajejo pse in mačke na trg Unije, bi morale predložiti dokazilo o identifikaciji, ki vključuje dokument, ki se nanaša na kodo transponderja, vsajenega v žival, pa tudi dokazilo o registraciji te živali v uradni podatkovni zbirki. To omogoča posredovanje ključnih informacij o živali novemu lastniku in zagotavlja sledljivost.



Sprememba		38

Predlog uredbe
Uvodna izjava 41
	

	Besedilo, ki ga predlaga Komisija
	Sprememba

	(41)	Ker se večina psov in mačk trenutno ponuja za prodajo ali darovanje prek oglasov na spletnih platformah, bi morali ponudniki spletnih platform pri posredovanju dostopa do psov in mačk ravnati skrbno. Zato bi bilo treba brez poseganja v Uredbo (EU) 2022/2065 od spletnih platform zahtevati, da načine uvrstitev v ponudbo za pse in mačke prilagodijo tako, da dobavitelji predložijo dokazila o identifikaciji in registraciji psov in mačk, namenjenih za prodajo ali darovanje. Poleg tega bi morala Komisija zagotoviti razvoj brezplačno javno dostopnega sistema, ki bi omogočal preverjanje pristnosti identifikacije in registracije psa ali mačke. Cilj tega ukrepa je učinkovitejši boj proti goljufijam z izboljšanjem sledljivosti psov in mačk, dobavljenih v Uniji, do njihovega izvora, s čimer bi se pristojnim organom omogočil boljši nadzor, nazadnje pa bi se izboljšala dobrobit teh živali. To ne bi smelo pomeniti obveznosti za spletne platforme, da na splošno spremljajo uvrstitve v ponudbo na platformi, niti splošne obveznosti ugotavljanja dejstev, namenjene ocenjevanju točnosti identifikacije in registracije pred objavo ponudbe.
	(41)	Ker se večina psov in mačk trenutno ponuja za prodajo ali darovanje prek oglasov na spletnih platformah, bi morali ponudniki spletnih platform pri posredovanju dostopa do psov in mačk ravnati skrbno. Zato bi bilo treba brez poseganja v Uredbo (EU) 2022/2065 od spletnih platform zahtevati, da načine uvrstitev v ponudbo za pse in mačke prilagodijo tako, da fizične ali pravne osebe, ki dajejo pse ali mačke na trg Unije, predložijo dokazila o identifikaciji in registraciji psov in mačk, namenjenih za prodajo ali darovanje. Poleg tega bi morala Komisija zagotoviti razvoj brezplačno javno dostopnega sistema, ki bi omogočal preverjanje pristnosti identifikacije in registracije psa ali mačke. Cilj tega ukrepa je učinkovitejši boj proti goljufijam z izboljšanjem sledljivosti psov in mačk, danih na trg Unije, do njihovega izvora, s čimer bi se pristojnim organom omogočil boljši nadzor, nazadnje pa bi se izboljšala dobrobit teh živali. To ne bi smelo pomeniti obveznosti za spletne platforme, da na splošno spremljajo uvrstitve v ponudbo na platformi, niti splošne obveznosti ugotavljanja dejstev, namenjene ocenjevanju točnosti identifikacije in registracije pred objavo ponudbe.



Sprememba		39

Predlog uredbe
Uvodna izjava 43
	

	Besedilo, ki ga predlaga Komisija
	Sprememba

	(43)	Za zagotovitev sledljivosti psov in mačk bi bilo treba živali označiti z edinstvenim identifikatorjem v obliki transponderja in tudi registrirati njihovo identifikacijo v podatkovni zbirki. Zato bi morale države članice, ki še nimajo nacionalnih podatkovnih zbirk za pse in mačke, vzpostaviti take podatkovne zbirke, da bi identifikacija lahko bila zanesljiva in da bi se lahko preverila. Za zagotovitev sledljivosti v Uniji bi morale biti te nacionalne podatkovne zbirke tudi interoperabilne, kar bi pristojnim organom in zadevnim deležnikom omogočilo preverjanje pristnosti identifikacije.
	(43)	Za zagotovitev sledljivosti psov in mačk bi jih bilo treba posamično identificirati z edinstvenim identifikatorjem v obliki transponderja in tudi registrirati njihovo identifikacijo v podatkovni zbirki. Zato bi bilo treba od držav članic zahtevati, da vzpostavijo in vzdržujejo podatkovne zbirke psov in mačk, danih na trg Unije, da se zagotovi sledljivost teh živali. Prav tako je treba zagotoviti interoperabilnost teh podatkovnih zbirk. To bo olajšalo dostop do informacij o psih in mačkah po vsej Uniji, pristojnim organom pa omogočilo izvajanje uradnih pregledov za zagotavljanje, da se spoštujejo pravila o dobrobiti živali. Za lažjo interoperabilnost med nacionalnimi podatkovnimi zbirkami bi morala Komisija vzpostaviti indeksno podatkovno zbirko.



Sprememba		40

Predlog uredbe
Uvodna izjava 44 a (novo)
	

	Besedilo, ki ga predlaga Komisija
	Sprememba

	
	(44a)	Da bi racionalizirali čezmejne premike identificiranih in registriranih psov in mačk ter zagotovili, da bodo lahko veterinarji pravočasno dostopali do ustreznih zdravstvenih informacij, se države članice spodbujajo, naj vzpostavijo sistem digitalnega potnega lista. Ta digitalni dokument bi moral vsebovati bistvene podatke o identifikaciji živali in njenem statusu cepljenja, kar bi izboljšalo skrb za zdravje živali in upravno učinkovitost.



Sprememba		41

Predlog uredbe
Uvodna izjava 44 b (novo)
	

	Besedilo, ki ga predlaga Komisija
	Sprememba

	
	(44b)	Varstvo podatkov v zvezi z obdelavo osebnih podatkov je temeljna pravica. Uredba (EU) 2018/1725 Evropskega parlamenta in Sveta določa pravila o varstvu posameznikov pri obdelavi osebnih podatkov v institucijah, organih, uradih in agencijah Unije ter o prostem pretoku takih podatkov. Za obdelavo osebnih podatkov, ki jo v okviru zadevnih postopkov izvajajo države članice, se uporablja Uredba (EU) 2016/679 Evropskega parlamenta in Sveta.



Sprememba		42

Predlog uredbe
Uvodna izjava 44 c (novo)
	

	Besedilo, ki ga predlaga Komisija
	Sprememba

	
	(44c)	Varstvo podatkov v zvezi z obdelavo osebnih podatkov je temeljna pravica. Uredba (EU) 2018/1725 Evropskega parlamenta in Sveta določa pravila o varstvu posameznikov pri obdelavi osebnih podatkov v institucijah, organih, uradih in agencijah Unije ter o prostem pretoku takih podatkov. Za obdelavo osebnih podatkov, ki jo v okviru zadevnih postopkov izvajajo države članice, se uporablja Uredba (EU) 2016/679 Evropskega parlamenta in Sveta. Vlogo Komisije in držav članic pri obdelavi osebnih podatkov v primerih iz te uredbe je treba jasno opredeliti, da se zagotovi visoka raven varstva podatkov.



Sprememba		43

Predlog uredbe
Uvodna izjava 46
	

	Besedilo, ki ga predlaga Komisija
	Sprememba

	(46)	Določbe iz prejšnje uvodne izjave bi bilo treba izvrševati na podlagi seznama tretjih držav, ki so bile na podlagi ocene Komisije o zanesljivosti njihovega uradnega nadzora za izvrševanje pravil o dobrobiti živali, ki se zahtevajo v skladu s to uredbo, ali enakovrednih pravil v obratih na njihovem ozemlju, ki dobavljajo ali nameravajo dobavljati pse in mačke v Unijo, odobrene za dobavo psov in mačk v Unijo. Poleg tega bi bilo treba vzpostaviti seznam obratov, ki vzrejajo in redijo pse in mačke v navedenih tretjih državah ter ki lahko te živali izvažajo v Unijo, da se zagotovita sledljivost in nadzor na mejnih kontrolnih točkah Unije. Komisija bi morala v skladu s pristopom, ki temelji na tveganju, izvesti presoje zanesljivosti sistema uradnega nadzora v tretjih državah, odobrenih v skladu s to uredbo, in tistih tretjih državah, ki zahtevajo odobritev v skladu s to uredbo.
	(46)	Izvrševanje uvoznih pravil bi bilo treba zagotoviti na podlagi seznama tretjih držav, ki so bile na podlagi ocene Komisije o zanesljivosti njihovega uradnega nadzora za izvrševanje pravil o dobrobiti živali, ki se zahtevajo v skladu s to uredbo, ali pravil, ki jih je Unija priznala kot enakovredna, v obratih na njihovem ozemlju, ki izvažajo ali nameravajo izvažati pse in mačke na trg Unije, odobrene za dajanje psov in mačk na trg Unije. Poleg tega bi bilo treba vzpostaviti seznam obratov, ki vzrejajo in redijo pse in mačke v navedenih tretjih državah ter ki lahko te živali izvažajo v Unijo, da se zagotovita sledljivost in nadzor na mejnih kontrolnih točkah Unije. Komisija bi morala v skladu s pristopom, ki temelji na tveganju, izvesti presoje zanesljivosti sistema uradnega nadzora v tretjih državah, odobrenih v skladu s to uredbo, in tistih tretjih državah, ki zahtevajo odobritev v skladu s to uredbo. Nazadnje, spoštovanje zadevnih pravil iz te uredbe ali pravil, ki jih je Unija priznala kot enakovredna, bi bilo treba potrditi v zadevnem zdravstvenem spričevalu, ki se uporablja za tak izvoz. Zato bi si morala Komisija prizadevati spremeniti ustrezni vzorec uradnega spričevala, da bi se vključilo povezano potrdilo o dobrobiti živali.



Sprememba		44

Predlog uredbe
Uvodna izjava 46 a (novo)
	

	Besedilo, ki ga predlaga Komisija
	Sprememba

	
	(46a)	Da bi izboljšali varstvo potrošnikov in zagotovili ustrezno sledljivost uvoza psov in mačk v Unijo, je primerno zahtevati, da se pred vstopom identificirajo in da uvozniki poskrbijo za njihovo registracijo v eni od podatkovnih zbirk držav članic. S tem bo zagotovljen večji nadzor nad premiki teh živali. Poleg tega je usklajeno ukrepanje EU v zvezi z nezakonito trgovino z mačkami in psi, ki je bilo izvedeno v letih 2022 in 2023, pokazalo, da je ena od najbolj razširjenih goljufivih praks, povezanih s trgovino s psi in mačkami, ta, da se v Unijo uvažajo psi in mačke, namenjeni trgovanju, pri čemer se trdi, da gre za premike v netrgovinske namene, kot so opredeljeni v pravilih Unije o zdravju živali, in sicer premike psov in mačk, ki spremljajo svoje lastnike ali osebo, ki jo lastnik pooblasti, ne da bi nameraval prenesti lastništvo. Da bi državam članicam zagotovili orodja za izvajanje preverjanj na podlagi tveganja, usmerjenih v to goljufivo prakso, je bistveno, da se vstop psov in mačk kot netrgovinski premik predhodno priglasi prek namenske podatkovne zbirke Unije za potnike s hišnimi živalmi. V tej podatkovni zbirki bi bilo treba zbirati priglasitve vseh takih vstopov v Unijo, ne glede na vstopno točko, da bi imele države članice potreben pregled in bi odkrile sumljive premike. Zato je primerno, da Komisija vzpostavi in vzdržuje to podatkovno zbirko, da bodo lahko države članice dostopale do vseh razpoložljivih informacij za preverjanja.



Sprememba		45

Predlog uredbe
Uvodna izjava 47
	

	Besedilo, ki ga predlaga Komisija
	Sprememba

	(47)	V skladu z Uredbo (EU) 2016/429 je za obvladovanje tveganja vnosa prenosljivih bolezni živali v Unijo vzpostavljen seznam tretjih držav, iz katerih je dovoljen vstop psov in mačk v Unijo. Seznam tretjih držav iz prejšnje uvodne izjave bi zato moral biti omejen na tretje države, ki so odobrene v skladu z Uredbo (EU) 2016/429 in ki zagotavljajo ustrezna jamstva glede zmogljivosti svojih pristojnih organov za nadzor in zagotavljanje skladnosti obratov, ki vzrejajo in redijo pse in mačke za izvoz v Unijo, z zahtevami glede dobrobiti živali iz te uredbe.
	(47)	V skladu z Uredbo (EU) 2016/429 je za obvladovanje tveganja vnosa prenosljivih bolezni živali v Unijo vzpostavljen seznam tretjih držav, iz katerih je dovoljen vstop psov in mačk v Unijo. Seznam tretjih držav iz uvodne izjave 46 bi zato moral biti omejen na tretje države, ki so odobrene v skladu z Uredbo (EU) 2016/429 in ki zagotavljajo ustrezna jamstva glede zmogljivosti svojih pristojnih organov za nadzor in zagotavljanje skladnosti obratov, ki vzrejajo in redijo pse in mačke za izvoz v Unijo, z zahtevami glede dobrobiti živali iz te uredbe.



Sprememba		46

Predlog uredbe
Uvodna izjava 47 a (novo)
	

	Besedilo, ki ga predlaga Komisija
	Sprememba

	
	(47a)	Da bi učinkovito sledili izvoru psa ali mačke v tretji državi ter obravnavali nezakonit uvoz v Unijo in goljufive prakse, ki se opravljajo pod pretvezo netrgovskih premikov, kot so opredeljeni v pravilih Unije o zdravju živali, je pomembno, da se psi in mačke uvozijo iz tretjih držav v skladu s to uredbo, kar zadeva njihovo registracijo v podatkovni zbirki držav članic v dveh delovnih dneh po vstopu v Unijo.


Sprememba		47

Predlog uredbe
Uvodna izjava 48
	

	Besedilo, ki ga predlaga Komisija
	Sprememba

	(48)	Da bi se upoštevali tehnični napredek in znanstveni razvoj ter njuni družbeni, gospodarski in okoljski učinki, bi bilo treba na Komisijo v skladu s členom 290 PDEU prenesti pooblastilo za sprejemanje aktov za spremembo člena 6 te uredbe, tako da vzrejne strategije ne bodo privedle do genotipov, ki bi škodljivo vplivali na zdravje ali dobrobit psov in mačk.
	(48)	Da bi se upoštevali tehnični napredek in znanstveni razvoj, zlasti mnenja Evropske agencije za varnost hrane (v nadaljnjem besedilo: EFSA) ter njuni družbeni, gospodarski in okoljski učinki, bi bilo treba na Komisijo v skladu s členom 290 PDEU prenesti pooblastilo za sprejemanje aktov za dopolnitev člena 6a te uredbe za opredelitev značilnosti genotipov, fenotipov in čezmernih konformacijskih lastnosti, ki bi jih bilo treba izključiti iz razmnoževanja, tako da vzrejne strategije ne bodo privedle do genotipov, ki bi škodljivo vplivali na zdravje ali dobrobit psov in mačk. V okviru estetskih šovov, razstav in tekmovanj bi morali delegirani akti odražati postopen in uravnotežen pristop, pri čemer bi bilo treba upoštevati znanstveno mnenje EFSA ter posebne socialne in gospodarske razmere v sektorju, da se zagotovi sorazmerno in praktično izvedljivo izvajanje.“



Sprememba		48

Predlog uredbe
Uvodna izjava 52 – alinea 2
	

	Besedilo, ki ga predlaga Komisija
	Sprememba

	–	člena 17(5) za določitev informacij, ki jih morajo dobavitelji predložiti kot dokazilo o identifikaciji in registraciji psov in mačk v primerih, ko se ponujajo prek spletnih platform in na druge načine,
	črtano



Sprememba		49

Predlog uredbe
Uvodna izjava 52 – alinea 6
	

	Besedilo, ki ga predlaga Komisija
	Sprememba

	–	člena 21(5) za vzpostavitev postopka, po katerem Unija prizna enakovrednost pogojev, pod katerimi se psi in mačke vzrejajo in redijo v obratih v tretji državi, ki namerava izvažati živali v Unijo, z določbami te uredbe v zvezi z obrati.
	črtano



Sprememba		50

Predlog uredbe
Uvodna izjava 53 a (novo)
	

	Besedilo, ki ga predlaga Komisija
	Sprememba

	
	(53a)	Države članice lahko razmislijo o ozaveščanju o dobrobiti živali in odgovorni oskrbi živali.



Sprememba		51

Predlog uredbe
Uvodna izjava 55
	

	Besedilo, ki ga predlaga Komisija
	Sprememba

	(55)	Ključno je, da se zakonodaja Unije redno spremlja in ocenjuje, da se lahko prilagodi in tako dosežejo pričakovani učinki. Zato bi morala ta uredba zajemati obveznost za Komisijo, da spremlja dobrobit psov in mačk v Uniji ter izvede oceno, ki se predstavi drugim institucijam Unije.
	(55)	Ključno je, da se zakonodaja Unije redno spremlja in ocenjuje, da se lahko prilagodi in tako dosežejo pričakovani učinki. Zato bi morala ta uredba zajemati obveznost za Komisijo, da spremlja dobrobit psov in mačk v Uniji ter izvede oceno, ki se predstavi drugim institucijam Unije. V oceni bi bilo treba oceniti dosežen tehnični in znanstveni razvoj, vključno v zvezi s sredstvi za identifikacijo psov ali mačk in možnostjo uporabe alternativnih sredstev, ki so manj invazivna kot vsaditev transponderja. Ocena bi morala vključevati tudi zagotovilo, da je sistem Unije za sledljivost odporen proti goljufijam in zanesljiv ter da so stroški identifikacije za fizične in pravne osebe, za katere velja obveznost identifikacije v skladu s to uredbo, sorazmerni.



Spremembi		282 in 311
Predlog uredbe
Člen 1 – odstavek 1 – točka b
	

	Besedilo, ki ga predlaga Komisija
	Sprememba

	(b)	sledljivost psov in mačk, danih na trg Unije ali dobavljenih v Uniji.
	(b)	sledljivost psov in mačk, vzrejenih ali rejenih v Uniji ali danih na trg Unije;



Sprememba		53

Predlog uredbe
Člen 2 – odstavek 1
	

	Besedilo, ki ga predlaga Komisija
	Sprememba

	1.	Ta uredba se uporablja za vzrejo, rejo in dajanje na trg psov in mačk ter njihovo dobavo v Uniji.
	1.	Ta uredba se uporablja za vzrejo, rejo, dajanje na trg psov in mačk ter njihov vstop v Unijo.



Sprememba		54

Predlog uredbe
Člen 2 – odstavek 2
	

	Besedilo, ki ga predlaga Komisija
	Sprememba

	2.	Ta uredba se ne uporablja za vzrejo, rejo, dajanje na trg ali dobavo psov ali mačk za znanstvene namene.
	2.	Ta uredba se ne uporablja za vzrejo, rejo, dajanje na trg ali dobavo psov ali mačk za znanstvene namene ali klinična preskušanja, ki so potrebna za pridobitev dovoljenja za promet z zdravili za uporabo v veterinarski medicini.



Sprememba		55

Predlog uredbe
Člen 2 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Ta uredba se ne uporablja za:

	
	– fizične osebe, ki redijo pse ali mačke zaradi osebnega ali družinskega užitka in druženja in ki tem živalim dovolijo, da se razmnožujejo, omejeno na največ eno leglo na vrsto in gospodinjstvo v obdobju 18 mesecev, ter jih ne dajo na trg;

	
	– in za kmetijska gospodarstva, razen določb iz člena 5.


Sprememba		284
Predlog uredbe
Člen 2 – odstavek 2 b (novo)
	

	Besedilo, ki ga predlaga Komisija
	Sprememba

	
	2b.	Ne glede na odstavek 2 tega člena se zahteve v zvezi z identifikacijo in registracijo iz člena 17 uporabljajo za vse pse in mačke, za katere so odgovorne fizične osebe.



Sprememba		56
Predlog uredbe
Člen 3 – odstavek 1 – točka 1 a (novo)
	

	Besedilo, ki ga predlaga Komisija
	Sprememba

	
	1a.	„psi, ki opravljajo posebne, delovne ali poklicne dejavnosti“: pomeni tiste živali, ki so bile izbrane zaradi njihovih fizičnih lastnosti, instinkta in temperamenta, so usposobljene, da pomagajo ljudem pri regulirani dejavnosti ali specifični nalogi, kot so živali, ki se uporabljajo za lov, delo, gonjenje, reševanje, pomoč ali športne namene, ali živali, ki jih uporabljajo organi kazenskega pregona, ter živali vodniki, psi vodniki ali terapevtske živali, ki so bile usposobljene v centrih ali so jih usposobili specializirani strokovnjaki, da podpirajo funkcionalno ovirane osebe, jih vodijo ter jim pomagajo;



Sprememba		57

Predlog uredbe
Člen 3 – odstavek 1 – točka 3 a (novo)
	

	Besedilo, ki ga predlaga Komisija
	Sprememba

	
	3a.	„vzreja“ pomeni dejavnost reje psov ali mačk v vzrejnih obratih za namene razmnoževanja;



Sprememba		58

Predlog uredbe
Člen 3 – odstavek 1 – točka 3 b (novo)
	

	Besedilo, ki ga predlaga Komisija
	Sprememba

	
	3b.	„oglaševanje“ pomeni vsako obliko obveščanja, ki ima neposreden ali posreden učinek promocije psa ali mačke z namenom vzbuditve zanimanja, sodelovanja ali prodaje, vključno s promocijo pasme ali fizičnih značilnosti;



Sprememba		59

Predlog uredbe
Člen 3 – odstavek 1 – točka 4
	

	Besedilo, ki ga predlaga Komisija
	Sprememba

	4.	„reja“ pomeni vsako dejavnost, med katero je žival nastanjena ali oskrbovana v obratu;
	4.	„reja“ pomeni vsako dejavnost, med katero so psi in mačke nameščeni, naseljeni, nastanjeni ali oskrbovani v obratu ali pod odgovornostjo izvajalca dejavnosti;


Sprememba		303
Predlog uredbe
Člen 3 – odstavek 1 – točka 5
	

	Besedilo, ki ga predlaga Komisija
	Sprememba

	5.	„dajanje na trg“ pomeni rejo psov in mačk za prodajo, ponujanje v prodajo, distribucijo ali katero koli drugo obliko prenosa lastništva ali odgovornosti za žival proti plačilu ali vsaj povračilu nastalih stroškov, vključno z oglaševanjem živali za zgoraj navedene namene;
	5.	„dajanje na trg“ pomeni prodajo, ponujanje v prodajo, distribucijo ali katero koli drugo obliko prenosa lastništva ali odgovornosti, bodisi za plačilo bodisi brezplačno, razen občasnega in nerednega darovanja majhnega števila psov in mačk, ki ga fizične osebe opravljajo na drug način kot s posredovanjem spletne platforme, ter oglaševanje živali za zgoraj navedene namene;





Sprememba		61

Predlog uredbe
Člen 3 – odstavek 1 – točka 6
	

	Besedilo, ki ga predlaga Komisija
	Sprememba

	6.	„dobava“ pomeni prenos lastništva ali odgovornosti za pse ali mačke s kakršnimi koli sredstvi ali na kakršen koli način proti plačilu ali brezplačno, razen občasnih dobav psov ali mačk, ki jih opravljajo fizične osebe, ki pri tem ne uporabljajo spletnih platform;
	črtano



Sprememba		62

Predlog uredbe
Člen 3 – odstavek 1 – točka 7
	

	Besedilo, ki ga predlaga Komisija
	Sprememba

	7.	„spletna platforma“ pomeni spletno platformo, kot je opredeljena v členu 3, točka (i), Uredbe (EU) 2022/2065, ki posreduje pri dajanju psov in mačk na trg ali njihovem dobavljanju;
	7.	„spletna platforma“ pomeni spletno platformo, kot je opredeljena v členu 3, točka (i), Uredbe (EU) 2022/2065, ki posreduje pri dajanju psov ali mačk na trg;



Sprememba		63

Predlog uredbe
Člen 3 – odstavek 1 – točka 8
	

	Besedilo, ki ga predlaga Komisija
	Sprememba

	8.	„uvrstitev v ponudbo“ pomeni objavo oglasa za dobavo psa ali mačke na spletni platformi;
	črtano



Sprememba		64

Predlog uredbe
Člen 3 – odstavek 1 – točka 10 a (novo)
	

	Besedilo, ki ga predlaga Komisija
	Sprememba

	
	10a.	„pastirski pes“ pomeni psa, ki se ga redi ali je usposobljen predvsem za upravljanje, gonjo ali nadzor živine v kmetijskem ali pašnem okolju, vključno s kmetijami, pašniki ali med prevozom;



Sprememba		65

Predlog uredbe
Člen 3 – odstavek 1 – točka 11
	

	Besedilo, ki ga predlaga Komisija
	Sprememba

	11.	„obrati“ pomeni vzrejne obrate, zavetišča za živali in trgovine s hišnimi živalmi;
	11.	„obrati“ pomeni vzrejne obrate, prodajne obrate, zavetišča in nadomestne domove;



Sprememba		66

Predlog uredbe
Člen 3 – odstavek 1 – točka 12
	

	Besedilo, ki ga predlaga Komisija
	Sprememba

	12.	„vzrejni obrati“ pomeni vse prostore ali objekte, v katerih se psi in mačke redijo zaradi razmnoževanja z namenom dajanja njihovih mladičev na trg, vključno z gospodinjstvi;
	12.	„vzrejni obrati“ pomeni vse prostore ali objekte, v katerih se psi ali mačke redijo zaradi razmnoževanja z namenom dajanja njihovih mladičev na trg, vključno z gospodinjstvi;



Sprememba		67

Predlog uredbe
Člen 3 – odstavek 1 – točka 12 a (novo)
	

	Besedilo, ki ga predlaga Komisija
	Sprememba

	
	12a.	„kmetijsko gospodarstvo pomeni kmetijsko gospodarstvo v smislu Uredbe (EU) 2018/1091, ki ni vzrejni obrat, kot je opredeljen v tej uredbi;



Sprememba		68

Predlog uredbe
Člen 3 – odstavek 1 – točka 13
	

	Besedilo, ki ga predlaga Komisija
	Sprememba

	13.	„trgovine za hišne živali“ pomeni vse prostore ali objekte, v katerih se psi in mačke redijo za prodajo kot hišne živali, ne da bi bili tam skoteni;
	13.	„prodajni obrati“ pomeni vse prostore ali objekte, v katerih se psi ali mačke redijo za prodajo, ne da bi bili tam skoteni;



Sprememba		69

Predlog uredbe
Člen 3 – odstavek 1 – točka 14
	

	Besedilo, ki ga predlaga Komisija
	Sprememba

	14.	„zavetišča za živali“ pomeni vse prostore ali objekte, razen gospodinjstev, ki jih upravlja fizična ali pravna oseba, kjer se za namene plačljive ali brezplačne dobave redijo neželeni, zapuščeni, nekdanji potepuški, izgubljeni ali zaseženi psi in mačke;
	14.	„zavetišča“ pomeni vse prostore ali objekte, vključno z gospodinjstvi, ki jih upravlja fizična ali pravna oseba, kjer se za namene dajanja na trg redijo neželeni, zapuščeni, nekdanji potepuški, izgubljeni ali zaseženi psi ali mačke;



Sprememba		70

Predlog uredbe
Člen 3 – odstavek 1 – točka 14 a (novo)
	

	Besedilo, ki ga predlaga Komisija
	Sprememba

	
	14a.	„nadomestni dom“ pomeni gospodinjstvo, v katerem se redijo psi ali mačke v imenu izvajalca dejavnosti, odgovornega za neželene, zapuščene, potepuške, izgubljene ali zasežene pse in mačke;



Sprememba		71

Predlog uredbe
Člen 3 – odstavek 1 – točka 15
	

	Besedilo, ki ga predlaga Komisija
	Sprememba

	15.	„izvajalec dejavnosti“ pomeni vsako fizično ali pravno osebo, razen oseb, odgovornih za zavetišča, ki vzreja ali redi pse in mačke, trguje z njimi ali jih daje na trg pod svojim nadzorom, tudi za omejeno obdobje;
	15.	„izvajalec dejavnosti“ pomeni vsako fizično ali pravno osebo, ki daje na trg pse in mačke in je odgovorna za vzrejni obrat, prodajni obrat ali zavetišče ali je odgovorna za pse ali mačke, ki se v njem redijo, ali je odgovorna za neželene, zapuščene, potepuške, izgubljene ali zasežene pse in mačke ter jih namesti v nadomestne domove;



Sprememba		72

Predlog uredbe
Člen 3 – odstavek 1 – točka 16
	

	Besedilo, ki ga predlaga Komisija
	Sprememba

	16.	„dobavitelj“ pomeni vsako fizično ali pravno osebo, ki dobavi psa ali mačko, vključno s fizičnimi ali pravnimi osebami, odgovornimi za zavetišča;
	črtano



Sprememba		73

Predlog uredbe
Člen 3 – odstavek 1 – točka 18 a (novo)
	

	Besedilo, ki ga predlaga Komisija
	Sprememba

	
	18a.	„evtanazija“ pomeni dejanje povzročitve smrti med anestezijo in podaljšano analgezijo z uporabo zdravil tako, da pride do hitre in nepovratne izgube zavesti, pri čemer sta bolečina in stiska živali minimalni;



Sprememba		74

Predlog uredbe
Člen 3 – odstavek 1 – točka 19
	

	Besedilo, ki ga predlaga Komisija
	Sprememba

	19.	„pohabljanje“ pomeni poseg, vključno s kirurškim posegom, ki se izvede iz razlogov, ki niso terapevtski ali diagnostični, in ki povzroči poškodbo ali izgubo občutljivega dela telesa ali spremembo kostne strukture;
	19.	„pohabljanje“ pomeni poseg, vključno s kirurškim posegom, ki se izvede iz razlogov, ki niso terapevtski ali diagnostični, in ni kastracija ali vsaditev transponderja, in ki povzroči poškodbo ali izgubo občutljivega dela telesa ali spremembo kostne strukture psa ali mačke;



Sprememba		75

Predlog uredbe
Člen 3 – odstavek 1 – točka 19 a (novo)
	

	Besedilo, ki ga predlaga Komisija
	Sprememba

	
	19a.	„kastracija“ pomeni postopek, s katerim se psom ali mačkam kirurško prepreči razmnoževanje, vključno s kirurško odstranitvijo spolnih žlez, in sicer mod pri mačjih in pasjih samcih ter jajčnikov oziroma jajčnikov in maternice pri psicah in mačkah;



Sprememba		76

Predlog uredbe
Člen 3 – odstavek 1 – točka 19 b (novo)
	

	Besedilo, ki ga predlaga Komisija
	Sprememba

	
	19b.	„nekirurška sterilizacija“ pomeni alternativo kirurški sterilizaciji ali kastraciji, pri kateri se ohrani celovitost telesa psa ali mačke in ki ne povzroči odstranitve ali trajne spremembe katerega koli dela telesa psa ali mačke;



Sprememba		77

Predlog uredbe
Člen 3 – odstavek 1 – točka 20
	

	Besedilo, ki ga predlaga Komisija
	Sprememba

	20.	„trpljenje“ pomeni neprijetno, neželeno fizično ali duševno stanje, ki je posledica izpostavljenosti živali škodljivim dražljajem ali neobstoja pomembnih pozitivnih dražljajev;
	20.	„trpljenje“ pomeni neprijetno, neželeno fizično ali duševno stanje, ki je posledica izpostavljenosti živali škodljivim dražljajem ali stalnega neobstoja pomembnih pozitivnih dražljajev;



Sprememba		78

Predlog uredbe
Člen 3 – odstavek 1 – točka 21
	

	Besedilo, ki ga predlaga Komisija
	Sprememba

	21.	„nastanitev“ pomeni stavbe ali omejen zunanji prostor v obratih, v katerih se redijo psi in mačke;
	21.	„nastanitev“ pomeni stavbe ali omejen zunanji prostor v obratih, v katerih se začasno ali trajno redijo psi in mačke;



Sprememba		79

Predlog uredbe
Člen 3 – odstavek 1 – točka 22
	

	Besedilo, ki ga predlaga Komisija
	Sprememba

	22.	„ograjeni prostor za pse“ pomeni fizično strukturo, ki zajema enega ali več posameznih ograjenih prostorov za namestitev psov;
	22.	„ograjeni prostor za pse“ pomeni fizično strukturo, ki zajema enega ali več ograjenih prostorov za namestitev psov;



Sprememba		80

Predlog uredbe
Člen 3 – odstavek 1 – točka 23
	

	Besedilo, ki ga predlaga Komisija
	Sprememba

	23.	„ograjeni prostor za mačke“ pomeni fizično strukturo, ki zajema enega ali več posameznih ograjenih prostorov za namestitev mačk;
	23.	„ograjeni prostor za mačke“ pomeni fizično strukturo, ki zajema enega ali več ograjenih prostorov za namestitev mačk;



Sprememba		81

Predlog uredbe
Člen 3 – odstavek 1 – točka 24
	

	Besedilo, ki ga predlaga Komisija
	Sprememba

	24.	„skrbnik živali“ pomeni osebo, ki skrbi za pse in mačke, vzrejene ali rejene v obratu;
	24.	„skrbnik živali“ pomeni osebo, ki skrbi za pse in mačke, vzrejene ali rejene v obratu, vključno s prostovoljci, praktikanti in delavci s krajšim delovnim časom;



Sprememba		82

Predlog uredbe
Člen 3 – odstavek 1 – točka 26
	

	Besedilo, ki ga predlaga Komisija
	Sprememba

	26.	„privezovanje“ pomeni privezovanje živali na sidrno točko, da bi ostala na želenem območju;
	26.	„privezovanje“ pomeni privezovanje živali na sidrno točko ali predmet, da bi ostala na želenem območju;



Sprememba		83

Predlog uredbe
Člen 3 – odstavek 1 – točka 27
	

	Besedilo, ki ga predlaga Komisija
	Sprememba

	27.	„zabojnik“ pomeni vsak zaboj, škatlo, posodo ali drugo trdno strukturo, v katero se zaprejo psi in mačke;
	27.	„zabojnik“ pomeni vsako kletko, zaboj, škatlo, posodo ali premično strukturo, v katero se zaprejo psi ali mačke;



Sprememba		84

Predlog uredbe
Člen 3 – odstavek 1 – točka 28
	

	Besedilo, ki ga predlaga Komisija
	Sprememba

	28.	„hišna žival“ pomeni psa ali mačko, ki se redi v gospodinjstvu zaradi osebnega užitka in druženja;
	črtano



Sprememba		85

Predlog uredbe
Člen 3 – odstavek 1 – točka 29
	

	Besedilo, ki ga predlaga Komisija
	Sprememba

	29.	„odgovorno lastništvo“ pomeni zavezo lastnika psa ali mačke ali bodočega lastnika psa ali mačke, da bo opravljal različne naloge, osredotočene na zadovoljevanje vedenjskih, okoljskih in fizičnih potreb psa ali mačke, in preprečil tveganja, ki bi jih pes ali mačka lahko pomenila za skupnost, druge živali ali okolje.
	29.	„odgovorno lastništvo“ pomeni zavezo lastnika psa ali mačke ali bodočega lastnika psa ali mačke, da bo opravljal različne naloge, osredotočene na zadovoljevanje zdravstvenih, vedenjskih, okoljskih in fizičnih potreb psa ali mačke, in zmanjšal tveganja, ki bi jih pes ali mačka lahko pomenila za skupnost, druge živali ali okolje.



Sprememba		86

Predlog uredbe
Člen 4 – odstavek 1 – uvodni del
	

	Besedilo, ki ga predlaga Komisija
	Sprememba

	To poglavje se ne uporablja za:
	Z izjemo določb iz člena 5 se to poglavje ne uporablja za:



Sprememba		304
Predlog uredbe
Člen 4 – odstavek 1 – alinea 1
	

	Besedilo, ki ga predlaga Komisija
	Sprememba

	–	vzrejne obrate, ki redijo do tri psice ali mačke za razplod in kjer se povržeta skupno dve legli ali manj na obrat in koledarsko leto;
	–	za vzrejni obrat, v katerem se za dajanje na trg povržeta največ dve legli v koledarskem letu, veljajo le obveznosti iz člena 5, člena 6(1), (1a) in (1b), členov 6a, 7 in 8, člena 11(2), (3) in (4), člena 12(3), (4) in (7), člena 13(2), točke (b), (c) in (d), člena 14(2), (3), (4) in (5a), člena 15 ter člena 15a(1);



Sprememba		88

Predlog uredbe
Člen 4 – odstavek 1 – alinea 2
	

	Besedilo, ki ga predlaga Komisija
	Sprememba

	–	trgovine s hišnimi živalmi, ki kadar koli redijo tri pse ali manj ali šest mačk ali manj;
	črtano



Sprememba		89

Predlog uredbe
Člen 4 – odstavek 1 – alinea 3 a (novo)
	

	Besedilo, ki ga predlaga Komisija
	Sprememba

	
	– nadomestni domovi, ki kadar koli redijo pet psov ali manj ali deset mačk ali manj.



Sprememba		90

Predlog uredbe
Člen 5 – naslov
	

	Besedilo, ki ga predlaga Komisija
	Sprememba

	Splošna načela dobrobiti
	(Ne zadeva slovenske različice.)



Sprememba		91

Predlog uredbe
Člen 5 – odstavek 1 – uvodni del
	

	Besedilo, ki ga predlaga Komisija
	Sprememba

	Izvajalci dejavnosti in fizične ali pravne osebe, odgovorne za zavetišča, v zvezi s psi in mačkami, ki jih vzrejajo ali redijo v svojem obratu, uporabljajo naslednja načela:
	Izvajalci dejavnosti in skrbniki živali v zvezi s psi ali mačkami, ki jih vzrejajo ali redijo v svojem obratu, uporabljajo naslednja načela dobrobiti:



Sprememba		92

Predlog uredbe
Člen 5 – odstavek 1 – točka a
	

	Besedilo, ki ga predlaga Komisija
	Sprememba

	(a)	psi in mačke imajo na voljo vodo in krmo, katerih kakovost in količina jim omogočata dobro prehrano in hidracijo;
	(a)	psi in mačke imajo na voljo vodo in krmo, katerih kakovost in količina jim omogočata dobro in ustrezno prehrano in hidracijo;



Sprememba		93

Predlog uredbe
Člen 5 – odstavek 1 – točka b
	

	Besedilo, ki ga predlaga Komisija
	Sprememba

	(b)	psi in mačke se redijo v dobrem fizičnem okolju, ki je udobno, zlasti v smislu prostora, temperature in enostavnosti gibanja;
	(b)	psi in mačke se redijo v ustreznem in čistem fizičnem okolju, ki je varno in udobno, zlasti v smislu prostora, kakovosti zraka, temperature, svetlobe, zaščite pred neugodnimi podnebnimi razmerami in enostavnosti gibanja, ob preprečevanju prenatrpanosti;



Sprememba		94

Predlog uredbe
Člen 5 – odstavek 1 – točka c
	

	Besedilo, ki ga predlaga Komisija
	Sprememba

	(c)	psi in mačke so varni, čisti in zdravi, kar se zagotovi s preprečevanjem bolezni, funkcionalnih okvar, poškodb in bolečine, ki so zlasti posledica gospodarjenja z živalmi, ravnanja z njimi ali pohabljanja;
	(c)	psi in mačke so varni, čisti in zdravi, kar se zagotovi s preprečevanjem bolezni, funkcionalnih okvar, poškodb in bolečine, ki so zlasti posledica gospodarjenja z živalmi, ravnanja z njimi, vzrejnih praks ali pohabljanja;



Sprememba		95

Predlog uredbe
Člen 5 – odstavek 1 – točka e
	

	Besedilo, ki ga predlaga Komisija
	Sprememba

	(e)	psi in mačke se redijo tako, da se optimizira njihovo duševno stanje, kar se zagotovi s preprečevanjem ali zmanjševanjem njihovih negativnih izkušenj v časovnem smislu in smislu intenzivnosti ter s povečevanjem priložnosti za pozitivne izkušnje v časovnem smislu in smislu intenzivnosti na različnih področjih iz odstavkov (a) do (d).
	(e)	psi in mačke se redijo tako, da se optimizira njihovo duševno stanje, kar se zagotovi s preprečevanjem ali zmanjševanjem njihovih negativnih izkušenj po trajanju in intenzivnosti ter s povečevanjem priložnosti za pozitivne izkušnje po trajanju in intenzivnosti, preprečevanjem razvoja nenormalnega ponavljajočega se in drugega vedenja, ki je značilno za negativno dobrobit živali, in ob upoštevanju potreb posameznega psa ali mačke na različnih področjih iz odstavkov (a) do (d).



Sprememba		96

Predlog uredbe
Člen 6 – naslov
	

	Besedilo, ki ga predlaga Komisija
	Sprememba

	Splošne zahteve za dobrobit psov in mačk
	Splošne obveznosti glede dobrobiti



Sprememba		97

Predlog uredbe
Člen 6 – odstavek 1
	

	Besedilo, ki ga predlaga Komisija
	Sprememba

	1.	Izvajalci dejavnosti in fizične ali pravne osebe, odgovorne za zavetišča, so odgovorni za dobrobit psov in mačk, ki se redijo pod njihovim nadzorom, ter za zmanjšanje kakršnih koli tveganj za njihovo dobrobit.
	1.	Izvajalci dejavnosti in skrbniki živali so odgovorni za dobrobit psov ali mačk, ki se redijo v njihovih obratih in so pod njihovim nadzorom, ter za zmanjšanje kakršnih koli tveganj za njihovo dobrobit.

	
	V primeru nadomestnih domov je odgovoren izvajalec dejavnosti, v imenu katerega se redijo psi ali mačke. Ti izvajalci dejavnosti nadomestni družini podajo ustrezne informacije o zahtevah in obveznostih glede dobrobiti živali ter individualnih potrebah psov ali mačk ter zagotavljajo in preverjajo, da so ustrezne obveznosti iz te uredbe v nadomestnih domovih izpolnjene.



Sprememba		98

Predlog uredbe
Člen 6 – odstavek 1 a (novo)
	

	Besedilo, ki ga predlaga Komisija
	Sprememba

	
	1a.	Izvajalci dejavnosti ne smejo nad nobenim psom ali mačko izvajati krutosti, zlorabe ali slabega ravnanja, prav tako jih ne smejo vzrejati, dresirati ali drogirati z zdravili za udeležbo v aktivnostih, ki vodijo v krutost, zlorabo ali slabo ravnanje z njimi samimi ali drugimi psi in mačkami, vključno z udeležbo v pasjih bojih.



Sprememba		99

Predlog uredbe
Člen 6 – odstavek 1 b (novo)
	

	Besedilo, ki ga predlaga Komisija
	Sprememba

	
	1b.	Izvajalci dejavnosti in skrbniki živali ne smejo zapustiti psov ali mačk.




Sprememba		101

Predlog uredbe
Člen 6 – odstavek 3
	

	Besedilo, ki ga predlaga Komisija
	Sprememba

	3.	Izvajalci dejavnosti v vzrejnih obratih zagotovijo, da vzrejne strategije ne privedejo do genotipov in fenotipov, ki škodijo dobrobiti psov in mačk ali njihovih potomcev.
	črtano

	Pri razmnoževanju psov in mačk, ki ga upravljajo izvajalci dejavnosti, je prepovedano parjenje med starši in potomci ali med starimi starši in vnuki.
	

	Ta odstavek ne izključuje selekcije in vzreje brahicefaličnih psov in mačk, če se s programi selekcije ali vzreje čim bolj zmanjšajo negativne posledice brahicefaličnih značilnosti za dobrobit.
	



Sprememba		102

Predlog uredbe
Člen 6 – odstavek 4
	

	Besedilo, ki ga predlaga Komisija
	Sprememba

	4.	Na Komisijo se prenese pooblastilo za sprejemanje delegiranih aktov v skladu s členom 23 za spremembo tega člena v zvezi s posebnimi merili, ki jih morajo izvajalci dejavnosti zaradi izpolnjevanja zahtev iz odstavka 3 upoštevati pri oblikovanju vzrejnih strategij, pri čemer se upoštevajo znanstvena mnenja Evropske agencije za varnost hrane ter družbeni, gospodarski in okoljski učinki.
	črtano



Sprememba		103

Predlog uredbe
Člen 6 a (novo)
	

	Besedilo, ki ga predlaga Komisija
	Sprememba

	
	Člen 6a

	
	Obveznosti v zvezi z vzrejnimi strategijami

	
	1.	Izvajalci dejavnosti v vzrejnih obratih zagotovijo, da njihove vzrejne strategije dajejo prednost zdravju in dobrobiti živali ter se z njimi čim bolj zmanjša tveganje za vzrejo psov ali mačk z genotipi ali fenotipi, ki so povezani s škodljivimi učinki na njihovo dobrobit.

	
	2.	Izvajalci dejavnosti v vzrejnih obratih za razmnoževanje ne uporabljajo psov ali mačk, ki imajo čezmerne konformacijske lastnosti, zaradi katerih obstaja veliko tveganje škodljivih učinkov na dobrobit teh psov ali mačk oziroma njihovih potomcev.

	
	3.	Na Komisijo se prenese pooblastilo za sprejemanje delegiranih aktov v skladu s členom 23 za dopolnitev te uredbe, in sicer z določitvijo značilnosti genotipov in fenotipov iz odstavka 1 tega člena ter čezmernih konformacijskih lastnosti iz odstavka 2 tega člena, ki naj se izključijo iz razmnoževanja, ob upoštevanju znanstvenih mnenj Evropske agencije za varnost hrane ter družbenih in gospodarskih učinkov. Delegirani akti v zvezi s čezmernimi konformacijskimi lastnostmi se sprejmejo do 1. julija 2030.

	
	4.	Pri upravljanju razmnoževanja psov in mačk je prepovedano parjenje med starši in potomci, med brati in sestrami, med polbrati in polsestrami ali med starimi starši in vnuki, razen če to odobri pristojni organ na podlagi posebne potrebe po ohranitvi lokalnih pasem z omejenim genskim bazenom.



Sprememba		104

Predlog uredbe
Člen 7 – naslov
	

	Besedilo, ki ga predlaga Komisija
	Sprememba

	Obveznost uradnega obvestila o vzreji ali reji psov in mačk v obratih
	Obvestilo in registracija obratov



Sprememba		105

Predlog uredbe
Člen 7 – odstavek 1 – uvodni del
	

	Besedilo, ki ga predlaga Komisija
	Sprememba

	Izvajalci dejavnosti in fizične ali pravne osebe, odgovorne za zavetišča, pristojne organe uradno obvestijo o svoji dejavnosti, pri čemer zagotovijo naslednje informacije:
	Izvajalci dejavnosti pristojne organe uradno obvestijo o svoji dejavnosti, pri čemer zagotovijo vsaj naslednje informacije:



Sprememba		106

Predlog uredbe
Člen 7 – odstavek 1 – točka c
	

	Besedilo, ki ga predlaga Komisija
	Sprememba

	(c)	vrsto obrata: vzrejni obrat, trgovina s hišnimi živalmi ali zavetišče;
	(c)	vrsto obrata: vzrejni obrat, prodajni obrat, zavetišče ali nadomestni dom;



Sprememba		107

Predlog uredbe
Člen 7 – odstavek 1 – točka e
	

	Besedilo, ki ga predlaga Komisija
	Sprememba

	(e)	največje število živali, ki se lahko redijo v obratu.
	(e)	zmogljivost obrata, izražena kot največje število psov in mačk, ki se lahko redijo v obratu.



Sprememba		108

Predlog uredbe
Člen 7 – odstavek 1 – pododstavek 1 a (novo)
	

	Besedilo, ki ga predlaga Komisija
	Sprememba

	
	Izvajalci dejavnosti obvestijo pristojni organ o:

	
	(a)	kakršnih koli spremembah v zvezi z informacijami iz odstavka 1;

	
	(b)	vsakem prenehanju dejavnosti in navedejo rok, do katerega mora biti dejavnost končana, ki bi moral biti najpozneje en mesec po prenehanju dejavnosti, ter zagotovijo informacije o usodi živali;

	
	Brez poseganja v morebitne dodatne informacije, ki se zahtevajo na podlagi tega člena, izvajalcem dejavnosti ni treba ponovno sporočiti informacij, ki so že bile predložene v skladu s točko (b) člena 84(1) Uredbe (EU) 2016/429.

	
	Pristojni organ vodi register obratov in lahko v ta namen uporabi register iz člena 101(1), točka (a), Uredbe (EU) 2016/429.



Sprememba		109

Predlog uredbe
Člen 7 a (novo)
	

	Besedilo, ki ga predlaga Komisija
	Sprememba

	
	Člen 7a

	
	Odobritev vzrejnih obratov

	
	1.	Izvajalci dejavnosti v vzrejnih obratih dajejo pse ali mačke na trg šele potem, ko njihov obrat dobi odobritev pristojnega organa.

	
	2.	Pristojni organ opravi inšpekcijski pregled na kraju samem, da preveri, ali obrat izpolnjuje zahteve iz te uredbe. Države članice lahko dovolijo, da se takšni pregledi izvajajo na daljavo, če uporabljena sredstva za komuniciranje na daljavo pristojnemu organu prinašajo dovolj dokazov za izvedbo zanesljivih inšpekcijskih pregledov. Pristojni organ izda potrdilo o odobritvi samo vzrejnemu obratu, ki izpolnjuje zahteve iz te uredbe.

	
	3.	Pristojni organi vodijo seznam odobrenih vzrejnih obratov in ga objavijo.



Sprememba		110

Predlog uredbe
Člen 8 – odstavek 1
	

	Besedilo, ki ga predlaga Komisija
	Sprememba

	1.	Kadar izvajalci dejavnosti in fizične ali pravne osebe, odgovorne za zavetišča, dajejo na trg ali dobavljajo pse ali mačke z namenom uporabe kot hišne živali, pridobitelju hišne živali predložijo informacije, ki jih potrebuje za zagotovitev dobrobiti živali, vključno z informacijami o odgovornem lastništvu.
	1.	Izvajalci dejavnosti pridobitelju psa ali mačke predložijo pisne informacije, ki mu omogočijo, da zagotovi dobrobit psa ali mačke, vključno z informacijami o odgovornem lastništvu in posebnih potrebah psa ali mačke glede hranjenja, oskrbe, zdravja, nastanitve in vedenjskih potreb, ter informacije o zdravju psa ali mačke, vključno s statusom cepljenja.



Sprememba		111

Predlog uredbe
Člen 8 – odstavek 2 – pododstavek 1
	

	Besedilo, ki ga predlaga Komisija
	Sprememba

	2.	Kadar se dobava psov in mačk oglašuje prek spleta, mora biti v oglasu z jasno vidnimi in krepkimi črkami navedeno naslednje opozorilo:
	2.	Kadar izvajalci dejavnosti in fizične ali pravne osebe oglašujejo dajanje psov in mačk na trg, je prek spletnih platform z jasno vidnimi in krepkimi črkami navedeno vsaj naslednje opozorilo:



Sprememba		288
Predlog uredbe
Člen 8 – odstavek 2
	

	Besedilo, ki ga predlaga Komisija
	Sprememba

	2.	Kadar se dobava psov in mačk oglašuje prek spleta, mora biti v oglasu z jasno vidnimi in krepkimi črkami navedeno naslednje opozorilo: 
	2.	Kadar se dobava psov in mačk oglašuje prek spleta, mora biti v oglasu z jasno vidnimi in krepkimi črkami navedeno naslednje opozorilo: 

	„Žival ni igrača. Nakup ali posvojitev živali je odločitev, ki spremeni življenje. Kot lastnik živali morate zagotoviti, da so vse zdravstvene potrebe in potrebe glede dobrobiti živali vedno izpolnjene.“
	„Žival ni igrača. Nakup ali posvojitev živali je odločitev, ki spremeni življenje. Kot lastnik živali morate zagotoviti, da so njene zdravstvene potrebe in potrebe glede dobrobiti vedno izpolnjene. Za skrb za žival so potrebna finančna sredstva. Ko je žival v vaši oskrbi, jo je prepovedano zapustiti.“



Sprememba		113

Predlog uredbe
Člen 9 – odstavek 1 – uvodni del
	

	Besedilo, ki ga predlaga Komisija
	Sprememba

	1.	Skrbniki živali imajo naslednje kompetence v zvezi s psi in mačkami, s katerimi ravnajo:
	1.	Skrbniki živali, razen nadzorovanih prostovoljcev in pripravnikov, imajo naslednje kompetence v zvezi s psi in mačkami, s katerimi ravnajo:



Sprememba		114

Predlog uredbe
Člen 9 – odstavek 1 – točka b
	

	Besedilo, ki ga predlaga Komisija
	Sprememba

	(b)	sposobnost prepoznavanja njihovega izražanja, vključno s kakršnim koli znakom trpljenja, in opredelitve ustreznih blažilnih ukrepov, ki jih je treba sprejeti v takih primerih;
	(b)	sposobnost prepoznavanja njihovega izražanja, vključno s kakršnim koli znakom trpljenja, in opredelitve ter sprejetja ustreznih blažilnih ukrepov, ki jih je treba sprejeti v takih primerih;



Sprememba		115

Predlog uredbe
Člen 9 – odstavek 1 – točka c
	

	Besedilo, ki ga predlaga Komisija
	Sprememba

	(c)	sposobnost uporabe dobrih praks ravnanja z živalmi, uporabe in vzdrževanja opreme, ki se uporablja za vrste v njihovi oskrbi, ter zmanjšanja morebitnih tveganj za dobrobit živali;
	(c)	sposobnost uporabe dobrih praks ravnanja z živalmi, uporabe in vzdrževanja opreme, ki se uporablja za vrste v njihovi oskrbi, ter zmanjšanja morebitnih tveganj za dobrobit živali, s čimer se prepreči trpljenje;



Sprememba		116

Predlog uredbe
Člen 10 – naslov
	

	Besedilo, ki ga predlaga Komisija
	Sprememba

	Obiski za preverjanje dobrobiti živali
	Svetovalni obiski za preverjanje dobrobiti



Sprememba		117

Predlog uredbe
Člen 10 – odstavek 1 – uvodni del
	

	Besedilo, ki ga predlaga Komisija
	Sprememba

	1.	Izvajalci dejavnosti in fizične ali pravne osebe, odgovorne za zavetišča:
	1.	Izvajalci dejavnosti:



Sprememba		277
Predlog uredbe
Člen 10 – odstavek 1 – točka a
	

	Besedilo, ki ga predlaga Komisija
	Sprememba

	(a)	zagotovijo, da obrate, za katere so odgovorni, vsaj enkrat letno obišče veterinar, da bi izvajalcu dejavnosti ali fizični ali pravni osebi, odgovorni za zavetišče, svetoval o ukrepih za obravnavo morebitnih dejavnikov tveganja za dobrobit živali;
	(a)	zagotovijo, da do ... [eno leto po datumu začetka uporabe te uredbe] ali v prvem letu od datuma uradnega obvestila o novem obratu obrate, za katere so odgovorni, vsaj enkrat letno nenapovedano obišče uradni veterinar, ki ga je najel pristojni organ, da bi opredelil in ocenil morebitne dejavnike tveganja za dobrobit živali, izvajalcu dejavnosti ali fizični ali pravni osebi, odgovorni za zavetišče, svetoval o ukrepih za obravnavo tveganj za dobrobit in zdravje živali in okolje ter, če ugotovitve kažejo na resne dejavnike tveganja, poroča pristojnemu organu v skladu z Uredbo (EU) 2017/625 in v dveh mesecih ponovno obišče obrat;



Sprememba		119

Predlog uredbe
Člen 10 – odstavek 1 – točka b
	

	Besedilo, ki ga predlaga Komisija
	Sprememba

	(b)	evidentirajo ugotovitve obiska veterinarja iz točke (a) in nadaljnje ukrepe ter te evidence hranijo vsaj šest let in jih na zahtevo dajo na voljo pristojnim organom.
	(b)	vodijo evidenco ugotovitev obiska veterinarja iz točke (a) in svojih nadaljnjih ukrepov ter hranijo to evidenco vsaj pet let od dneva obiska ter jo na zahtevo dajo na voljo pristojnim organom in veterinarju ki opravlja obisk.



Sprememba		120

Predlog uredbe
Člen 10 – odstavek 2
	

	Besedilo, ki ga predlaga Komisija
	Sprememba

	2.	Na Komisijo se prenese pooblastilo za sprejemanje delegiranih aktov v skladu s členom 23 za dopolnitev tega člena, da se določijo minimalna merila, ki jih je treba oceniti med obiski za preverjanje dobrobiti živali.
	2.	Do ... [24 mesecev od datuma začetka veljavnosti te uredbe] se na Komisijo prenese pooblastilo za sprejemanje delegiranih aktov v skladu s členom 23 za dopolnitev tega člena, da se določijo minimalna merila za opredelitev in oceno dejavnikov tveganja, kar opravi veterinar med svetovalnimi obiski za preverjanje dobrobiti, vključno z nadaljnjimi ukrepi.



Sprememba		121

Predlog uredbe
Člen 11 – odstavek 1
	

	Besedilo, ki ga predlaga Komisija
	Sprememba

	1.	Izvajalci dejavnosti in fizične ali pravne osebe, odgovorne za zavetišča, zagotovijo, da se psi in mačke hranijo v skladu z zahtevami iz točke 1 Priloge I in lahko na podlagi pisnega mnenja veterinarja ali strokovnjaka za prehrano živali prilagodijo pogostost hranjenja, določeno v točki 1 Priloge I.
	1.	Izvajalci dejavnosti zagotovijo, da se psi ali mačke hranijo v skladu z zahtevami iz točke 1 Priloge I.



Sprememba		122

Predlog uredbe
Člen 11 – odstavek 2 – uvodni del
	

	Besedilo, ki ga predlaga Komisija
	Sprememba

	2.	Izvajalci dejavnosti in fizične ali pravne osebe, odgovorne za zavetišča, zagotovijo, da so psi in mačke ustrezno nahranjeni in hidrirani, tako da jim priskrbijo:
	2.	Izvajalci dejavnosti zagotovijo, da so psi ali mačke ustrezno nahranjeni in hidrirani, tako da jim priskrbijo:



Sprememba		123

Predlog uredbe
Člen 11 – odstavek 2 – točka a
	

	Besedilo, ki ga predlaga Komisija
	Sprememba

	(a)	neomejeno količino pitne vode;
	(a)	neomejeno količino čiste in sveže vode;



Sprememba		124

Predlog uredbe
Člen 11 – odstavek 2 – točka b
	

	Besedilo, ki ga predlaga Komisija
	Sprememba

	(b)	hrano, katere količina in kakovost zadovoljita fiziološke, prehranske in presnovne potrebe psov in mačk ter jih nasitita, kot del prehrane, prilagojene starosti, pasmi, kategoriji, ravni dejavnosti in zdravstvenemu stanju psov in mačk;
	(b)	hrano, katere količina in kakovost zadovoljita fiziološke, prehranske in presnovne potrebe psov in mačk ter jih nasitita, kot del prehrane, prilagojene starosti, pasmi, kategoriji, ravni dejavnosti in zdravstvenemu stanju psov ali mačk, pri čemer je splošni cilj doseganje in ohranjanje zdravja;



Sprememba		125

Predlog uredbe
Člen 11 – odstavek 3 – uvodni del
	

	Besedilo, ki ga predlaga Komisija
	Sprememba

	3.	Izvajalci dejavnosti in fizične ali pravne osebe, odgovorne za zavetišča, zagotovijo, da so prostori za oskrbo s hrano in vodo zgrajeni in nameščeni tako, da:
	3.	Izvajalci dejavnosti in skrbniki zagotovijo, da so prostori za oskrbo s hrano in vodo čisti ter zgrajeni in nameščeni tako, da:



Sprememba		126

Predlog uredbe
Člen 11 – odstavek 3 – točka a
	

	Besedilo, ki ga predlaga Komisija
	Sprememba

	(a)	zagotavljajo enak dostop za vse pse in mačke ter tako zmanjšajo tekmovanje med njimi, da se prepreči napadalno vedenje, zlasti kadar psi in mačke nimajo neomejenega dostopa do hrane;
	(a)	zagotavljajo enak dostop za vse pse in mačke;



Sprememba		127

Predlog uredbe
Člen 11 – odstavek 3 a (novo)
	

	Besedilo, ki ga predlaga Komisija
	Sprememba

	
	3a.	Izvajalci dejavnosti lahko prilagodijo pogostost oskrbe s hrano in vodo, če jim to pisno svetuje veterinar, in vodijo evidenco nasvetov za celotno obdobje, ki ga svetuje veterinar.



Sprememba		128

Predlog uredbe
Člen 12 – odstavek 1
	

	Besedilo, ki ga predlaga Komisija
	Sprememba

	1.	Izvajalci dejavnosti zagotovijo, da so psi in mačke nastanjeni v skladu s točko 2 Priloge I.
	1.	Z izjemo fizičnih ali pravnih oseb, odgovornih za zavetišča, izvajalci dejavnosti zagotovijo, da so psi in mačke nastanjeni v skladu s točko 2 Priloge I.



Sprememba		129

Predlog uredbe
Člen 12 – odstavek 2 – uvodni del
	

	Besedilo, ki ga predlaga Komisija
	Sprememba

	2.	Izvajalci dejavnosti in fizične ali pravne osebe, odgovorne za zavetišča, zagotovijo, da:
	2.	Izvajalci dejavnosti zagotovijo, da:



Sprememba		130

Predlog uredbe
Člen 12 – odstavek 2 – točka c
	

	Besedilo, ki ga predlaga Komisija
	Sprememba

	(c)	so, kadar se živali redijo v vzrejnih obratih ali trgovinah s hišnimi živalmi, kroženje zraka, ravni prahu, temperatura, relativna vlažnost zraka in koncentracije plinov v mejah, ki niso škodljive za pse in mačke, prezračevanje pa je zadostno, da se prepreči pregretje in po potrebi v kombinaciji z ogrevalnimi sistemi odstrani prevelika vlaga;
	(c)	v vzrejnih in prodajnih obratih, kjer so psi in mačke v zaprtih prostorih, temperatura, relativna vlažnost zraka in koncentracije plinov niso škodljive za pse ali mačke, prezračevanje pa je zadostno, da se prepreči pregretje;



Sprememba		131

Predlog uredbe
Člen 12 – odstavek 2 – točka d
	

	Besedilo, ki ga predlaga Komisija
	Sprememba

	(d)	imajo psi in mačke dovolj prostora za prosto gibanje in izražanje vedenja, značilnega za posamezno vrsto, v skladu s svojimi potrebami, z zadostnim prostorom za material in strukture za obogatitev okolja, možnostjo, da se živali družijo in umaknejo, ter čistimi mesti za počitek;
	(d)	imajo psi in mačke dovolj prostora za prosto gibanje in izražanje vedenja, značilnega za posamezno vrsto, v skladu s svojimi potrebami;



Sprememba		132

Predlog uredbe
Člen 12 – odstavek 3 – pododstavek 1
	

	Besedilo, ki ga predlaga Komisija
	Sprememba

	Reja psov ali mačk v zabojnikih je prepovedana.
	Izvajalci dejavnosti psov ali mačk ne smejo rediti v zabojnikih.


Sprememba		289
Predlog uredbe
Člen 12 – odstavek 3 – pododstavek 1 a (novo)
	

	Besedilo, ki ga predlaga Komisija
	Sprememba

	
	Reja ali prodaja psov ali mačk v trgovinah s hišnimi živalmi je prepovedana.



Sprememba		133

Predlog uredbe
Člen 12 – odstavek 3 – pododstavek 2
	

	Besedilo, ki ga predlaga Komisija
	Sprememba

	Zabojniki se lahko uporabljajo le za prevoz in začasno izolacijo posameznih psov in mačk, če se pri tem prepreči stres zaradi ekstremnih temperatur.
	Z odstopanjem se lahko zabojniki uporabljajo le za prevoz, kratkotrajno izolacijo posameznih psov ali mačk ter med sodelovanjem v šovih, razstavah in tekmovanjih, v primeru pasjih ali mačjih mladičev, ki imajo zmanjšano sposobnost uravnavanja temperature, ali pasjih ali mačjih mladičev skupaj z njihovimi materami, če se pri tem čim bolj zmanjša stres in prepreči trpljenje ter če lahko psi in mačke stojijo in ležijo v naravnem položaju.



Sprememba		134

Predlog uredbe
Člen 12 – odstavek 4
	

	Besedilo, ki ga predlaga Komisija
	Sprememba

	4.	Reja psov izključno v notranjih prostorih je prepovedana. Psi, ki se redijo v notranjih prostorih, imajo vsak dan dostop do zunanje površine, kjer se lahko razgibajo in socializirajo. Poleg tega izvajalci dejavnosti za pse, nastanjene v ograjenih prostorih za pse, oblikujejo in zgradijo posamezne ograjene prostore, ki psom zagotavljajo prost dostop do ograjenega zunanjega prostora in notranjega prostora ali posamezne pasje ute.
	4.	Reja psov izključno v notranjih prostorih je prepovedana. Psi, ki se redijo v notranjih prostorih, imajo vsak dan dostop do zunanje površine, kjer se lahko razgibajo, raziskujejo in socializirajo. Poleg tega izvajalci dejavnosti za pse, nastanjene v ograjenih prostorih za pse, oblikujejo in zgradijo posamezne ograjene prostore, ki psom zagotavljajo prost dostop do ograjenega zunanjega prostora in notranjega prostora ali posamezne pasje ute.



Sprememba		135

Predlog uredbe
Člen 12 – odstavek 6 a (novo)
	

	Besedilo, ki ga predlaga Komisija
	Sprememba

	
	6a.	Izvajalci dejavnosti v vzrejnih in prodajnih obratih po potrebi uporabljajo ogrevalne ali hladilne sisteme za ohranjanje dobre kakovosti zraka in ustrezne temperature v zaprtih prostorih v svojih obratih ter odstranitev prekomerne vlage.



Sprememba		136

Predlog uredbe
Člen 12 – odstavek 7
	

	Besedilo, ki ga predlaga Komisija
	Sprememba

	7.	Izvajalci dejavnosti zagotovijo, da imajo psi in mačke vedno dostop do naravne svetlobe. Po potrebi zaradi podnebnih razmer in geografskega položaja države članice zagotovijo umetno razsvetljavo.
	7.	Izvajalci dejavnosti zagotovijo, da so psi ali mačke izpostavljeni svetlobi in lahko ostanejo v temi dovolj dolgo in neprekinjeno, da se ohrani normalen cirkadiani ritem.

	
	Za namene prvega pododstavka „svetloba“ pomeni naravno svetlobo, ki jo zaradi podnebnih razmer in geografskega položaja države članice po potrebi dopolnjuje umetna svetloba.



Sprememba		137

Predlog uredbe
Člen 12 – odstavek 8
	

	Besedilo, ki ga predlaga Komisija
	Sprememba

	8.	Ta člen se uporablja od [pet let od datuma začetka veljavnosti te uredbe].
	črtano



Sprememba		138

Predlog uredbe
Člen 12 – odstavek 8 a (novo)
	

	Besedilo, ki ga predlaga Komisija
	Sprememba

	
	8a.	Odstavek 4 se ne uporablja za vzrejne obrate, v katerih so pastirski psi v obdobjih, ko se uporabljajo za gonjenje čred.



Sprememba		139

Predlog uredbe
Člen 13 – odstavek 1
	

	Besedilo, ki ga predlaga Komisija
	Sprememba

	1.	Izvajalci dejavnosti zagotovijo, da se sprejmejo ukrepi za varovanje zdravja psov in mačk v skladu s točko 3 Priloge 1.
	črtano



Sprememba		140

Predlog uredbe
Člen 13 – odstavek 2 – uvodni del
	

	Besedilo, ki ga predlaga Komisija
	Sprememba

	2.	Izvajalci dejavnosti in fizične ali pravne osebe, odgovorne za zavetišča, zagotovijo, da:
	2.	Izvajalci dejavnosti in skrbniki zagotovijo, da:



Sprememba		141

Predlog uredbe
Člen 13 – odstavek 2 – točka a
	

	Besedilo, ki ga predlaga Komisija
	Sprememba

	(a)	pse in mačke, za katere so odgovorni, vsaj enkrat na dan pregledajo skrbniki živali;
	(a)	pse ali mačke, za katere so odgovorni, vsaj enkrat na dan pregledajo skrbniki živali, pogosteje pa pregledujejo ranljive pse in mačke, kot so novoskoteni mladiči, bolni ali poškodovani psi in mačke, ter perinatalne psice in mačke za razplod;



Sprememba		142

Predlog uredbe
Člen 13 – odstavek 2 – točka b
	

	Besedilo, ki ga predlaga Komisija
	Sprememba

	(b)	se psi ali mačke z znaki bolezni, slabosti, poškodbe ali drugače ogrožene dobrobiti po potrebi brez nepotrebnega odlašanja premestijo na ločeno območje, kjer jih, kadar je to primerno, pregleda veterinar in kjer ostanejo, dokler si v celoti ne opomorejo, ali pa se brez nepotrebnega odlašanja evtanazirajo;
	(b)	se psi ali mačke z znaki bolezni, slabosti, poškodbe ali drugače ogrožene dobrobiti po potrebi brez nepotrebnega odlašanja premestijo na ločeno območje, kjer jih, kadar je to primerno, pregleda veterinar in kjer ostanejo, dokler si v celoti ne opomorejo;



Sprememba		143

Predlog uredbe
Člen 13 – odstavek 2 – točka c
	

	Besedilo, ki ga predlaga Komisija
	Sprememba

	(c)	evtanazijo psa ali mačke opravi samo veterinar;
	(c)	kadar v primerih iz točke (b) okrevanja ni mogoče doseči in psi ali mačke občutijo hude bolečine ali trpljenje, ki jih ni mogoče ublažiti, nadaljnja prizadevanja, da bi jih obdržali pri življenju, pa so v nasprotju s pravili njihove dobrobiti, lahko evtanazijo izvede samo veterinar s predhodnim soglasjem izvajalca dejavnosti;



Sprememba		144

Predlog uredbe
Člen 13 – odstavek 2 – točka d
	

	Besedilo, ki ga predlaga Komisija
	Sprememba

	(d)	so vzpostavljeni ukrepi, vključno z veterinarskimi zdravili, za preprečevanje zunanjih in notranjih zajedavcev ter nadzor nad njimi, vključno s preventivnim veterinarskim zdravljenjem za preprečevanje pogostih bolezni, ki jim bodo psi ali mačke verjetno izpostavljeni, ob ustreznem upoštevanju epidemiološkega stanja;
	(d)	so vzpostavljeni ukrepi za preprečevanje zunanjih in notranjih zajedavcev ter nadzor nad njimi, vključno s preventivnim veterinarskim zdravljenjem, kot je cepljenje, za preprečevanje pogostih bolezni, ki jim bodo psi ali mačke verjetno izpostavljeni, ob ustreznem upoštevanju epidemiološkega stanja;



Sprememba		145

Predlog uredbe
Člen 13 – odstavek 2 – točka e
	

	Besedilo, ki ga predlaga Komisija
	Sprememba

	(e)	material za obogatitev okolja ne pomeni tveganja poškodb ali biološke ali kemične kontaminacije ali kakršnega koli drugega tveganja za zdravje.
	(e)	material za obogatitev okolja ne pomeni tveganja biološke ali kemične kontaminacije.



Sprememba		146

Predlog uredbe
Člen 13 – odstavek 2 – točka e a (novo)
	

	Besedilo, ki ga predlaga Komisija
	Sprememba

	
	(ea)	se kupcem psa ali mačke v skladu s členom 8(1) predložijo ustrezne informacije, povezane z zdravjem, če so na voljo, vštevši informacije o cepljenjih, alergijah in zdravstvenih težavah ter o odgovornem lastništvu.

	
	Točka (a) se ne uporablja za vzrejne obrate, v katerih so pastirski psi v obdobjih, ko se uporabljajo za gonjenje čred ali šolanje.



Sprememba		147
Predlog uredbe
Člen 13 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Evtanazija psa ali mačke v zavetišču za živali kot rešitev za upravljanje populacije je prepovedana.


Sprememba		148
Predlog uredbe
Člen 13 – odstavek 2 – točka e b (novo)
	

	Besedilo, ki ga predlaga Komisija
	Sprememba

	
	(eb)	zdravstveno varstvo živali je usklajeno s pristopom „eno zdravje“, kot je preudarna uporaba antibiotikov za preprečevanje antimikrobične odpornosti.




Sprememba		149

Predlog uredbe
Člen 13 – odstavek 3 – pododstavek 1 – uvodni del
	

	Besedilo, ki ga predlaga Komisija
	Sprememba

	Izvajalci dejavnosti zagotovijo, da:
	Izvajalci dejavnosti, odgovorni za vzrejne obrate, in njihovi skrbniki zagotovijo, da:



Sprememba		150

Predlog uredbe
Člen 13 – odstavek 3 – pododstavek 1 – točka -a (novo)
	

	Besedilo, ki ga predlaga Komisija
	Sprememba

	
	(-a)	se sprejmejo ukrepi za varovanje zdravja psov ali mačk v skladu s točko 3 Priloge I;



Sprememba		151

Predlog uredbe
Člen 13 – odstavek 3 – pododstavek 1 – točka a
	

	Besedilo, ki ga predlaga Komisija
	Sprememba

	(a)	se psice in mačke za razplod parijo le, če so dosegle najnižjo starost v skladu s točkama 3.1 in 3.2 Priloge I, če je njihova skeletna rast končana in nimajo bolezni ali fizičnih stanj, ki bi lahko negativno vplivali na njihovo brejost in dobrobit;
	(a)	se psice ali mačke za razplod parijo le, če so dosegle najnižjo starost v skladu s točko 3 Priloge I, če je njihova skeletna rast končana in nimajo diagnosticirane bolezni, kliničnih znakov bolezni ali fizičnih stanj, ki bi lahko negativno vplivali na njihovo brejost in dobrobit;



Sprememba		152

Predlog uredbe
Člen 13 – odstavek 3 – pododstavek 1 – točka b
	

	Besedilo, ki ga predlaga Komisija
	Sprememba

	(b)	se upošteva največja dovoljena pogostost brejosti, po katerih psice in mačke za razplod skotijo mladiče;
	(b)	se v skladu s točko 3 Priloge I upošteva največja dovoljena pogostost brejosti, po katerih psice ali mačke za razplod skotijo mladiče; ;



Sprememba		153

Predlog uredbe
Člen 13 – odstavek 3 – pododstavek 1 – točka d
	

	Besedilo, ki ga predlaga Komisija
	Sprememba

	(d)	vsako psico za razplod, staro osem let ali več, in vsako mačko za razplod, staro šest let ali več, pred uporabo za parjenje fizično pregleda veterinar, ki pisno potrdi, da njena brejost ne bo ogrozila njene dobrobiti, vključno z njenim zdravjem;
	črtano



Sprememba		154

Predlog uredbe
Člen 13 – odstavek 3 – pododstavek 1 – točka e
	

	Besedilo, ki ga predlaga Komisija
	Sprememba

	(e)	se odrasle pasje in mačje samice, ki se ne uporabljajo več za razmnoževanje, tudi zaradi določb te uredbe, ne usmrtijo ali zapustijo. Izvajalci dejavnosti še naprej zagotavljajo dobrobit navedenih živali v skladu s to uredbo.
	(e)	se psi in mačke, ki se ne uporabljajo več za razmnoževanje, tudi zaradi določb te uredbe, bodisi obdržijo bodisi prodajo, podarijo ali nastanijo v nov dom, ne pa usmrtijo ali zapustijo.



Sprememba		155

Predlog uredbe
Člen 13 – odstavek 3 – pododstavek 2
	

	Besedilo, ki ga predlaga Komisija
	Sprememba

	Izvajalec dejavnosti pisno potrdilo iz točke (d) hrani vsaj tri leta po smrti psice ali mačke za razplod.
	črtano



Sprememba		156
Predlog uredbe
Člen 13 – odstavek 3 – pododstavek 2 a (novo)
	

	Besedilo, ki ga predlaga Komisija
	Sprememba

	
	Kadar imajo izvajalci dejavnosti in fizične ali pravne osebe, odgovorne za zavetišča, rezultate zdravstvenih preiskav psa ali mačke ali genetska poročila in diagnoze očeta ali matere zadevne hišne živali, te informacije delijo s pridobiteljem živali.


Sprememba	157

Predlog uredbe
Člen 13 – odstavek 4
	

	Besedilo, ki ga predlaga Komisija
	Sprememba

	4.	Ta člen se uporablja od [pet let od datuma začetka veljavnosti te uredbe].
	črtano



Sprememba		158

Predlog uredbe
Člen 14 – odstavek 1
	

	Besedilo, ki ga predlaga Komisija
	Sprememba

	1.	Izvajalci dejavnosti in fizične ali pravne osebe, odgovorne za zavetišča, zagotovijo, da se sprejmejo ukrepi za zadovoljitev vedenjskih potreb mačk in psov v skladu s točko 4 Priloge I.
	1.	Izvajalci dejavnosti zagotovijo, da se sprejmejo ukrepi za zadovoljitev vedenjskih potreb mačk ali psov v skladu s točko 4 Priloge I.



Sprememba		159

Predlog uredbe
Člen 14 – odstavek 2 – uvodni del
	

	Besedilo, ki ga predlaga Komisija
	Sprememba

	2.	Zadrževanje psov in mačk na območjih, ki omejujejo njihovo naravno gibanje, je prepovedano, razen za izvajanje naslednjih postopkov ali zdravljenj:
	2.	Zadrževanje psov in mačk na območjih, ki omejujejo njihovo naravno gibanje, je prepovedano, razen v primeru člena 12(3), drugi pododstavek, in za izvajanje naslednjih postopkov ali zdravljenj:



Sprememba		160

Predlog uredbe
Člen 14 – odstavek 2 – točka a
	

	Besedilo, ki ga predlaga Komisija
	Sprememba

	(a)	fizičnih pregledov, vključno z identifikacijo živali;
	(a)	fizičnih pregledov;



Sprememba		161

Predlog uredbe
Člen 14 – odstavek 2 – točka b
	

	Besedilo, ki ga predlaga Komisija
	Sprememba

	(b)	označevanja živali za namene identifikacije;
	(b)	individualne identifikacije psov in mačk ter branje identifikacijskih podatkov;



Sprememba		164

Predlog uredbe
Člen 14 – odstavek 3
	

	Besedilo, ki ga predlaga Komisija
	Sprememba

	3.	Privezovanje v prostorih obrata za več kot eno uro je prepovedano, razen za čas zdravljenja.
	3.	Privezovanje je prepovedano, razen za čas zdravljenja.



Sprememba		165

Predlog uredbe
Člen 14 – odstavek 5 a (novo)
	

	Besedilo, ki ga predlaga Komisija
	Sprememba

	
	5a.	Izvajalci dejavnosti zagotovijo, da vsem psom ali mačkam nudijo in omogočajo obogatitev tako, da ustvarijo spodbudno okolje, omogočijo vedenje, značilno za posamezno vrsto, in zmanjšajo njihovo nezadovoljstvo.



Sprememba		166

Predlog uredbe
Člen 14 – odstavek 5 b (novo)
	

	Besedilo, ki ga predlaga Komisija
	Sprememba

	
	5b.	Države članice lahko odobrijo odstopanja od odstavka 3 za pse, namenjene za uporabo v vojaških, policijskih in carinskih službah, ki se redijo v vzrejnih ali prodajnih obratih.



Sprememba		167

Predlog uredbe
Člen 15 – odstavek 1
	

	Besedilo, ki ga predlaga Komisija
	Sprememba

	1.	Pohabljanje, vključno z rezanjem ušes, krajšanjem repa, delno ali popolno amputacijo prstov in resekcijo glasilk, je prepovedano, razen če se opravi zaradi zdravstvene indikacije in samo z namenom izboljšanja zdravja psov in mačk. V takem primeru postopek izvede samo veterinar, pri čemer uporabi anestezijo in podaljšano analgezijo.
	1.	Pohabljanje, vključno z rezanjem ušes, krajšanjem repa, odstranjevanjem krempljev ali drugo delno ali popolno amputacijo prstov in resekcijo glasilk, je prepovedano, razen če se opravi zaradi zdravstvene indikacije, ki lahko zajema profilaktične, diagnostične in/ali terapevtske razloge, in samo z namenom ohranjanja ali izboljšanja zdravja psov ali mačk ali preprečevanja poškodb. V takem primeru postopek izvede samo veterinar, pri čemer uporabi anestezijo in podaljšano analgezijo.



Sprememba		168

Predlog uredbe
Člen 15 – odstavek 1 a (novo)
	

	Besedilo, ki ga predlaga Komisija
	Sprememba

	
	1a.	Zdravstveno indikacijo za pohabljenje in podrobnosti o postopku, ki ga je treba izvesti, dokumentira veterinar. Izvajalec dejavnosti ta dokument hrani, dokler se psa ali mačko skupaj s tem dokumentom ne premesti v drug obrat ali k drugemu lastniku. Izvajalec dejavnosti v obratu, ki je bil v času pohabljenja, ki ga je opravil veterinar, odgovoren za psa ali mačko, hrani kopijo dokumenta tri leta.

	
	Z odstopanjem lahko države članice dovolijo rezanje ušes z zarezovanjem ali krajšanjem mačjih ušes z namenom označevanja potepuških mačk, kadar so kastrirane v okviru programov „ujemi–kastriraj–izpusti“.



Sprememba		169

Predlog uredbe
Člen 15 – odstavek 2
	

	Besedilo, ki ga predlaga Komisija
	Sprememba

	2.	Kastracija samcev in sterilizacija samic sta dovoljeni le, če ju opravi veterinar, pri čemer uporabi anestezijo in podaljšano analgezijo.
	2.	Izvajalci dejavnosti zagotovijo, da kastracijo opravi le veterinar, pri čemer uporabi anestezijo in podaljšano analgezijo.

	
	Veterinarji lahko po potrebi razmislijo o izvedbi nekirurške sterilizacije namesto kastracije.



Sprememba		170

Predlog uredbe
Člen 15 – odstavek 3 – uvodni del
	

	Besedilo, ki ga predlaga Komisija
	Sprememba

	3.	Prepovedane so naslednje prakse ravnanja:
	3.	Prepovedane so naslednje prakse ravnanja, ki povzročajo bolečino ali trpljenje:



Sprememba		171

Predlog uredbe
Člen 15 – odstavek 3 – točka d
	

	Besedilo, ki ga predlaga Komisija
	Sprememba

	(d)	daljša uporaba nagobčnikov, razen če je to potrebno iz zdravstvenih razlogov ali zaradi dobrobiti, pri čemer je v tem primeru trajanje omejeno na najkrajše potrebno obdobje;
	(d)	daljše uporabljanje nagobčnikov, razen če je to potrebno iz zdravstvenih razlogov ali zaradi dobrobiti, pri čemer je v tem primeru trajanje omejeno na najkrajše potrebno obdobje;



Sprememba		172

Predlog uredbe
Člen 15 – odstavek 3 – točka e
	

	Besedilo, ki ga predlaga Komisija
	Sprememba

	(e)	dvigovanje psov ali mačk za okončine, glavo, rep in dlako.
	(e)	dvigovanje psov ali mačk za okončine, glavo, rep, ušesa, kožo ali dlako.



Sprememba		173

Predlog uredbe
Člen 15 – odstavek 3 – točka e a (novo)
	

	Besedilo, ki ga predlaga Komisija
	Sprememba

	
	(ea)	uporaba ovratnic s kovinskimi konicami;



Sprememba		174

Predlog uredbe
Člen 15 – odstavek 3 – točka e b (novo)
	

	Besedilo, ki ga predlaga Komisija
	Sprememba

	
	(eb)	uporaba zateznih ovratnic brez varnostnega zatiča;



Sprememba		175

Predlog uredbe
Člen 15 – odstavek 3 a (novo)
	

	Besedilo, ki ga predlaga Komisija
	Sprememba

	
	3a.	Države članice lahko odobrijo odstopanja od odstavka 3 za pse, namenjene za uporabo v vojaških, policijskih in carinskih službah.



Sprememba		176

Predlog uredbe
Člen 15 a (novo)
	

	Besedilo, ki ga predlaga Komisija
	Sprememba

	
	Člen 15a

	
	Estetski šovi, razstave in tekmovanja

	
	1.	Izvajalci dejavnosti v vzrejnih ali prodajnih obratih na estetskih šovih, razstavah in tekmovanjih za pse in mačke ne uporabljajo psov ali mačk s čezmernimi konformacijskimi lastnostmi oziroma psov ali mačk, ki so bili pohabljeni tako, da so se spremenile njihove telesne lastnosti.

	
	2.	Organizatorji estetskih šovov, razstav in tekmovanj za pse in mačke iz takih šovov, razstav in tekmovanj izključijo pse in mačke, ki imajo čezmerne konformacijske lastnosti, oziroma pse ali mačke, ki so bili pohabljeni tako, da so se spremenile njihove telesne lastnosti.



Sprememba		177

Predlog uredbe
Člen 17 – odstavek 1
	

	Besedilo, ki ga predlaga Komisija
	Sprememba

	1.	Od [tri leta od datuma začetka veljavnosti] se vsi psi in mačke, ki se redijo v obratih za dobavo v Uniji, vključno z odraslimi psi in mačkami, ki se redijo v vzrejnih obratih, psi in mačkami, ki se redijo v zavetiščih, ter psi in mačkami, ki jih dobavljajo fizične osebe, zaradi identifikacije označijo s podkožnim transponderjem, ki vsebuje mikročip, v skladu s Prilogo II. Izvajalci dejavnosti v obratih zagotovijo, da so psi in mačke, skoteni v njihovih obratih, označeni zaradi identifikacije do datuma dobave v Uniji ali najpozneje v treh mesecih po skotitvi živali. Vsaditev transponderja izvede veterinar ali se izvede pod njegovo odgovornostjo.
	1.	Vsi psi in mačke, ki se redijo v obratih, ter vsi psi in mačke, ki se dajejo na trg, se posamično identificirajo s podkožnim transponderjem, ki vsebuje mikročip, v skladu s Prilogo II. Vsaditev transponderja izvede veterinar ali se izvede pod njegovo odgovornostjo. Kadar veterinar meni, da bi lahko vsaditev mikročipa resno ogrozila zdravje psa ali mačke, lahko začasno odloži vsaditev mikročipa, dokler ni mogoče ustrezno obravnavati pomislekov glede zdravja živali. Če se pri psu ali mački po vsaditvi mikročipa pojavijo resni neželeni učinki, veterinar sprejme vse potrebne ukrepe in poskrbi za zdravje psa ali mačke, tudi z odstranitvijo mikročipa.



Sprememba		178

Predlog uredbe
Člen 17 – odstavek 1 a (novo)
	

	Besedilo, ki ga predlaga Komisija
	Sprememba

	
	1a.	Izvajalci dejavnosti v obratih zagotovijo, da so psi in mačke, skoteni v njihovih obratih, v treh mesecih po skotitvi posamično identificirani, v vsakem primeru pa pred datumom dajanja na trg.



Sprememba		179

Predlog uredbe
Člen 17 – odstavek 1 b (novo)
	

	Besedilo, ki ga predlaga Komisija
	Sprememba

	
	1b.	Izvajalci dejavnosti v prodajnih obratih, zavetiščih in tisti, ki so odgovorni za neželene, zapuščene, potepuške, izgubljene ali zasežene pse in mačke, ki jih vzamejo v svoje obrate ali za katere so odgovorni, zagotovijo, da so psi in mačke v 30 dneh po prihodu v obrat posamično identificirani, v vsakem primeru pa pred datumom dajanja na trg.



Sprememba		180

Predlog uredbe
Člen 17 – odstavek 1 c (novo)
	

	Besedilo, ki ga predlaga Komisija
	Sprememba

	
	1c.	Fizične ali pravne osebe, ki dajejo na trg pse ali mačke in niso izvajalci dejavnosti, zagotovijo, da so psi ali mačke posamično identificirani pred datumom dajanja na trg.



Sprememba		181

Predlog uredbe
Člen 17 – odstavek 1 d (novo)
	

	Besedilo, ki ga predlaga Komisija
	Sprememba

	
	1d.	Psi in mačke, ki so bili v skladu s pravom Unije ali nacionalnim pravom pred [datum začetka uporabe te uredbe] posamično identificirani z injicirnim transponderjem, ki vsebuje mikročip, izpolnjujejo zahteve iz tega odstavka, če je mikročip berljiv.


Sprememba		313
Predlog uredbe
Člen 17 – odstavek 1 e (novo)
	

	Besedilo, ki ga predlaga Komisija
	Sprememba

	
	1e.	Od … [5 let od datuma začetka veljavnosti te uredbe] se vsi rejeni psi posamično identificirajo v skladu z odstavkom 1.

	
	Od … [10 let od datuma začetka veljavnosti te uredbe] se vse rejene mačke posamično identificirajo v skladu z odstavkom 1.



Sprememba		182

Predlog uredbe
Člen 17 – odstavek 2
	

	Besedilo, ki ga predlaga Komisija
	Sprememba

	2.	Od [tri leta od datuma začetka veljavnosti] veterinar ali pomočnik, za katerega je odgovoren veterinar, registrira pse in mačke, identificirane v skladu z odstavkom 1, v nacionalni podatkovni zbirki iz člena 19. Registracija psov in mačk, ki se redijo v vzrejnih obratih, se izvede v imenu lastnika vzrejnega obrata, odgovornega za psa ali mačko. Registracija psov in mačk, ki se redijo v zavetiščih, se izvede v imenu osebe, odgovorne za zavetišče. Kar zadeva fizične osebe, ki nameravajo dobaviti psa ali mačko v Uniji, se registracija izvede v imenu te osebe. Vsak nadaljnji lastnik psa ali mačke ali oseba, odgovorna za psa ali mačko, zagotovi, da se sprememba lastništva ali odgovornosti evidentira v podatkovni zbirki iz člena 19.
	2.	V dveh delovnih dneh po identifikaciji v skladu z odstavkom 1 veterinar registrira pse in mačke v nacionalni podatkovni zbirki iz člena 19. Države članice lahko dovolijo opravljanje registracije osebam, ki niso veterinarji, če imajo vzpostavljene ukrepe za zagotavljanje točnosti informacij, vnesenih v podatkovno zbirko. Registracija psov in mačk, ki se redijo v obratih, se izvede v imenu izvajalca dejavnosti v obratu, odgovornega za psa ali mačko. Kar zadeva fizične osebe, ki dajo psa ali mačko na trg, se registracija izvede v imenu te osebe. V primeru prenosa lastništva ali odgovornosti fizična ali pravna oseba, ki daje psa ali mačko na trg, zagotovi, da se vsaka sprememba lastništva ali odgovornosti evidentira v podatkovni zbirki iz člena 19 v dveh tednih od datuma spremembe lastništva ali odgovornosti ter v skladu s pogoji, ki jih določi odgovorna država članica.



Sprememba		183

Predlog uredbe
Člen 17 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	V primeru smrti psa ali mačke, ki se redi v obratu, izvajalec dejavnosti poskrbi, da se smrt zabeleži v podatkovni zbirki iz člena 19 v skladu s pogoji, ki jih določi država članica, pristojna za navedeno podatkovno zbirko.



Sprememba		184

Predlog uredbe
Člen 17 – odstavek 2 b (novo)
	

	Besedilo, ki ga predlaga Komisija
	Sprememba

	
	2b.	Države članice lahko odobrijo odstopanja od odstavkov 2 in 2a za vojaške, policijske in carinske pse, ki se redijo v obratih.



Sprememba		185

Predlog uredbe
Člen 17 – odstavek 3 – pododstavek 1 – uvodni del
	

	Besedilo, ki ga predlaga Komisija
	Sprememba

	Dobavitelj od [tri leta od datuma začetka veljavnosti] pred dobavo psa ali mačke v Uniji pridobitelju živali zagotovi:
	Pred dajanjem psa ali mačke na trg izvajalci dejavnosti oziroma fizične ali pravne osebe, ki dajejo na trg psa ali mačko, pridobitelju živali zagotovijo:



Sprememba		186

Predlog uredbe
Člen 17 – odstavek 3 – pododstavek 1 – točka a
	

	Besedilo, ki ga predlaga Komisija
	Sprememba

	(a)	dokazilo o identifikaciji in registraciji živali v skladu z odstavkoma 1 in 2;
	(a)	dokazilo o identifikaciji in registraciji psa ali mačke v skladu z odstavkoma 1 in 2 ter spletno povezavo do sistema iz odstavka 6;



Sprememba		187

Predlog uredbe
Člen 17 – odstavek 3 – pododstavek 2
	

	Besedilo, ki ga predlaga Komisija
	Sprememba

	Pridobitelji lahko pristnost identifikacije in registracije dobavljenih živali preverijo prek sistema iz odstavka 7.
	Pridobitelji lahko pristnost identifikacije in registracije psov in mačk, danih na trg, preverijo prek sistema iz odstavka 7.



Sprememba		188

Predlog uredbe
Člen 17 – odstavek 4 – pododstavek 1
	

	Besedilo, ki ga predlaga Komisija
	Sprememba

	Ponudniki spletnih platform od [pet let od datuma začetka veljavnosti] zagotovijo, da je njihov spletni vmesnik zasnovan in organiziran tako, da dobaviteljem psov in mačk omogoča izpolnjevanje njihovih obveznosti iz odstavka 3 v skladu s členom 31 Uredbe (EU) 2022/2065, pridobitelje pa jasno obvestijo o možnosti preverjanja identifikacije in registracije živali prek spletne povezave do sistema iz odstavka 6.
	Ponudniki spletnih platform zagotovijo, da je njihov spletni vmesnik zasnovan in organiziran tako, da izvajalcem dejavnosti in drugim fizičnim ali pravnim osebam, ki dajejo na trg pse ali mačke, olajša izpolnjevanje njihovih obveznosti iz odstavka 3 in člena 8, odstavek 2, v skladu s členom 31 Uredbe (EU) 2022/2065, pridobitelje pa jasno obvestijo o možnosti preverjanja identifikacije in registracije psa ali mačke prek spletne povezave do sistema iz odstavka 6.



Sprememba		189

Predlog uredbe
Člen 17 – odstavek 4 – pododstavek 2
	

	Besedilo, ki ga predlaga Komisija
	Sprememba

	Dobavitelj psov in mačk je edini odgovoren za točnost informacij, zagotovljenih prek vmesnika spletne platforme. Nobena določba tega odstavka se ne razlaga tako, da ponudniku spletne platforme nalaga splošno obveznost spremljanja v smislu člena 8 Uredbe (EU) 2022/2065.
	Fizična ali pravna oseba, ki daje na trg pse ali mačke, je izključno odgovorna za točnost informacij, zagotovljenih prek vmesnika spletne platforme. Nobena določba tega odstavka se ne razlaga tako, da ponudniku spletne platforme nalaga splošno obveznost spremljanja v smislu člena 8 Uredbe (EU) 2022/2065.



Sprememba		190

Predlog uredbe
Člen 17 – odstavek 5
	

	Besedilo, ki ga predlaga Komisija
	Sprememba

	5.	Komisija sprejme izvedbene akte, v katerih določi informacije, ki jih morajo dobavitelji predložiti kot dokazilo o identifikaciji in registraciji živali v skladu z odstavkom 3, točka (a), v primerih, ko se psi in mačke ponujajo prek spletnih platform, in tudi v primerih, ko se ponujajo na druge načine. Ti izvedbeni akti se sprejmejo v skladu s postopkom pregleda iz člena 24.
	črtano



Sprememba		191

Predlog uredbe
Člen 17 – odstavek 6 – uvodni del
	

	Besedilo, ki ga predlaga Komisija
	Sprememba

	6.	Komisija od [tri leta od datuma začetka veljavnosti] zagotovi, da je sistem za samodejno preverjanje pristnosti identifikacije in registracije dobavljenih psov ali mačk na podlagi podatkovne zbirke iz člena 19 brezplačno javno dostopen. Komisija lahko razvoj, vzdrževanje in delovanje tega sistema zaupa neodvisnemu subjektu. Sistem izpolnjuje naslednja merila:
	6.	Komisija zagotovi, da je spletni sistem za samodejno preverjanje pristnosti identifikacije in registracije psov ali mačk, danih na trg, na podlagi podatkovne zbirke iz člena 19 brezplačno javno dostopen. Komisija lahko razvoj, vzdrževanje in delovanje tega sistema zaupa neodvisnemu subjektu na podlagi javnega izbirnega postopka v skladu z zadevnimi določbami iz naslova VII Uredbe (EU, Euratom) 2018/1046. Sistem izpolnjuje naslednja merila:



Sprememba		192

Predlog uredbe
Člen 17 – odstavek 7 – pododstavek 1 – uvodni del
	

	Besedilo, ki ga predlaga Komisija
	Sprememba

	Komisija do [tri leta od datuma začetka veljavnosti] sprejme izvedbene akte, v katerih določi naslednje vidike sistema iz odstavka 6:
	Komisija sprejme izvedbene akte, v katerih določi:



Sprememba		193

Predlog uredbe
Člen 17 – odstavek 7 – pododstavek 1 – točka a (novo)
	

	Besedilo, ki ga predlaga Komisija
	Sprememba

	
	(a)	na podlagi vsebine podatkovnih zbirk iz člena 19(3), točka (a), natančne informacije, ki jih morajo predložiti fizične in pravne osebe, ki dajejo na trg pse ali mačke, kot dokazilo o identifikaciji in registraciji psov in mačk v skladu z odstavkom 3, točka (a), tako v primerih, ko so psi in mačke ponujeni prek spletnih platform kot tudi na druge načine,


Sprememba		194
Predlog uredbe
Člen 17 – odstavek 7 – pododstavek 1 – točka a – alinea 2 a (novo)
	

	Besedilo, ki ga predlaga Komisija
	Sprememba

	
	–	kategorije osebnih podatkov, ki se dajo na voljo osebi, pristojni za preverjanje, med preverjanjem identifikacije in registracije, ki so omejene na tiste, ki so nujno potrebne za izvedbo takšnega preverjanja.




Sprememba		195

Predlog uredbe
Člen 17 – odstavek 7 – pododstavek 1 – točka b (novo)
	

	Besedilo, ki ga predlaga Komisija
	Sprememba

	
	(b)	naslednje vidike sistema iz odstavka 6:

	
	– ključne funkcionalnosti sistema,



Sprememba		196

Predlog uredbe
Člen 17 – odstavek 7 – pododstavek 1 a (novo)
	

	Besedilo, ki ga predlaga Komisija
	Sprememba

	
	Izvedbeni akti iz točke (a) se sprejmejo do [datum začetka uporabe te uredbe], izvedbeni akt iz točke (b) pa do [tri leta od datuma začetka veljavnosti te uredbe]



Sprememba		197
Predlog uredbe
Člen 18 – odstavek 1 – točka a a (novo)
	

	Besedilo, ki ga predlaga Komisija
	Sprememba

	
	(aa)	zagotavljanje, da se veterinarji in drugi ustrezni strokovnjaki udeležujejo usposabljanj o dobri praksi za dobrobit živali, tudi o prepoznavanju kršitev pravil o dobrobiti in obveščanju o njih, vključno z bolečimi praksami iz člena 15, v skladu z načeli pristopa „eno zdravje“.



Sprememba		198
Predlog uredbe
Člen 18 – odstavek 1 – točka a b (novo)
	

	Besedilo, ki ga predlaga Komisija
	Sprememba

	
	(ab)	zagotavljanje, da se izvajalci dejavnosti, fizične in pravne osebe, odgovorne za zavetišča, nadomestne domove in centre za ulovljene živali, ter skrbniki živali in veterinarji udeležujejo ustreznih in rednih usposabljanj ter pridobijo potrdila o dokončanju tečajev usposabljanja iz točke (a);



Sprememba		199
Predlog uredbe
Člen 18 – odstavek 1 – točka a c (novo)
	

	Besedilo, ki ga predlaga Komisija
	Sprememba

	
	(ac)	zagotavljanje, da so veterinarjem na voljo tečaji medicine zavetišč, vštevši tiste, ki se osredotočajo na zdravje črede;




Sprememba		200
Predlog uredbe
Člen 18 – odstavek 1 – točka a d (novo)
	

	Besedilo, ki ga predlaga Komisija
	Sprememba

	
	(ad)	zagotavljanje, da se inštruktorji in vodniki psov, namenjenih vojaškim, policijskim in carinskim službam, redno usposabljajo v lastnih državah članicah in po možnosti tudi drugih državah članicah, da bi izboljšali svoje spretnosti, zlasti v zvezi z instrumentalnim pogojevanjem in pozitivnim ojačevanjem, vedenjsko znanostjo in načeli dobrobiti ter obvladovanjem stresa za pse in vodnike;



Sprememba		201
Predlog uredbe
Člen 18 – odstavek 1 – točka b a (novo)
	

	Besedilo, ki ga predlaga Komisija
	Sprememba

	
	(ba)	olajševanje sodelovanja med pristojnimi organi, veterinarskimi združenji in izobraževalnimi ustanovami, da bi razvijali in spodbujali visokokakovostne in dolgoročne znanstveno utemeljene programe usposabljanja za poklicne skrbnike živali in veterinarje, ter tako okrepili sodelovanje med pristojnimi agencijami in sinergijo med informacijskimi kampanjami.



Sprememba		202
Predlog uredbe
Člen 18 a (novo)
	

	Besedilo, ki ga predlaga Komisija
	Sprememba

	
	Člen 18a

	
	Nacionalne informacijske kampanje o zaščiti potepuških živali in zakonodaji o varstvu potepuških živali 

	
	1.	Države članice se spodbujajo k pripravi in izvedbi nacionalnih informacijskih kampanj o veljavni zakonodaji o zaščiti in dobrobiti psov in mačk. Te kampanje morajo biti namenjene lastnikom živali in splošni javnosti, da bi povečali poznavanje pravnih obveznosti in dobre prakse v oskrbi živali.

	
	2.	Informacijske kampanje lahko izvajajo pristojni organi v sodelovanju z organizacijami za zaščito živali, veterinarji in drugimi ustreznimi subjekti. Posredovane informacije vključujejo:

	
	(a)	pravne obveznosti skrbnikov hišnih živali;

	
	(b)	odgovornosti in ukrepe lokalnih organov pri ravnanju s potepuškimi živalmi ter ukrepe, ki jih sprejmejo za preprečevanje zapuščanja;

	
	(c)	potrebne ukrepe, če oseba najde izgubljeno ali zapuščeno žival, vključno z obveščanjem veterinarske službe, zavetišč za živali ali lokalne policije;

	
	(d)	izjavo o pomenu odgovorne posvojitve ter kastracije in sterilizacije za zmanjšanje populacije potepuških živali.

	
	3.	Države članice lahko zagotovijo nacionalna ali regionalna sredstva za te kampanje ter spodbujajo sodelovanje množičnih medijev in izobraževalnih ustanov za čim večje širjenje informacij.

	
	4.	Komisija spodbuja izmenjavo dobre prakse med državami članicami.



Sprememba		203
Predlog uredbe
Člen 18 b (novo)
	

	Besedilo, ki ga predlaga Komisija
	Sprememba

	
	Člen 18b

	
	Ukrepi za preprečevanje zapustitve ter spodbujanje kastracije oziroma sterilizacije psov in mačk

	
	1.	Države članice se spodbujajo k sprejetju konkretnih ukrepov, da se prepreči zapustitev psov in mačk, tudi s pomočjo izobraževanja javnosti, ozaveščanja o odgovornem lastništvu ter z učinkovitim izvrševanjem veljavne zakonodaje.

	
	2.	Za zmanjšanje potepuških živali se države članice spodbuja, naj opredelijo in uporabijo javne in zasebne vire financiranja za:

	
	(a)	brezplačne ali subvencionirane kampanje za kastracijo oziroma sterilizacijo potepuških psov in mačk ter hišnih živali v lasti oseb z nizkim odhodkom ali organizacij za zaščito živali;

	
	(b)	programe za registracijo in identifikacijo hišnih živali, tudi mikročipiranje, da se olajšajo posvojitve in vračanje izgubljenih živali njihovim lastnikom ter se prepreči zapuščanje živali;

	
	(c)	ukrepe za ozaveščanje in izobraževanje prebivalstva o odgovornosti za hišno žival ter negativnih posledicah zapuščanja za dobrobit živali in skupnosti.

	
	3.	Države članice lahko z nevladnimi organizacijami, veterinarskimi klinikami in lokalnimi organi sodelujejo pri izvajanju ukrepov iz odstavkov 1 in 2 ter poenostavitvi dostopa programov za kastracijo in sterilizacijo ter identifikacijo.



Sprememba		204

Predlog uredbe
Člen 19 – odstavek 1
	

	Besedilo, ki ga predlaga Komisija
	Sprememba

	1.	Pristojni organi od [tri leta od datuma začetka veljavnosti te uredbe] vzpostavijo in vzdržujejo podatkovno zbirko za registracijo psov in mačk z mikročipom.
	1.	Pristojni organi vzpostavijo in vzdržujejo podatkovne zbirke za pse in mačke, identificirane in registrirane v skladu s členom 17 in členom 21(4).



Sprememba		205

Predlog uredbe
Člen 19 – odstavek 2
	

	Besedilo, ki ga predlaga Komisija
	Sprememba

	2.	Države članice od [pet let od datuma začetka veljavnosti te uredbe] zagotovijo, da so njihove podatkovne zbirke iz odstavka 1 interoperabilne z enakovrednimi podatkovnimi zbirkami drugih držav članic, tako da sta preverjanje pristnosti in sledljivost identifikacije psa ali mačke mogoča po vsej Uniji.
	2.	Države članice zagotovijo, da so njihove podatkovne zbirke iz odstavka 1 skladne z zahtevami, določenimi v izvedbenem aktu iz odstavka 3, točka (b), da se zagotovi njihova interoperabilnost, tako da sta preverjanje pristnosti in sledljivost identifikacije psa ali mačke mogoča po vsej Uniji.



Sprememba		206

Predlog uredbe
Člen 19 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Komisija vzpostavi in vzdržuje indeksno podatkovno zbirko, ki vsebuje identifikacijske številke mikročipov psov in mačk ter nacionalne podatkovne zbirke, v katerih so shranjeni identifikacijski podatki, brez dostopa do osebnih podatkov. Komisija lahko razvoj, vzdrževanje in upravljanje te indeksne podatkovne zbirke zaupa neodvisnemu subjektu na podlagi javnega izbirnega postopka v skladu z zadevnimi določbami iz naslova VII Uredbe (EU, Euratom) 2024/2509.


Sprememba		316
Predlog uredbe
Člen 19 – odstavek 2 b (novo)
	

	Besedilo, ki ga predlaga Komisija
	Sprememba

	
	2b.	Komisija in pristojni organi držav članic sodelujejo pri vzpostavitvi in vzdrževanju javno dostopne podatkovne zbirke obratov za zavetišča za živali po vsej Uniji, s čimer zagotavljajo preglednost in odgovornost pri upoštevanju zakonodaje o dobrobiti živali.



Sprememba		207

Predlog uredbe
Člen 19 – odstavek 3 – pododstavek 1 – točka b
	

	Besedilo, ki ga predlaga Komisija
	Sprememba

	(b)	njihove interoperabilnosti med državami članicami;
	(b)	interoperabilnosti med podatkovnimi zbirkami držav članic in indeksno podatkovno zbirko; 



Sprememba		208

Predlog uredbe
Člen 19 – odstavek 3 – pododstavek 1 – točka f a (novo)
	

	Besedilo, ki ga predlaga Komisija
	Sprememba

	
	(fa)	medmrežne povezave med podatkovnimi zbirkami držav članic iz odstavka 1 in vsemi drugimi zadevnimi podatkovnimi zbirkami, vključno s sistemom upravljanja informacij za uradni nadzor (IMSOC).



Sprememba		209
Predlog uredbe
Člen 20 a (novo)
	

	Besedilo, ki ga predlaga Komisija
	Sprememba

	
	Člen 20a

	
	Nacionalne informacijske kampanje o zakonodaji s področja potepuških živali in zaščiti teh živali

	
	1.	Države članice se spodbujajo, da v sodelovanju s pristojnimi organi pripravijo in izvedejo nacionalne informacijske kampanje o veljavni zakonodaji o zaščiti in dobrobiti psov in mačk. Te kampanje bi morale biti namenjene lastnikom živali in splošni javnosti, da se poveča poznavanje pravnih obveznosti in dobre prakse, povezanih z oskrbo živali.

	
	2.	Informacijske kampanje lahko izvajajo pristojni organi v sodelovanju z organizacijami za zaščito živali, veterinarji in drugimi ustreznimi subjekti. Posredovane informacije morajo vključevati:

	
	(a)	pravne obveznosti lastnikov hišnih živali;

	
	(b)	odgovornosti in ukrepe lokalnih organov pri ravnanju s potepuškimi živalmi ter ukrepe za preprečevanje zapuščanja;

	
	(c)	priporočene ukrepe, če oseba najde izgubljeno ali zapuščeno žival, vključno z obveščanjem veterinarske službe, zavetišč za živali ali lokalne policije;

	
	(d) pomen odgovorne posvojitve ter kastracije in sterilizacije za zmanjšanje populacije potepuških živali.

	
	3.	Države članice lahko zagotovijo nacionalna ali regionalna sredstva za te kampanje, množične medije in izobraževalne ustanove pa spodbujajo k sodelovanju, da bi se informacije čim bolje širile.

	
	4.	Evropska komisija spodbuja izmenjavo dobre prakse med državami članicami.



Sprememba		210
Predlog uredbe
Člen 20 b (novo)
	

	Besedilo, ki ga predlaga Komisija
	Sprememba

	
	Člen 20b

	
	Ukrepi za preprečevanje zapustitve ter spodbujanje kastracije oziroma sterilizacije psov in mačk

	
	1.	Države članice se spodbujajo, da v sodelovanju s pristojnimi organi sprejmejo konkretne ukrepe za preprečevanje zapustitve psov in mačk, vključno z izobraževanjem javnosti, nalaganjem odgovornosti lastnikom in učinkovitim izvrševanjem obstoječe zakonodaje.

	
	2.	Za zmanjšanje števila potepuških živali se države članice spodbujajo, naj opredelijo in uporabijo javne in zasebne vire financiranja za:

	
	(a)	brezplačne ali subvencionirane kampanje za kastracijo oziroma sterilizacijo potepuških psov in mačk ter hišnih živali v lasti oseb z nizkimi dohodki ali organizacij za zaščito živali;

	
	(b)	programe za registracijo in identifikacijo hišnih živali, tudi mikročipiranje, da se olajšajo posvojitve in vračanje izgubljenih živali njihovim lastnikom ter se prepreči zapuščanje živali;

	
	(c)	ukrepe za ozaveščanje in izobraževanje javnosti o odgovornostih lastnika hišne živali ter negativnih posledicah zapuščanja za dobrobit živali in skupnost.

	
	3.	Države članice lahko z nevladnimi organizacijami, veterinarskimi klinikami in lokalnimi organi sodelujejo pri izvajanju teh ukrepov ter lajšanju dostopa javnosti do programov za kastracijo ter identifikacijo.


Sprememba		211
Predlog uredbe
Člen 20 c (novo)
	

	Besedilo, ki ga predlaga Komisija
	Sprememba

	
	Člen 20c

	
	Varstvo podatkov

	
	1. 	Pristojni organi držav članic so upravljavci v smislu Uredbe (EU) 2016/679 v zvezi z obdelavo osebnih podatkov, zbranih na podlagi člena 7, člena 7a in člena 19(1) te uredbe. 

	
	Komisija je upravljavec v smislu Uredbe (EU) 2018/1725 v zvezi z obdelavo osebnih podatkov, zbranih v skladu s členom 17(6) in členom 21(4), 2 pododstavek, te uredbe.

	
	Vsaki osebi, ki ima dostop do osebnih podatkov iz prvega in drugega pododstavka, je prepovedano razkriti kakršne koli osebne podatke, s katerimi se je seznanila pri opravljanju svojih dolžnosti ali kako drugače naključno med opravljanjem teh dolžnosti. Države članice in Komisija sprejmejo vse ustrezne ukrepe za obravnavanje kršitev te prepovedi.

	
	Osebni podatki, zbrani v skladu s prvim in drugim pododstavkom, se ne uporabljajo za druge namene kot za uradni nadzor skladnosti z zahtevami glede dobrobiti in sledljivosti iz te uredbe ter odkrivanje goljufivih praks z namenom sprejetja nadzornih ukrepov.

	
	2. 	Osebni podatki iz odstavka 1 tega člena se hranijo za naslednja obdobja:

	
	(a) 	v primeru člena 7 in člena 7a deset let po datumu prenehanja dejavnosti obrata,

	
	(b) 	v primeru člena 19(1) dvajset let po prvi registraciji psa ali mačke v podatkovni zbirki iz navedenega člena ali pet let po evidentiranju smrti psa ali mačke v navedeni podatkovni zbirki,

	
	(c) 	v primeru drugega pododstavka člena 21(4a) pet let po datumu predhodnega obvestila.


Sprememba		212

Predlog uredbe
Člen 21 – odstavek 1 – uvodni del
	

	Besedilo, ki ga predlaga Komisija
	Sprememba

	1.	Od [pet let od datuma začetka veljavnosti te uredbe] lahko psi in mačke vstopajo v Unijo za dajanje na trg Unije le, če so bili rejeni v skladu s katero koli od naslednjih določb:
	1.	Psi in mačke lahko vstopajo v Unijo za dajanje na trg le, če so izpolnjeni naslednji pogoji:



Sprememba		213

Predlog uredbe
Člen 21 – odstavek 1 – točka a
	

	Besedilo, ki ga predlaga Komisija
	Sprememba

	(a)	poglavjem II te uredbe;
	(a)	so bili vzrejeni in rejeni v skladu s katero koli od naslednjih določb:



Sprememba		214

Predlog uredbe
Člen 21 – odstavek 1 – točka a – točka i (novo)
	

	Besedilo, ki ga predlaga Komisija
	Sprememba

	
	(i)	poglavjem II te uredbe;



Sprememba		215

Predlog uredbe
Člen 21 – odstavek 1 – točka b
	

	Besedilo, ki ga predlaga Komisija
	Sprememba

	(b) 	pogoji, ki jih Unija priznava kot enakovredne pogojem iz te uredbe, ali
	(ii)	pogoji, ki jih Unija v skladu s členom 129 Uredbe (EU) 2017/625 priznava kot enakovredne pogojem iz poglavja II te uredbe, ali



Sprememba		216

Predlog uredbe
Člen 21 – odstavek 1 – točka c 
	

	Besedilo, ki ga predlaga Komisija
	Sprememba

	(c) 	po potrebi zahtevami iz posebnega sporazuma med Unijo in državo izvoznico.
	(iii)	po potrebi zahtevami iz posebnega sporazuma med Unijo in državo izvoznico.



Sprememba		217

Predlog uredbe
Člen 21 – odstavek 2
	

	Besedilo, ki ga predlaga Komisija
	Sprememba

	2.	Od [pet let od datuma začetka veljavnosti te uredbe] lahko psi in mačke vstopajo v Unijo za dajanje na trg ali dobavo le, če prihajajo iz tretje države ali ozemlja in obrata, ki so uvrščeni na seznam v skladu s členoma 126 in 127 Uredbe (EU) 2017/625.
	(b)	prihajajo iz tretje države ali ozemlja in obrata, ki so uvrščeni na seznam v skladu s členoma 126 in 127 Uredbe (EU) 2017/625.



Sprememba		218

Predlog uredbe
Člen 21 – odstavek 3
	

	Besedilo, ki ga predlaga Komisija
	Sprememba

	3.	Uradno spričevalo, ki spremlja pse in mačke, ki vstopajo v Unijo iz tretjih držav in ozemelj, od [datum začetka veljavnosti te uredbe + pet let] vključuje potrdilo, ki potrjuje skladnost z odstavkom 1 in dejstvo, da psi in mačke prihajajo iz obrata, uvrščenega na seznam v skladu z odstavkom 2.
	2.	Uradno spričevalo iz člena 126(2), točka (c), Uredbe (EU) 2017/625, ki spremlja pse in mačke, ki vstopajo v Unijo iz tretjih držav in ozemelj za dajanje na trg Unije, vključuje potrdilo, ki potrjuje skladnost z odstavkom 1 tega člena.


Sprememba		219

Predlog uredbe
Člen 21 – odstavek 4 – pododstavek 1
	

	Besedilo, ki ga predlaga Komisija
	Sprememba

	4. 	Brez poseganja v člen 10(1), točka (a), Uredbe (EU) št. 576/2013 in člen 74(1) Uredbe (EU) 2020/692 se psi in mačke, ki vstopajo v Unijo, identificirajo z mikročipom, kot je navedeno v členu 17(1), ki omogoča sledljivost.
	3.	Brez poseganja v člen 10(1), točka (a), Uredbe (EU) št. 576/2013 in člen 74(1) Uredbe (EU) 2020/692 pse in mačke, ki vstopajo v Unijo za dajanje na trg Unije, veterinar pred vstopom identificira z mikročipom, ki je v skladu s Prilogo II. Uvoznik zagotovi, da veterinar pse in mačke registrira v nacionalni podatkovni zbirki iz člena 19 v dveh delovnih dnevih po njihovem vstopu v Unijo. Države članice lahko dovolijo opravljanje registracije osebam, ki niso veterinarji, če imajo vzpostavljene ukrepe za zagotavljanje točnosti informacij, vnesenih v podatkovno zbirko.

	__________________
	__________________

	11 Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 174, 3.6.2020, str. 379).
	11 Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 174, 3.6.2020, str. 379).


Sprememba		306
Predlog uredbe
Člen 21 – odstavek 4 – pododstavek 2
	

	Besedilo, ki ga predlaga Komisija
	Sprememba

	Če psi ali mačke, ki vstopajo v Unijo, še niso registrirani v podatkovni zbirki držav članic iz člena 19(1), lastnik ali oseba, odgovorna za žival, v 48 urah po prihodu živali v namembni kraj zagotovi njihovo registracijo v eni od podatkovnih zbirk držav članic.
	Če psi ali mačke, ki vstopajo v Unijo, še niso registrirani v podatkovni zbirki držav članic iz člena 19(1), jih veterinar na meji Unije registrira v podatkovni zbirki države članice vstopa. Registracija se opravi na ime lastnika ali osebe, odgovorne za žival, pri tem pa se evidentira obrat, ki je uvrščen na seznam v skladu z odstavkom 2. Države članice lahko dovolijo opravljanje registracije osebam, ki niso veterinarji, če imajo vzpostavljene ukrepe za zagotavljanje točnosti informacij, vnesenih v podatkovno zbirko.



Sprememba		221

Predlog uredbe
Člen 21 – odstavek 4 a (novo)
	

	Besedilo, ki ga predlaga Komisija
	Sprememba

	
	4a.	Vstop psov in mačk v Unijo z netrgovskim premikom, kot je opredeljen v členu 4, točka 14, Uredbe (EU) 2016/429, njihovi lastniki predhodno priglasijo v spletno podatkovno zbirko Unije za potnike s hišnimi živalmi vsaj pet delovnih dni pred prehodom meje Unije, razen v naslednjih primerih:

	
	(a) ko gre za pse ali mačke, ki vstopajo v Unijo neposredno iz tretjih držav s seznama v skladu s členom 13(1) Uredbe (EU) št. 576/2013,

	
	(b) ko gre za pse ali mačke, registrirane v podatkovni zbirki države članice iz člena 19(1). Lastnik predhodno priglasi identiteto psa ali mačke in po potrebi identiteto pooblaščene osebe, ki potuje z navedenim psom ali mačko, identifikacijsko številko mikročipa psa ali mačke, njegov namembni kraj v Uniji ter po potrebi načrtovani datum in kraj izstopa iz Unije. Če pes ali mačka ostane v Uniji več kot štiri mesece, lastnik v petih delovnih dneh po izteku četrtega meseca zagotovi registracijo psa ali mačke v podatkovni zbirki države članice prebivanja.

	
	Komisija vzpostavi in vzdržuje podatkovno zbirko Unije za potnike s hišnimi živalmi iz drugega pododstavka ter lahko razvoj, vzdrževanje in upravljanje te podatkovne zbirke zaupa neodvisnemu subjektu na podlagi javnega izbirnega postopka v skladu z zadevnimi določbami iz naslova VII Uredbe (EU, Euratom) 2018/1046. Dostop do te zbirke podatkov je omejen na pristojne organe držav članic.


Sprememba		222

Predlog uredbe
Člen 21 – odstavek 5
	

	Besedilo, ki ga predlaga Komisija
	Sprememba

	5. 	Na Komisijo se prenese pooblastilo, da z izvedbenimi akti določi postopek, po katerem Unija prizna enakovredne pogoje iz odstavka 1, točka (b). Ti izvedbeni akti se sprejmejo v skladu s postopkom pregleda iz člena 24.
	črtano




Sprememba		223

Predlog uredbe
Člen 22 – odstavek 1 – uvodni del
	

	Besedilo, ki ga predlaga Komisija
	Sprememba

	Na Komisijo se prenese pooblastilo za sprejemanje delegiranih aktov v skladu s členom 23 za spremembo prilog k tej uredbi, da se upoštevajo znanstveni in tehnični napredek, po potrebi vključno z znanstvenimi mnenji EFSA, ter družbeni, gospodarski in okoljski učinki, kar zadeva:
	Na Komisijo se prenese pooblastilo za sprejemanje delegiranih aktov v skladu s členom 23 za spremembo prilog k tej uredbi, da se upoštevajo znanstveni in tehnični napredek, po potrebi vključno z znanstvenimi mnenji Evropske agencije za varnost hrane, ter družbeni, gospodarski in okoljski učinki, kar zadeva:



Sprememba		224

Predlog uredbe
Člen 22 – odstavek 1 – točka a
	

	Besedilo, ki ga predlaga Komisija
	Sprememba

	(a)	pogostost hranjenja in postopek odstavitve;
	(a)	zahteve glede oskrbe z vodo in hrano ter postopek odstavitve;



Sprememba		225

Predlog uredbe
Člen 22 – odstavek 1 – točka c
	

	Besedilo, ki ga predlaga Komisija
	Sprememba

	(c)	parametre razsvetljave;
	(c)	zahteve za razsvetljavo;



Sprememba		226

Predlog uredbe
Člen 22 – odstavek 1 – točka h
	

	Besedilo, ki ga predlaga Komisija
	Sprememba

	(h)	najnižjo starost psic in mačk za razplod, pri kateri se lahko začnejo pariti;
	(h)	najnižjo in najvišjo starost za parjenje psic in mačk za razplod;



Sprememba		227

Predlog uredbe
Člen 22 – odstavek 1 – točka j
	

	Besedilo, ki ga predlaga Komisija
	Sprememba

	(j)	zahteve glede transponderjev, ki se uporabljajo za označevanje psov in mačk;
	(j)	zahteve glede transponderjev, ki se uporabljajo za posamično identifikacijo psov in mačk;



Sprememba		228
Predlog uredbe
Člen 23 – odstavek 2
	

	Besedilo, ki ga predlaga Komisija
	Sprememba

	2.	Pooblastilo za sprejemanje delegiranih aktov iz člena 6(4), člena 10(2) in člena 22 se prenese na Komisijo za nedoločen čas od [datum začetka veljavnosti te uredbe].
	2.	Pooblastilo za sprejemanje delegiranih aktov iz člena 6(2b), člena 6a(3) in člena 22 se prenese na Komisijo za nedoločen čas od [datum začetka veljavnosti te uredbe].



Sprememba		229
Predlog uredbe
Člen 23 – odstavek 3
	

	Besedilo, ki ga predlaga Komisija
	Sprememba

	3.	Pooblastilo za sprejemanje delegiranih aktov iz člena 6(4), člena 10(2) in člena 22 lahko kadar koli prekliče Evropski parlament ali Svet. S sklepom o preklicu preneha veljati prenos pooblastila iz navedenega sklepa. Sklep začne učinkovati dan po njegovi objavi v Uradnem listu Evropske unije ali na poznejši dan, ki je določen v navedenem sklepu. Sklep ne vpliva na veljavnost že veljavnih delegiranih aktov.
	3.	Pooblastilo za sprejemanje delegiranih aktov iz člena 6(2b), člena 6a(3) in člena 22 lahko kadar koli prekliče Evropski parlament ali Svet. S sklepom o preklicu preneha veljati prenos pooblastila iz navedenega sklepa. Sklep začne učinkovati dan po njegovi objavi v Uradnem listu Evropske unije ali na poznejši dan, ki je določen v navedenem sklepu. Sklep ne vpliva na veljavnost že veljavnih delegiranih aktov.


Sprememba		230
Predlog uredbe
Člen 23 – odstavek 6
	

	Besedilo, ki ga predlaga Komisija
	Sprememba

	6.	Delegirani akt, sprejet na podlagi člena 6(4), člena 10(2) in člena 22, začne veljati le, če mu niti Evropski parlament niti Svet ne nasprotuje v roku dveh mesecev od uradnega obvestila o tem aktu Evropskemu parlamentu in Svetu ali če pred iztekom tega roka tako Evropski parlament kot tudi Svet obvestita Komisijo, da mu ne bosta nasprotovala. Ta rok se na pobudo Evropskega parlamenta ali Sveta podaljša za dva meseca.
	6.	Delegirani akt, sprejet na podlagi člena 6(2b), člena 6a(3) in člena 22, začne veljati le, če mu niti Evropski parlament niti Svet ne nasprotuje v roku dveh mesecev od uradnega obvestila o tem aktu Evropskemu parlamentu in Svetu ali če pred iztekom tega roka tako Evropski parlament kot tudi Svet obvestita Komisijo, da mu ne bosta nasprotovala. Ta rok se na pobudo Evropskega parlamenta ali Sveta podaljša za dva meseca.


Sprememba		231

Predlog uredbe
Člen 25 – odstavek 1
	

	Besedilo, ki ga predlaga Komisija
	Sprememba

	1.	Ta uredba državam članicam ne preprečuje, da ohranijo strožja nacionalna pravila, ki so namenjena obsežnejši zaščiti dobrobiti psov in mačk ter ki veljajo ob začetku veljavnosti te uredbe, če ta pravila niso v neskladju s to uredbo in ne posegajo v pravilno delovanje notranjega trga. Države članice obvestijo Komisijo o takih nacionalnih pravilih pred [datum začetka uporabe te uredbe]. Komisija o njih obvesti druge države članice.
	1.	Ta uredba državam članicam ne preprečuje, da ohranijo ali uvedejo strožja nacionalna pravila, ki so namenjena obsežnejši zaščiti dobrobiti psov in mačk ter njihovi sledljivosti, če ta pravila niso v neskladju s to uredbo in ne posegajo v pravilno delovanje notranjega trga. Države članice obvestijo Komisijo o takih nacionalnih pravilih. Komisija o njih obvesti druge države članice.



Sprememba		232

Predlog uredbe
Člen 25 – odstavek 2
	

	Besedilo, ki ga predlaga Komisija
	Sprememba

	2.	Ta uredba državam članicam ne preprečuje sprejetja strožjih nacionalnih ukrepov za zagotavljanje obsežnejše zaščite dobrobiti psov in mačk, ki se redijo v obratih na ozemlju države članice, glede naslednjih vprašanj v zvezi z dobrobitjo živali:
	črtano

	(a)	bivalnih razmer;
	

	(b)	pohabljanja;
	

	(c)	obogatitve;
	

	(d)	programov selekcije in vzreje, vključno z najnižjo in najvišjo starostjo za parjenje.
	

	Države članice obvestijo Komisijo o takih nacionalnih pravilih pred njihovim sprejetjem. Komisija o njih obvesti druge države članice.
	



Sprememba		233

Predlog uredbe
Člen 25 – odstavek 3
	

	Besedilo, ki ga predlaga Komisija
	Sprememba

	3.	Ukrepi iz odstavka 2 so dovoljeni le, če niso v neskladju s to uredbo in ne posegajo v pravilno delovanje notranjega trga.
	črtano



Sprememba		234

Predlog uredbe
Člen 25 – odstavek 4
	

	Besedilo, ki ga predlaga Komisija
	Sprememba

	4.	Države članice na svojem ozemlju ne prepovejo ali ovirajo dajanja na trg psov in mačk, ki se redijo v drugi državi članici, ker naj zadevni psi in mačke ne bi bili rejeni v skladu z njihovimi strožjimi nacionalnimi pravili o dobrobiti živali.
	4.	Države članice, ki imajo strožja nacionalna pravila iz odstavka 1, na svojem ozemlju ne prepovejo ali ovirajo dajanja na trg psov in mačk, ki se redijo v drugi državi članici, ker naj zadevni psi in mačke ne bi bili rejeni v skladu z njihovimi strožjimi nacionalnimi pravili o dobrobiti živali.



Sprememba		235

Predlog uredbe
Člen 26 – odstavek 1
	

	Besedilo, ki ga predlaga Komisija
	Sprememba

	1.	Komisija na podlagi poročil, prejetih v skladu s členom 20, in dodatnih ustreznih informacij do [sedem let po datumu začetka veljavnosti te uredbe] in nato vsakih pet let objavi poročilo o spremljanju dobrobiti psov in mačk, danih na trg v Uniji.
	1.	Komisija na podlagi poročil, prejetih v skladu s členom 20, in dodatnih ustreznih informacij do [sedem let po datumu začetka veljavnosti te uredbe] in nato vsakih pet let objavi poročilo o spremljanju dobrobiti psov in mačk, danih na trg v Uniji. V poročilu o spremljanju se ocenijo uspešnost, učinkovitost, ustreznost, skladnost, socialno-ekonomski učinek in dodana vrednost EU te uredbe pri doseganju njenih ciljev. Komisija zlasti oceni:



Sprememba		236

Predlog uredbe
Člen 26 – odstavek 1 – točka a (novo)
	

	Besedilo, ki ga predlaga Komisija
	Sprememba

	
	(a)	v kolikšni meri je ta uredba prispevala k zagotavljanju visoke ravni dobrobiti psov in mačk, izboljšanju njihove sledljivosti, zmanjšanju nezakonite trgovine z njimi in reševanju težav, povezanih z nečloveškimi vzrejnimi praksami, vključno s t. i. pasjimi in mačjimi farmami;



Sprememba		237

Predlog uredbe
Člen 26 – odstavek 1 – točka b (novo)
	

	Besedilo, ki ga predlaga Komisija
	Sprememba

	
	(b)	ali področje uporabe te uredbe še vedno ustreza svojemu namenu ob upoštevanju razvoja trga, znanstvenega in tehnološkega napredka ter vidikov dobrobiti živali in ali so sedanje izjeme še vedno ustrezne in zadostne glede na ta razvoj;



Sprememba		238

Predlog uredbe
Člen 26 – odstavek 1 – točka c (novo)
	

	Besedilo, ki ga predlaga Komisija
	Sprememba

	
	(c)	ali je bil dosežen znanstveni in tehnološki napredek, vključno z razvojem novih sredstev za identifikacijo, ob upoštevanju njihove tehnične zanesljivosti, stroškovne učinkovitosti in invazivnosti za žival;



Sprememba		239

Predlog uredbe
Člen 26 – odstavek 1 – točka d (novo)
	

	Besedilo, ki ga predlaga Komisija
	Sprememba

	
	(d)	vpliv te uredbe na rejce, zavetišča, nadomestne domove in druge izvajalce dejavnosti, vključno z upravnim bremenom in stroški usklajevanja;



Sprememba		240

Predlog uredbe
Člen 26 – odstavek 1 – točka e (novo)
	

	Besedilo, ki ga predlaga Komisija
	Sprememba

	
	(e)	raven izvrševanja in skladnosti, ki so jo dosegle države članice, ter učinkovitost sodelovanja med pristojnimi organi, vključno z mehanizmi izmenjave podatkov in sledljivosti;



Sprememba		241

Predlog uredbe
Člen 26 – odstavek 1 – točka f (novo)
	

	Besedilo, ki ga predlaga Komisija
	Sprememba

	
	(f)	izvedljivost, stroške in koristi uvedbe digitalnega potnega lista za pse in mačke, ki bi lahko vseboval informacije o identifikaciji, statusu cepljenja in zdravstveni anamnezi živali;



Sprememba		242

Predlog uredbe
Člen 26 – odstavek 1 – točka g (novo)
	

	Besedilo, ki ga predlaga Komisija
	Sprememba

	
	(g)	izvedljivost, učinek in sorazmernost razširitve obvezne identifikacije in registracije na vse pse in mačke, vključno s tistimi, ki jih imajo zasebni lastniki.



Sprememba		243

Predlog uredbe
Člen 26 – odstavek 1 a (novo)
	

	Besedilo, ki ga predlaga Komisija
	Sprememba

	
	1a.	Komisija do … [dve leti od datuma začetka veljavnosti te uredbe] oceni možnost za registracijo psov in mačk po njihovem vstopu v Unijo, v skladu s členom 21(3), ter Evropskemu parlamentu, Svetu, Evropskemu ekonomsko-socialnemu odboru in Odboru regij predloži poročilo o glavnih ugotovitvah.



Sprememba		244

Predlog uredbe
Člen 26 – odstavek 2
	

	Besedilo, ki ga predlaga Komisija
	Sprememba

	2.	Komisija do [15 let od datuma začetka veljavnosti te uredbe] izvede oceno te uredbe, vključno z oceno možne najvišje starosti za parjenje psov in mačk, ter Evropskemu parlamentu, Svetu, Evropskemu ekonomsko-socialnemu odboru in Odboru regij predloži poročilo o glavnih ugotovitvah.
	2.	Komisija do [12 let od datuma začetka veljavnosti te uredbe] izvede oceno te uredbe, vključno z oceno možne najvišje starosti za parjenje psov in mačk, ter Evropskemu parlamentu, Svetu, Evropskemu ekonomsko-socialnemu odboru in Odboru regij predloži poročilo o glavnih ugotovitvah.


Sprememba		301
Predlog uredbe
Člen 26 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Komisija do … [pet let po datumu začetka veljavnosti te uredbe]:

	
	(a) 	izvede oceno in pregled te uredbe, vključno z oceno možne najvišje starosti za parjenje psov in mačk;

	
	(b) 	izvede oceno stanja na področju potepuških živali;

	
	(c) 	pripravi seznam živalskih vrst, ki jih je dovoljeno rediti in dajati na trg, če je predhodna ocena učinka pokazala, da ima takšen seznam dodano vrednost in je izvedljiv;

	
	(d) 	oceni morebitno razširitev področja uporabe te uredbe na druge živali s spremembo te uredbe;

	
	(e) 	oceni možnost uporabe alternativnih sredstev za identifikacijo, ki so manj invazivna od vsaditve transponderja, ter

	
	(f) 	Evropskemu parlamentu, Svetu, Evropskemu ekonomsko-socialnemu odboru in Odboru regij predloži poročilo o glavnih ugotovitvah iz točk (a) do (e).



Sprememba		245
Predlog uredbe
Člen 27 – odstavek 1
	

	Besedilo, ki ga predlaga Komisija
	Sprememba

	Države članice določijo pravila o kaznih, ki se uporabljajo za kršitve te uredbe, in sprejmejo vse potrebne ukrepe za zagotovitev, da se te kazni izvajajo. Kazni so učinkovite, sorazmerne in odvračilne.
	Države članice določijo pravila o kaznih, ki se uporabljajo za kršitve te uredbe, ter kaznih zaradi zapustitve živali, in sprejmejo vse potrebne ukrepe, za zagotovitev, da se te kazni izvajajo. Kazni so učinkovite, sorazmerne in odvračilne.


Sprememba		246
Predlog uredbe
Člen 27 – odstavek 1 a (novo)
	

	Besedilo, ki ga predlaga Komisija
	Sprememba

	
	Države članice zagotovijo, da višina denarnih kazni, naloženih za kršitve te uredbe in pravil iz člena 2(1), ki vključujejo goljufije in prevare, v skladu z nacionalnim pravom odraža vsaj gospodarsko korist izvajalca dejavnosti ali, kjer je to ustrezno, določen delež njegovega prihodka ter da so denarne kazni dovolj visoke, da imajo odvračalen učinek. Kadar so kršitve zahtev iz te uredbe resne in se ponavljajo, države članice zagotovijo, da kazni vključujejo prepoved dela z živalmi in njihovega lastništva.


Sprememba		279
Predlog uredbe
Člen 27 – odstavek 2 a (novo)
	

	Besedilo, ki ga predlaga Komisija
	Sprememba

	
	Države članice bi morale glede na upravno breme, ki je naloženo zavetiščem za živali in organizacijam, ki so odgovorne za upravljanje populacij potepuških psov ali mačk, in poleg obstoječih ekonomskih omejitev preučiti možnost usmerjanja sredstev, ki se zberejo zaradi kršitev te uredbe, za podpiranje in kritje upravnih in operativnih stroškov zavetišč in organizacij, ki so odgovorne za upravljanje populacij potepuških psov ali mačk.



Sprememba		247

Predlog uredbe
Člen 28 – odstavek 2
	

	Besedilo, ki ga predlaga Komisija
	Sprememba

	Uporablja se od [dve leti od datuma začetka veljavnosti te uredbe], razen če je v tej uredbi določeno drugače.
	Uporablja se od [dve leti od datuma začetka veljavnosti te uredbe], razen:

	
	(i)	člen 13 od [pet let od datuma začetka veljavnosti te uredbe]; 

	
	(ii)	člen 9(2) in člen 19(1) od [tri leta od datuma začetka veljavnosti te uredbe]; 

	
	(iii)	člen 12, člen 17(4) in (6), člen 19(2) in (2a) ter člen 21(1) do (4a) od [pet let od datuma začetka veljavnosti te uredbe]; 

	
	(iv)	člen 7a od [šest let od datuma začetka veljavnosti te uredbe]; ter 

	
	(v)	člen 17(1) do (3), ki se v zvezi s psi uporablja od [tri leta od datuma začetka veljavnosti te uredbe], v zvezi z mačkami pa od [sedem let od datuma začetka veljavnosti te uredbe]. 




Sprememba		248

Predlog uredbe
Priloga I – točka 1 – uvodni del
	

	Besedilo, ki ga predlaga Komisija
	Sprememba

	1.	Hranjenje
	1.	Oskrba s hrano in vodo



Sprememba		249

Predlog uredbe
Priloga I – točka 1 – točka 1.1 – uvodni del
	

	Besedilo, ki ga predlaga Komisija
	Sprememba

	1.1.	Izvajalec dejavnosti zagotavlja naslednje pogostosti hranjenja:
	1.1.	Psi in mačke se hranijo vsaj dvakrat na dan. Pasji in mačji mladiči se hranijo pogosteje.

	
	Te zahteve se ne uporabljajo za vzrejne obrate, v katerih so pastirski psi v obdobjih, ko se uporabljajo za gonjenje čred.



Sprememba		250

Predlog uredbe
Priloga I – točka 1 – točka 1.1 – točka a
	

	Besedilo, ki ga predlaga Komisija
	Sprememba

	(a)	odrasle mačke in psi se hranijo dvakrat na dan;
	črtano




Sprememba		252

Predlog uredbe
Priloga I – točka 1 – točka 1.1 – točka c
	

	Besedilo, ki ga predlaga Komisija
	Sprememba

	(c)	pasji mladiči, mlajši od 8 tednov, se hranijo vsaj petkrat na dan;
	črtano



Sprememba		253

Predlog uredbe
Priloga I – točka 1 – točka 1.1 – točka d
	

	Besedilo, ki ga predlaga Komisija
	Sprememba

	(d)	mačji mladiči, mlajši od 12 tednov, se hranijo vsaj štirikrat na dan.
	črtano



Sprememba		254

Predlog uredbe
Priloga I – točka 1 – točka 1.2
	

	Besedilo, ki ga predlaga Komisija
	Sprememba

	1.2.	Vsak novoskoteni pasji ali mačji mladič se v prvih dveh dneh življenja hrani z materinim kolostrumom.
	1.2.	Vsak pasji ali mačji mladič se vsaj v prvih dveh dneh življenja hrani z materinim kolostrumom, nato pa z mlekom svoje matere ali doječe psice oziroma mačke za razplod. Če to ni mogoče, ker je psica ali mačka za razplod bolna ali iz drugih razlogov ne more nahraniti svojih mladičev ali njeno mleko ne zadostuje, se pasji ali mačji mladič hrani z mlečnim nadomestkom, namenjenim pasjim in mačjim mladičem, s pogostostjo hranjenja po navodilih proizvajalca nadomestka ali veterinarja.



Sprememba		255

Predlog uredbe
Priloga I – točka 1 – točka 1.3
	

	Besedilo, ki ga predlaga Komisija
	Sprememba

	1.3.	Če je psica ali mačka za razplod bolna ali iz drugih razlogov ne more nahraniti svojih mladičev, izvajalec dejavnosti do odstavitve zagotovi mleko drugih psic ali mačk za razplod z istega gospodarstva in dopolnilne mlečne formule, namenjene pasjim in mačjim mladičem, s katerimi jih hrani po navodilih izdelovalca formule ali veterinarja.
	črtano



Sprememba		256

Predlog uredbe
Priloga I – točka 1 – točka 1.4
	

	Besedilo, ki ga predlaga Komisija
	Sprememba

	1.4.	Izvajalec dejavnosti zagotovi, da vsi neodstavljeni pasji in mačji mladiči dobijo dovolj mleka, da enakomerno pridobivajo telesno težo.
	1.4.	Vsi neodstavljeni pasji in mačji mladiči se hranijo z dovolj mleka, mlečnega nadomestka ali kombinacije obeh, da enakomerno pridobivajo telesno težo.



Sprememba		257

Predlog uredbe
Priloga I – točka 2 – točka 2.1 – odstavek 1 – točka a
	

	Besedilo, ki ga predlaga Komisija
	Sprememba

	(a)	10 do 26 °C v notranjih prostorih, kjer so nastanjeni odrasli psi;
	črtano



Sprememba		258

Predlog uredbe
Priloga I – točka 2 – točka 2.1 – odstavek 1 – točka b
	

	Besedilo, ki ga predlaga Komisija
	Sprememba

	(b)	15 do 26 °C v notranjih prostorih, kjer so nastanjene odrasle mačke;
	črtano



Sprememba		259

Predlog uredbe
Priloga I – točka 2 – točka 2.2 – točka 2.2.1
	

	Besedilo, ki ga predlaga Komisija
	Sprememba

	2.2.1.	Kadar je primerno, se umetna razsvetljava zagotovi za obdobje, ki je vsaj enako obdobju naravne svetlobe, ki je običajno na voljo med 9.00 in 17.00 uro.
	2.2.1.	Psi in mačke so izpostavljeni svetlobi vsaj 7 ur na dan.



Sprememba		260

Predlog uredbe
Priloga I – točka 2 – točka 2.2 – točka 2.2.2
	

	Besedilo, ki ga predlaga Komisija
	Sprememba

	2.2.2.	Umetna svetloba je svetloba širokega ali polnega spektra.
	2.2.2.	Umetna svetloba je svetloba širokega ali polnega spektra s frekvenco najmanj 80 Hz.



Sprememba		261

Predlog uredbe
Priloga I – točka 2 – točka 2.2 – točka 2.2.3
	

	Besedilo, ki ga predlaga Komisija
	Sprememba

	2.2.3.	Osvetljenost mora biti najmanj 50 luksov na višini glave živali.
	črtano



Sprememba		262

Predlog uredbe
Priloga I – točka 2 – točka 2.2 – točka 2.2.4
	

	Besedilo, ki ga predlaga Komisija
	Sprememba

	2.2.4.	Živali imajo možnost, da so v temi najmanj osem ur na dan.
	2.2.4.	Psi in mačke imajo možnost, da so brez umetne svetlobe najmanj osem ur na dan.



Sprememba		263

Predlog uredbe
Priloga I – točka 2 – točka 2.2 a (novo)
	

	Besedilo, ki ga predlaga Komisija
	Sprememba

	
	2.2a.	Psi imajo dostop do zunanje površine ali se vsak dan sprehajajo skupaj vsaj eno uro, da se jim omogoči razgibavanje, raziskovanje in socializacija.



Sprememba		264

Predlog uredbe
Priloga I – točka 2 – točka 2.3 – točka 2.3.3
	

	Besedilo, ki ga predlaga Komisija
	Sprememba

	2.3.3.	Če je v ograjenih prostorih nameščenih več psov ali mačk, morajo izvajalci dejavnosti s posebnimi ukrepi (npr. pregradami) zagotoviti, da te živali z agresivnim vedenjem ne ogrožajo druga druge.
	2.3.3.	Če je v ograjenih prostorih nameščenih več psov ali mačk, morajo izvajalci dejavnosti s posebnimi ukrepi (npr. pregradami) zagotoviti, da te živali z agresivnim vedenjem ne ogrožajo druga druge.

	
	Države članice lahko odobrijo odstopanja od zahtev glede minimalnega razpoložljivega prostora iz odstavka 2.3.1 za lovske pse, ki živijo v tropu.



Sprememba		265

Predlog uredbe
Priloga I – točka 3 – točka 3.2
	

	Besedilo, ki ga predlaga Komisija
	Sprememba

	3.2.	Psice za razplod se parijo le, če so stare najmanj 18 mesecev.
	3.2.	Psice za razplod se parijo le po svojem drugem estrusu.



Sprememba		266

Predlog uredbe
Priloga I – točka 3 – točka 3.3
	

	Besedilo, ki ga predlaga Komisija
	Sprememba

	3.3.	Izvajalci dejavnosti dovolijo največ tri legla na psico ali mačko za razplod v obdobju dveh let.
	3.3.	Psica ali mačka za razplod v obdobju dveh let ne skoti več kot treh legel.



Sprememba		267

Predlog uredbe
Priloga I – točka 3 – točka 3.4
	

	Besedilo, ki ga predlaga Komisija
	Sprememba

	3.4.	Po treh zaporednih brejostih, po katerih psica ali mačka za razplod skoti mladiče, v obdobju dveh let izvajalci dejavnosti zagotovijo obdobje okrevanja, tako da vsaj za eno leto preprečijo brejost psice ali mačke za razplod.
	3.4.	Za psice in mačke za razplod, ki so v obdobju dveh let skotile tri legla, vključno z mrtvorojenimi mladiči, je obdobje okrevanja vsaj eno leto.



Sprememba		268

Predlog uredbe
Priloga I – točka 3 – točka 3.4 a (novo)
	

	Besedilo, ki ga predlaga Komisija
	Sprememba

	
	3.4 a.	Psica ali mačka za razplod, ki je prestala dva carska reza, se ne uporablja več za razmnoževanje.



Sprememba		269

Predlog uredbe
Priloga I – točka 3 – točka 3.4 b (novo)
	

	Besedilo, ki ga predlaga Komisija
	Sprememba

	
	3.4 b.	Preden se psica za razplod, stara osem let ali več, in mačka za razplod, stara šest let ali več, uporabita za razplod, ju mora fizično pregledati veterinar, ki pisno potrdi, da v času pregleda niso bile ugotovljene nobene kontraindikacije za brejost. Izvajalec dejavnosti mora to pisno potrdilo hraniti najmanj tri leta.



Sprememba		270

Predlog uredbe
Priloga I – točka 4 – točka 4.1 – točka c
	

	Besedilo, ki ga predlaga Komisija
	Sprememba

	(c)	so območja, kjer se redijo mačke in psi, opremljena s strukturami in predmeti za obogatitev okolja, ki so dostopni vsem živalim, kar zagotavlja spodbudno okolje in zmanjšuje frustracijo živali;
	(c)	so območja, kjer se redijo mačke in psi, opremljena s strukturami in predmeti za obogatitev okolja, ki so dostopni vsem živalim, kar zagotavlja spodbudno okolje in, če je mogoče, strukturami za plezanje in skrivanje, kar zmanjšuje frustracijo živali;


Sprememba		271
Predlog uredbe
Priloga II – uvodni del
	

	Besedilo, ki ga predlaga Komisija
	Sprememba

	Transponderji, ki se uporabljajo za označevanje mačk in psov v skladu s členom 16, izpolnjujejo naslednje zahteve:
	Transponderji, ki se uporabljajo za posamično identifikacijo psov in mačk v skladu s členoma 17 in 21, izpolnjujejo naslednje zahteve:


Sprememba		272
Predlog uredbe
Priloga III – točka 1
	

	Besedilo, ki ga predlaga Komisija
	Sprememba

	1.	Število psov in mačk, opremljenih z mikročipom na leto, kot je navedeno v členu 17.
	1.	Število psov in mačk, registriranih na leto, kot je navedeno v členu 17 in členu 21(4).



Sprememba		273
Predlog uredbe
Priloga III – točka 1 a (novo)
	

	Besedilo, ki ga predlaga Komisija
	Sprememba

	
	1a.	Število obratov, registriranih na leto v skladu s členom 7.



Sprememba		274
Predlog uredbe
Priloga III – točka 2
	

	Besedilo, ki ga predlaga Komisija
	Sprememba

	2.	Število odobrenih vzrejnih obratov na leto, kot je navedeno v členu 16.
	2.	Število odobrenih vzrejnih obratov na leto, kot je navedeno v členu 7a.



Sprememba		275
Predlog uredbe
Priloga III – točka 2 a (novo)
	

	Besedilo, ki ga predlaga Komisija
	Sprememba

	
	2a.	Število vzrejnih in prodajnih obratov na leto, katerih odobritev je bila začasno preklicana ali odvzeta.






image1.png




